ކައުޘަރު ސޫރަތު ގެ ތަފްސީރު – 1 – DhiSalafiyyah\nކައުޘަރު ސޫރަތު ގެ ތަފްސީރު – 1\n09/01/2015 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް އަޙްމަދު ނާޒިލް މުޙައްމަދު\n“ހަމަކަށަވަރުން، ތިމަންރަސްކަލާނގެ ގިނަގުނަވެގެންވާ ހެޔޮކަން ކަލޭގެފާނަށް ދެއްވީމެވެ.  ފަހެ، ކަލޭގެފާނުގެ ވެރިރަސްކަލާނގެއަށް ކަލޭގެފާނު ނަމާދު ކުރައްވާށެވެ! އަދި ޤުރުބާން ކުރައްވާށެވެ!  ހަމަކަށަވަރުން، ކަލޭގެފާނުދެކެ ރުޅިއަންނަ މީހާއީ ހުރިހާ ހެޔޮކަމަކުން ކެނޑިގެންވާ މީހާއެވެ.”\nމިސޫރަތަކީ މިއީ މައްކީ ސޫރަތެއް ކަމުގައި ބުނެވެއެވެ. އަދި ބުނެވެއެވެ. މިއީ މަދަނީ ސޫރަތެކެވެ. މައްކާއަށް ނިސްބަތް ކުރެވެނީ ނަބިއްޔާ صلى الله عليه وسلّم މަދީނާއަށް ހިޖުރަ ކުރެއްވުމުގެ ކުރީން ބާވާލެއްވުނު ސޫރަތްތަކެވެ. އެއީ މައްކާގައި ނުވަތަ މަދީނާގައި ބާވައިލެއްވުން ކަމުގައި ވިޔަސް މެއެވެ. ނުވަތަ ދަތުރު މަތީގައި ވަނިކޮށް ބާވައިލެއްވުނު ކަމުގައި ވީނަމަވެސް މެއެވެ. ދެންފަހެ ހިޖުރައިގެ ފަހުން ބާވައިލެއްވުނު އެންމެހާ ބާވައިލެއްވުންތަކީ މަދަނިއްޔެވެ. އަދި އޭގެ ކުރިން ބާވައިލެއްވުނު ބާވައިލެއްވުމީ މައްކިއްޔެވެ. ޢިލްމުވެރިންގެ ބަސްފުޅުތަކުގެ ތެރެއިން ރާޖިޙު (އެންމެ ރަނގަޅު) ބަސްފުޅަކީ މިއެވެ.\nނަބިއްޔާ صلى الله عليه وسلم އާ މުޚާޠަބު ކުރައްވާ ﷲ ތަޢާލާ ވަޙީ ކުރައްވާފައި މިވަނީ: ﴿إِنَّا أَعْطَيْنَاكَ الْكَوْثَرَ﴾ “ހަމަކަށަވަރުން، ތިމަންރަސްކަލާނގެ ގިނަގުނަވެގެންވާ ހެޔޮކަން ކަލޭގެފާނަށް ދެއްވީމެވެ.”\nޢަރަބި ބަހުގައި ކައުޘަރުއަކީ ގިނަގުނަވެގެންވީ ހެޔޮކަމެވެ. މިގޮތުން ނަބިއްޔާ صلى الله عليه وسلم އަށް ދުނިޔެއާއި އާޚިރަތުގައި ގިނަގުނަވެގެންވީ ހެޔޮކަން ﷲ ތަޢާލާ މިންވަރު ކުރެއްވިއެވެ. މީގެތެރޭގައި ސުވަރުގޭގައިވާ މާތްވެގެންވީ ފެންއާރު ހިމެނެއެވެ. އެއީ އެތަނަކުން އެކަލޭގެފާނުގެ ޙައުޟަށް [މަޙުޝަރުގެ މައިދާނުގައިވާ ފެންގަނޑަށް] ހުއްޓުމެއްނެތި ފެން އޮހިއޮހި ހުންނަ ތަނެވެ.  އެތާނގެ ފެން، ކިރަށްވުރެ ހުދުކަން ގަދަވެގެން ވެއެވެ. އަދި މާމުޔަށްވުރެ މީރުކަން އިތުރުވެގެން ވެއެވެ. ((وَأَطْيَبَ رَائِحَةً مِنَ الْمِسْكِ)) “އަދި ގޮމަކަސްތޫރިއަށްވުރެ އޭގެ ވަސް މީރުވެގެން ވެއެވެ.” ޤިޔާމަތް ދުވަހުގައި މިފެންގަނޑު ވާހުށީ މަޙްޝަރުގެ މައިދާނުގައެވެ. ނަބިއްޔާ صلى الله عليه وسلم ގެ އުއްމަތުގެ މުއުމިނުތަކުން އެތަނުން ފެންބޯނެއެވެ. އަދި ގިނަގުނަ ކަމާއި ޗާލުކަމުގައި އެއާރުގެ ކަންވާރުތައް ވާހުށީ އުޑުގެ ތަރިތައް ފަދައިންނެވެ.\nފަހެ އެކަލޭގެފާނުގެ ޝަރީޢަތަށް ވާޞިލްވެއްޖެ މީހާ (އެބަހީ ތަބާވެއްޖެ މީހާ) އާޚިރަތްދުވަހުގައި އެ ފެންގަނޑަށް ވާޞިލް ވާނެތެވެ. އަދި އެކަލޭގެފާނުގެ ޝަރީޢަތަށް ވާޞިލްނުވި މީހާ އާޚިރަތްދުވަހުގައި އެއިން މަޙްރޫމު ކުރެވޭ ހުއްޓެވެ.\nއަދިވެސް ނަބިއްޔާ صلى الله عليه وسلم އަށް ދުނިޔޭގައި ދެއްވިގެންވާ ގިނަގުނަ ހެޔޮކަންތަކުގެ ތެރޭގައި، ޖާބިރު رضي الله عنه ގެ އަރިހުން ދެޞަޙީޙުގައި ޘާބިތުވެފައި ވެއެވެ. ހަމަކަށަވަރުން ނަބިއްޔާ صلى الله عليه وسلم ޙަދީޘްކުރެއްވިއެވެ. ((أُعْطِيتُ خَمْسًا لَمْ يُعْطَهُنَّ أَحَدًا مِنَ الأَنْبِيَاءِ قَبْلِي: نُصِرْتُ بِالرُّعْبِ مَسِيرَةَ شَهْرٍ، وَجُعِلَتْ لِيَ الأَرْضُ مَسْجِدًا وَطَهُورًا، فَأَيُّمَا رَجُلا مِنْ أُمَّتِي أَدْرَكَتْهُ الصَّلاةُ فَلْيُصَلِّ، وَأُعْطِيتُ الشَّفَاعَةَ، وَأُحِلَّتْ لِيَ الْمَغَانِمُ، وَكَانَ النَّبِيُّ يُبْعَثُ إِلَى قَوْمِهِ خَاصَّةً وَبُعِثْتُ إِلَى النَّاسِ عَامَّةً))  މާނައީ: “ތިމަންކަލޭގެފާނުގެ ކުރިން އެއްވެސް ނަބިއްޔަކަށް ނުދެއްވާ ފަސްކަމެއް ތިމަންކަލޭގެފާނަށް ދެއްވުނެވެ: މަސްދުވަހުގެ ރާސްތާގެ ބިރުގެންނެވުމަކުން ތިމަންކަލޭގެފާނަށް ނަޞްރު ދެއްވުނެވެ. އަދި ޠާހިރު ކޮށްދޭ ތަނެއް ކަމުގައްޔާއި މިސްކިތެއް ކަމުގައި (އެބަހީ އަޅުކަން ކުރެވޭ ތަނެއް ކަމުގައި) ތިމަންކަލޭގެފާނަށްޓަކައި ބިންގަނޑު ލެއްވުނެވެ. ފަހެ ތިމަންކަލޭގެފާނުގެ އުއްމަތުގެ ތެރެއިން ނަމާދު ވަގުތު ދެކިއްޖެ މީހާ ނަމާދު ކުރާހުށިކަމެވެ. އަދި ޝާފާޢަތްތެރިވުން ތިމަންކަލޭގެފާނަށް ދެއްވުނެއެވެ. ޣަނީމާ މުދާ ވެސް ތިމަންކަލޭގެފާނަށްޓަކައި ޙަލާލު ކުރެއްވުނެއެވެ. އަދި ނަބިއްޔުން ފޮނުއްވުނީ އެބޭކަލުންގެ ޤައުމަށް ޚާއްޞަކޮންނެވެ. ތިމަންކަލޭގެފާނު ފޮނުއްވުނީ ޢާންމުކޮށް މުޅި އިންސާނިއްޔަތަށެވެ.”\nމިއީ ގިނަގުނަވެގެންވީ ހެޔޮކަމެކެވެ. އެހެނީ ހަމަކަށަވަރުން މުޅި އިންސާނިއްޔަތަށް ޢާންމުކޮށް އެކަލޭގެފާނު ފޮނުއްވުމީ އެންމެ ގިނަ ނަބިއްޔުން އެކަލޭގެފާނަށް ތަބާވެވަޑައިގަތުން ލާޒިމު ކުރާނޭ ކަންތަކެވެ. އަދި އެކަން ވެފައިވީވެސް އެފަދައިންނެވެ. ފަހެ ސަލާމާއި ޞަލަވާތްލެވި އިތުރު އެކަލޭގެފާނު ވެވަޑައިގެންނެވީ އެންމެގިނަ ނަބިއްޔުން ތަބާވެވަޑައިގެންނެވި ކަލޭގެފާނަށެވެ.\n رواية الترمزي كتاب التفسير باب ومن سورة الكوثر ( 3361) وقال حديث حسن صحيح .\n أخرجه البخاري كتاب التيمم با ب قو ل الله تعالى : ) فَلَمْ تَجِدُوا مَاءً فَتَيَمَّمُوا صَعِيداً طَيِّباً )(335) . ومسلم كتاب الصلاة باب المساجد ومواضع الصلاة ( 521) (3)\nމިއީ ފަޟީލަތުއްޝައިޚް މުޙައްމަދު ބުން ޞާލިޙް އަލްޢުޘައިމީން رحمه الله ލިޔުއްވާފައިވާ سورة الكوثر ގެ ތަފްސީރުގެ ތަރުޖަމާއެވެ.


"Nasheedhu Thiya nangavaa 175000 akee majilis raees ah libey echcheh kamah dhakkan noolhey"\n"ނަޝީދު ތިޔަ ނަންގަވާ 175000 އަކީ މަޖިލިސް ރައީސްއަށް ލިބޭ އެއްޗެއްކަމަށް ދައްކަން ނޫޅޭ"\nރައްޔިތުންގެ މަޖިލީހުގެ ރައީސް، ކުރީގެ ރައީސް މުޙައްމަދު ނަޝީދު، މަހަކު އެނަގާ -/175000 ރުފިޔާ އަކީ މަޖިލިސް ރައީސް ވީމަ ލިބޭ އެއްޗެއްކަން ދައްކަން ނޫޅުމަށް ރައްޔިތުންގެ މަޖިލީގެ ނޮޅިވަރަމް ދާއިރާގެ މެންބަރު މުޙައްމަދު ނަޝީދު ވިދާޅުވެއްޖެވެ.\nކުރީގެ ރައީސުންނަށް ލިބޭ މާލީ އިނާޔަތްތައް ރައީސް ނަޝީދު ނުނަންގަވާކަމަށް އޮންލައިން ނޫހެއްގައި ލިޔެފައިވާ ލިޔުމެއް ހިއްސާ ކުރައްވަމުން ކުރެއްވި ޓްވީޓެއްގައި މެންބަރު މުޙައްމަދު ނަޝީދު (މޮސްޓާ) ވިދާޅުވީ، މަހަކު (ރައީސް ނަޝީދު) އެނަންގަވާ 175000ރ އަކީ މަޖިލިސް ރައީސް ވީމަ ލިބޭ އެއްޗެއްކަން ދައްކަން ނޫޅުމަށެވެ.\nމޮސްޓާގެ ޓްވީޓްގައި އިތުރަށް ވިދާޅުވެފައިވަނީ، އެވެސް ހަމަ ކުރިން ރައީސްކަން ކުރީތީ ލިބޭ އިނާޔަތަކަށް ނުވާނެ އެއްވެސް ގޮތެއް ނެތް ކަމަށެވެ. އެހެން ނޫން ނަމަ ހަމަ ހުރިހާ ދިވެހި ރައްޔިތުންނަށް ވެސް 175000ރ މަހަކު ލިބެން ވީނުތޯ މޮސްޓާ ވަނީ ސުވާލު އުފައްދަވާފައެވެ.\nފިނޭންސް މިނިސްޓްރީން އާންމު ކުރައްވާފައިވާ ގޮތުން، ކުރީގެ ރައީސުންނަށް ލިބޭ އިނާޔަތުގެ ގޮތުގައި، އޮފީސް ހިންގުމުގެ އެލަވަންސްގެ ގޮތުގައި 175،000 ރުފިޔާ ރައީސް ނަޝީދަށް ލިބެއެވެ. ނަމަވެސް، ކުރީގެ ރައީސުންނަށް މާލީ އެލަވަންސްގެ ގޮތުގައި ލިބެމުންދިޔަ 50،000 ރުފިޔާ އަދި ލިވިންގ އެލަވަންސްގެ ގޮތުގައި ލިބެމުންދިޔަ 50،000 ރުފިޔާ، އެމަނިކުފާނު ރައްޔިތުންގެ މަޖިލީހުގެ ރައީސްގެ މަޤާމަށް ހޮވިވަޑައިގަތުމާއި ގުޅިގެން ބޭނުންވެ ނުލައްވާކަމަށް ސިޓީއަކުން އެންގެވެމުން މިހާރު އެމަނިކުފާނަށް ލިބެމުންދަނީ ހަމައެކަނި އޮފީސް ހިންގުމަށް ދެމުން ގެންދާ އެލަވަންސް ކަމަށް ފިނޭންސްގެ ލިޔުމުގައި ވެއެވެ.\nއިޖުތިމާއީ ރައްކާތެރިކަން ފޯރުކޮށްދިނުމަށް ދައުލަތް މިހާރު ވަނީ ނުކުޅެދިފައި: ސަޢީދު011 minutes ago\nކޮމެޓީގެ ރިޕޯޓަކީ އިންސާފުވެރި ރިޕޯޓަކަށް ވާނެ: އަސްލަމް013 minutes ago\nއީސީގެ މެންބަރުކަމުގެ މަޤާމަށް ކުރިމަތިލުމުގެ ފުރުޞަތު ހުޅުވާލައިފި043 minutes ago


ކޯވިޑުގައި ނިޔާވި މީހުންގެ ޢަދަދު 245އަށް ކޯވިޑުގައި ނިޔާވި މީހުންގެ ޢަދަދު 245އަށް\nކޯވިޑުގައި ނިޔާވި މީހުންގެ ޢަދަދު 245އަށް\nއައްޑޫ އެއުއެޓޯރިއަލް ހޮސްޕިޓަލުގައި ޕީސީއާރު ޓެސްޓު ހަދަނީ - ފޮޓޯ: އޭއީއެޗް\nކޯވިޑް ބަލީގައި އިތުރު މީހަކު ނިޔާވެ މިބަލީގައި ރާއްޖެއިން ނިޔާވި މީހުންގެ ޢަދަދު 245އަށް އަރައިފިއެވެ.\nހެލްތު ޕްރޮޓެކްޝަން އޭޖެންސީ އެޗްޕީއޭއިން ވިދާޅުވީ މިއަދު މެންދުރުކުރި 11:46ހާއިރު ނިޔާވެފައިވަނީ އުމުރުން 87 އަހަރުގެ ދިވެހި އަންހެނެއްކަމަށެވެ. މިމީހާ ނިޔާވެފައިވަނީ އައްޑޫ ކޯވިޑް ފެސިލިޓީގައި ފަރުވާދެމުން ދަނިކޮށްކަމަށް އެޗްޕީއޭއިން ވިދާޅުވެއެވެ.\nމިއާއެކު ރާއްޖެއިން މިބަލީގައި ނިޔާވި މީހުންގެ ޢަދަދު ވަނީ 245އަށް އަރާފައެވެ. ފަހަކަށް އައިސް ރާއްޖޭގައި ކޯވިޑް ބަލީގައި މަރުވާ މީހުންގެ ނިސްބަތްމަދުވެފައިވީ ނަމަވެސް ވޭތުވެދިޔަ ކޮންމެ ހަފްތާއެއްގައި ދެމީހަކުވަނީ މިބަލީގައި ނިޔާވެފައެވެ. އެންމެ ފަހުން މިބަލީގައި މީހަކު ނިޔާވެފައިވަނީ އިއްޔެއެވެ. އެއީވެސް ހުޅުމާލޭ މެޑިކަލް ފެސިލިޓީގައި ފަރުވާދެމުންދިޔަ ޢުމުރުން ދުވަސްވީ މީހެކެވެ.\nކޯވިޑްޖެހޭ ނިސްބަތް މާލެ ސަރަޙައްދުގައި ކޮންމެވެސް ވަރަކަށް ހިފެހެއްޓިފައިވީނަމަވެސް ރާއްޖޭގެ ބައެއް ރަށްރަށުގައި ކޯވިޑްގެ ކޭސްތައް އަންނަނީ ގިނަ ޢަދަދަކަށް ޕޮޒިޓިވްވަމުންނެވެ. މިވަގުތުވެސް 23 ރަށެއް މޮނީޓަރިންއަށްލާ އަރާފޭބުންވަނީ މަނާކޮށްފައެވެ. މިގޮތުން މިދިޔަ އޯގަސްޓްމަހު މޮނީޓަރިންއަށް ލާފައިވާ އައްޑޫ ސިޓީގެ ގުޅިފައިވާ ރަށްތަކުންވެސް ޕޮޒިޓިވްވާ ޢަދަދު އަދިވެސް ކޮންޓްރޯލްއެއް ނުވެއެވެ.


Alun hulhuvaali fahun 1 million anhenun Umrah vejje\nކޮވިޑްގެ ބަލާއާފާތާއެކު ރައްކާތެރި ކަމަށްޓަކައި ލޮކްޑައުން ގެންނަން ޖެހުމުގެ ސަބަބުން ސަބަބުން އުމްރާ ކުރުމުގެ ފުރުސަތު ދިނުން ވަގުތީ ގޮތުން މެދުކަނޑާލާފައި އޮތުމަށްފަހު އުމްރާގެ އަޅުކަމަށް ފުރުސަތު ދޭން ފެށި ފަހުން އެއް މިލިއަން އަންހެން އުމްރާގެ އަަޅުކަން އަދާކޮށްފައިވާ ކަމަށް ސައުދީގެ ކަމާގުޅޭ އިދާރާ އިން ބުނެފި އެވެ.\nމާޗް މަހު އުމްރާގެ އަަޅުކަން މެދުކަނޑާލުމަށްފަހު އަލުން އުމްރާ ވުމަށް ހަރަމްފުޅު ހުޅުވާލީ ހަތް މަސްފަހުން އޮކްޓޫބަރު މަހުގެ ހަތަަރު ވަނަ ދުވަހު އެވެ. ފުރަތަމަ ފުރުސަތު ދިނީ ސައުދީގައި ތިބި މީހުންނަށް އެކަންޏެވެ. އަދި އުމްރާވުމަށް ފުރުސަތު ދެމުންދިޔައީ ފިޔަވަހިތަކަކަަށް ބަހާލައިގެންނެވެ. ފުރަތަމަ ފިޔަވަހީގައި ދުވާލަކަށް 6،000 މީހުން އަދި ދެވަނަ ފިޔަވަހީގައި 15،000 މީހުންނަަށެވެ. މިހާރު ދުވާލަކު 20،000 ވުރެ ގިނަ މީހުންނަށް އެ ފުރުސަތު ދެ އެވެ.\nސައުދީގެ ހައްޖާއި އުމްރާގެ ކަންކަން ބަލަހައްޓާ އިދާރާ އިން ބުނީ އޮކްޓޫބަރު މަހު ހަރަމްފުޅު އުމްރާވެރިންނަށް ހުޅުވާލި ފަހުން މިހާތަނަށް އެއް މިލިއަން އަންހެނުން އުމްރާގެ އަޅުކަން އަދާކޮށްފައިވާ ކަމަށެވެ.\nއަދި ޖަމާއަތުގެ ނަމާދުތަކަށް ހަރަމްފުޅު ހުޅުވާލި ފަހުން ކޮންމެ ދުވަހަކު އެތަށް ހާސް ބަޔަކު މިސްކިތުގެ ޖަމާއަތުގައި ބައިވެރިވަމުންދާ ކަމަށެވެ. ހަރަމްފުޅު އުމްރާވެރިންނާއި ނަމާދު ކުރާ މީހުންނަށް ހުޅުވާލީ ސަލާމަތީ ގޮތުން ވަރުގަދަ ފިޔަވަޅުތަކާއެކުގަ އެވެ.\nމިހާރު ވެސް ދުވާލަކު ހަ ފަހަރު މުޅި ހަރަމްފުޅުއެކުގައި ސާފު ކުރުމަށް ބޮޑެތި މަސައްކަތްތަކެއް ކުރެ އެވެ. އަދި ހަރަމްގެ އެކި ސަރަހައްދުތައް ދުވާލަކު އެތަށް ފަހަރަކު ސާފުކޮށް ސެނެޓައިޒް ކުރެ އެވެ.\nސައުދީ އަރަބިއްޔާގެ ބޯޑަރުތައް ބަންދު ކޮށްފައި އޮތުމަށް ފަހު އަންނަ ޖެނުއަރީ މަހުން ފެށިގެން ރަސްމީކޮށް ހުޅުވާލަން ވަނީ ނިންމާފައެވެ. ނަމަވެސް އުމްރާ ވެރިންނަށް ބޯޑަރު ވަނީ ހުޅުވާލާފައެވެ. ގައުމުތަކުން އަންނަ އުމްރާވެރިން ތިން ދުވަހު އައިސޮލޭޝަންގައި ތިބެން ޖެހެއެވެ. ކޮވިޑްގެ ބަލިމަޑުކަމާއި ގުޅިގެން އުމްރާގެ ފުރުސަތު ބަންދުކޮށްފައި ވަނީ މާޗް މަހުގެ ފުރަތަމަ ހަފުތާގަ އެވެ. ފެބްރުއަރީ ފަހު ހަފުތާގައި ސައުދީގެ ބޯޑަރު ވަނީ ބަންދު ކޮށްފަ އެވެ. އަދި މި އަހަރުގެ ހައްޖުގެ އަޅުކަން އަދާ ކުރުމުގެ ފުރުސަތު ދީފައިވަނީ ވެސް ސައުދީގައި ތިބި ބޭރު މީހުންގެ ތެރެއިން ކަނޑައެޅި ވަރަށް މަދު އަދަދެއްގެ ބަޔަކަށެވެ.\nއުމްރާ ގޫރޫޕްތަކަށް ފުރުސަތު ހުޅުވާލައިފި


MDP Akee Tharahgee Genesdhey Party - Shaahid - Vaguthu\nއެމްޑީޕީގެ ގައުމީ މަޖިލިސް އިންތިހާބުގައި އެޕާޓީގެ މެންބަރުން ދެއްކީ ޑިމޮކްރެޓިކް ނަމޫނާއެއް ކަމަށް ވިދާޅުވެ ފޮރިން މިނިސްޓަރު އަބްދުﷲ ޝާހިދު، އެމްޑީޕީގެ ގައުމީ މަޖިލިސް މެންބަރުންނަށް މަރުހަބާ ވިދާޅުވެއްޖެއެވެ.\nއެމްޑީޕީގެ ގައުމީ މަޖިލިސް އިންތިހާބު ކާމިޔާބު ކުރެއްވި ބޭފުޅުންނަށް މަރުހަބާ ވިދާޅުވެ ޝާހިދު ފޮނުއްވެވި މެސެޖްގައި ވިދާޅުވީ އެމްޑީޕީގެ ގައުމީ މަޖިލީސް އިންތިޚާބު ކާމިޔާބުކުރެއްވި އެންމެހައި ކެންޑިޑޭޓުންނަށް މަރުޙަބާ ދަންނަވާ ކަމަށެވެ. "މި އިންތިޚާބުގައި ވާދަކުރެއްވި އެންމެ ބޭފުޅުންވެސް ދެއްކެވި ރީތި ޑިމޮކްރެޓިކް ނަމޫނާއަށް ސާބަސްދެން. އެމްޑީޕީ އަކީ އިންތިޚާބުތަކަށް ފަރިތަ، ރާއްޖެއަށް ޑިމޮކްރަސީއާއި ތަރައްޤީ ގެނެސްދޭ ޕާޓީ." ޝާހިދު ވިދާޅުވިއެވެ.\nޝާހިދު ވަނީ ޤައުމީ މަޖިލީހުގެ ނިމިދިޔަ ދައުރުގައި ސާބިތުކަމާއެކު ޚިދުމަތްކުރެއްވި އެންމެހައި ބޭފުޅުންނަށް ޝުކުރު ވެސް ދަންނަވާފައެވެ.\nހޮނިހިރު ދުވަހު އޮތް އެމްޑީޕީގެ ގައުމީ މަޖިލިސް އިންތިހާބު ކުރިއަށް ދިޔައީ ވަރަށް ވާދަވެރިކޮށެވެ.\nގައުމީ މަޖިލީހަކީ އެމްޑީޕީގެ އެންމެ ބާރުގަދަ ގުނަވަނެވެ. އެމްޑީޕީގެ މައިގަނޑު ސިޔާސަތުތައް އެކުލަވާލުމާއި ބޮޑެތި ނިންމުންތައް ނިންމުމާއި އަދި އެމްޑީޕީ ސްލޮޓްތަކުގައި ތިއްބެވި ބޭފުޅުން ޖަވާބުދާރީ ކުރުވުމުގެ މަސައްކަތް ވެސް ކުރަނީ އެމްޑީޕީގެ ގައުމީ މަޖިލީހުންނެވެ. ޕާޓީގެ ލީޑާޝިޕްގެ ބޭފުޅުންގެ މައްޗަށް އިތުބާރު އޮތްތޯ ބަލަން ވޯޓު ނެގުމުގެ ބާރު ވެސް އެޕާޓީގެ ގައުމީ މަޖިލީހަށް ލިބިފައި ވެއެވެ.\nސެޕްޓެމްބަރު 26, 2021 23:40\nކޮން ތަރައްގީއެއް ގެނެވުނީ. ލިބުނު ކާޕެޓުގަނޑުވެސް ވީ ހިސާބެއް ނޭނގޭ\nސެޕްޓެމްބަރު 27, 2021 00:19\nއަނގަ އޮތީޔަ ކާޅެއްނުކާނެ ޔޯ ޑިމޮކްރަސީއަކީ ވަގުންހިމާޔަތް ކުރުންތަ ނޫނީ ލާދީނީ ރިޕޯޓް ނެރުންތަ ޑިމޮކްރަސީ ކިޔަނީ ވޯޓުކަރުދާހުން ވައްކަންކުރީމަތަ ވެރިކަމެއްޑިމޮކްރަސީވަނީ ފޭރިގަނެގެން ހަރާވެރިމެއް ކުރުމައްތަ އެހެންވެއްގިއްޔާ ޑިމޮކްރަސީއަކީ ވައްކަ ފޭރުން މަކަރާއި ހީލަތްތެރިކަން އެމްއެމްޕރސ ގެ ހުރިހާވަގުން ދައްކާވާހަކަ ކިހާތާހިރު ލަދުހަޔާތުގެ ކަންފުޅެއްވެސްނެތް ބައިގަނޑެއްދޯ ތިޖާހިލުންގެ ޖާހިލުކަން މާތްﷲ ތިބަގަޑަށް ދައްކަވާށި އާމީން\nސެޕްޓެމްބަރު 27, 2021 00:27\nސެޕްޓެމްބަރު 27, 2021 01:31\nތިކަހަލަ ތަރައްގީ ރަނގަޅީ ނުލިބުނިއްޔާ.. ލޮކްޑައުން ކޮށްގެން އަހަރުމެން ފަގީރުކޮށްފި\nސެޕްޓެމްބަރު 27, 2021 01:34\nވަރައްތަރައްޤީ ކުރެއި ވާކަމެއްހަރާން\nސެޕްޓެމްބަރު 27, 2021 05:56\nއެމްޑީޕީން ގެނަސްދިންތަރައްގީއާހެދިމިއުޅެނީ މަގުމަތީގަބާރަށް ހިނގައިނުގަނެވިގެން! ތަރައްގީއަށްފައިންއެރޭވަރުން😆😆😆😆😆😆😆😆😆😆\nސެޕްޓެމްބަރު 27, 2021 05:58\nކަލޭތީ ދިވެހިގަުމައް ބޭރުސިފައިން އަރަންގޮވި މިގައުމުގެ އައްދާރެއް\nސެޕްޓެމްބަރު 27, 2021 06:04\nނެކްސްޓް ޖޯކު ޕްލީޒް. 😝🐊\nސެޕްޓެމްބަރު 27, 2021 06:35\nސެޕްޓެމްބަރު 27, 2021 06:55\nދިވެހިރާއްޖޭގެ ޤާނޫނު އަސާސީއާ ޚިލާފަށް ދިވެހިރާއްޖޭގެ ފޮރިން މިނިސްޓަރުކަން ކުރަމުން، އަދި ފޮރިން މިނިސްޓަރުގެ މަގާމުގައި ހުންނަވައިގެން ދައުލަތުގެ މުދަލާއި ފައިސާ އާއި މުވައްޒަފުން ބޭނުންކޮށްގެން ބައެއްގެ އަޅުވެތިކަމުގެ ދަށުގައި ހުރެ، މަނިކުފާނަށް އ.ދގެ ރައީސްކަން ލިބުމަކީ، އެމްޑީޕީން ދިވެހިރާއްޖެށް ތަރައްގީ ގެނައުން ކަމަށް މާނަކުރާނަމަ، ދިވެހިންނަކީ، ބޮލުރޮދި ކެނޑިފައިވާ ބައެއް! މިހާރުވެސް އިންސާފުގެ ތިލަފަތުން އަގުމަގުކުރާއިރު، އެމްޑީޕީ ގެނައި ތަރައްޤީ އަށްވުރެ ދިވެހިރާއްޖެއާއި ރައްޔިތުން އަށް ދީފައިވާ ދުއްތުރާތަކާއި، މާއްދީ ގެއްލުމާއި، މަޢުނަވީ ގެއްލުންތައް ބޮޑުވާނެ! އުސްފަސްގަނޑުން ސިހުރު ހާހޫރަ ހަދައިގެން، ކާޅާއި ހާލާއި ކުކުޅު ކަތިލައިގެން އޭގެ ލޭ އަޅައިގެން ކައްކާފައިވާ ބޮނޑިބަތް ކައިގެން، ހޭބުއްދި ފިލާފައިވާ މީހުން އަށް މިކަންކަން ވިސްނުމަކީ ވަރަށް އުނދަގޫ ކަމެއް!\nސެޕްޓެމްބަރު 27, 2021 07:47\nގައުމު ފަނާކުރާ ޕާޓީ\nސެޕްޓެމްބަރު 27, 2021 08:11\nއެމްޑީޕީގެ ވެރިކަމުގަ މިގައުމައް ލިބިފަވާ ކުރިއެރުމެއްވެސް ދަނީ ނެތި ހަނާވަމުން ، މިގައުމުގެ ހަލާކުގެ ގޮތުގަ އެމްޑީޕީ ސިފަވަނީ.\nސެޕްޓެމްބަރު 27, 2021 08:58\nގައުމު ވިއްކާ ގްރޫޕް\nސެޕްޓެމްބަރު 27, 2021 09:11\nމޑޕ ބުނީ ކޮންކްރީޓް ތަރައްގީއެއް ނޫނޭ ބޭނުމީ. އެކަން ކޮށްފިއްޔާ ރައްޔިތުންނަށް ފައިސާއިން ކުރިކަމެއް ފެންނަން ހުރެދާނެތީ އެމީހުން ބުނީ އިންސާނާއޭ ތަރައްގީވާން ޖެހޭނީ. އެހެންވެ މިލިއަނުން ހަރަދުކުރީ މީހުންބިނާކުރުމަށް.\nއެތައް 100 މިލިއަނެއް ހަރަދު ކޮށްފައި5ހާހުން 8 ހާހުން މީހުން މިހާރު ތަމްރީން ކޮށްފީމޭ. ބުނެ ލާރިކޮޅު ކައްވާލީ.\nތަމްރީނެއް ނޯްންނާނެތާ ފެންނަން.\nސެޕްޓެމްބަރު 27, 2021 10:44\nއެމްޑީޕީގެ ތަރައްޤިގަ ހިމެނޭ ކަމެއްބާ ފައްޅިއަށް ދިއުން އެއީ... ބުދުފައްޅި ބޭ....( ޝާހިދު )\nސެޕްޓެމްބަރު 27, 2021 10:52\nޢެމް.ޑީ.ޕީ ކުރާ ތަރައްގީ ވަގުތީ ތަރައްގީ. އަންނި އާއި ކެރަފާ ވިސްނުން އެމް.ޑީ.ޕީ އިން ބޭރު ވާންޖެހޭ .. އެމީހުންނަކީ ރާއްޖޭގެ ރައްޔިތުންނަށް ހެޔޮއެދޭ ބަޔެއް ނޫން .. އަބަދުބެސް މުއައްސަސާތަކާއި ޖައްސަލައި ، އެތަންތަނުގެ އިޙްތިރާމް ކަނޑުވައި ، ރައްޔިތުންގެ މެދުގައި ފިތުނަ އުފައްދަމުން ، ޢައިރު ދީންތަކަށް ސަނާ ކިޔަމުން ދުވާ ބައިގަނޑެއް ، އެމް .ޑީ.ޕީ އަންނި ކެރަފާ ވިސްނުމާއި ނުލައިވެސް ހިންގޭނެކަން ދައްކަން ޖެހޭ .. އެމް .ޑީ.ޕީގައި ވެސް އެބަތިބި އިސްދީންދެކެ ލޯބިވާ ، ކިޔަވައިގެންތިބި ، ޕާރޓީ ހިންދާނެ ފަދަ ގާބިލް މީހުން އެމީހުންނާއި ޕާރޓީ ހަވާލުކުރަންޖެހޭ ..\nސެޕްޓެމްބަރު 28, 2021 09:49\nމޯޑިވިއަން އިންޑިޔާ ޕާޓީއޭ؟ ގައުމު ވިއްކުން ވިޔަވާ، ކޯވިޑުގައި އިންޑިޔާ މީހުންގަނޑުއަރުވާ 100އެއްހާ މީހުން މެރުން ފިޔަވާ، ކޮށްދިނީ ކޮން ކަމެކޭ؟ އަނގަފުޅާ ނުކޮށް އެމެރިކާގައި ހުރެވޭތޯ ބަލާ، ކޮރަޕްޓް ބެގަނޑު


Bon Govvee Athama Palace Kairi Ga Hure Remote Eh Beynun Kohgen! - Vaguthu\nރައްޔިތުންގެ މަޖިލީހުގެ ރައީސް، ކުރީގެ ރައީސް މުޙައްމަދު ނަޝީދަށް އަމާޒުކޮށް ހަމަލާ ދިން ކަމަށް ބެލެވޭ މީހާ އަތަމާ ޕެލެސް ކައިރީ ހުރެފައި ރިމޯޓެއް ބޭނުންކޮށްގެން ބޮން ގޮއްވާލުމަށް ފަހު ފިލުމުން ރައްޔިތުންގެ މަޖިލީހުގެ މާފަންނު މެދު ދާއިރާގެ މެންބަރު އިބްރާޙީމް ރަޝީދު (ބޮންޑެ) ގެ ނުރުހުން އިދާރާތަކަށް އަމާޒު ކުރައްވައިފިއެވެ.\nނަޝީދަށް ހަމަލާ ދިން ވަގުތު މީހަކު ދުވެފައިދާ މަންޒަރުތަކެއް ހިމެނޭ ސީސީޓީވީ ފުޓޭޖްގެ ފޮޓޯތަކެއް މީސް މީޑިއާގައި ދަނީ ދައުރުވަމުންނެވެ. އޭގެ ތެރޭގައި އަތަމާ ޕެލެސްގައި ހުރި ސީސީޓީވީ ފުޓޫޖެއްގެ ފޮޓޯއަކާއި ބާއިންޖީނުގޭ މަގުގައި ހުރި ސީސީޓީވީގެ ފުޓޭޖެއްގެ ފޮޓޯތައް ހުރި ކަން ބޮންޑެ ވަނީ "ވަގުތު" އަށް ކަށަވަރު ކޮށްދެއްވައިފައެވެ.\nރައީސް ނަޝީދުގެ ވެސް ވަރަށް އަރިސް ބޭފުޅެއް ކަމަށްވާ ބޮންޑެ ވަނީ ނަޝީދަށް ހަމަލާދީފައި އެހާ ފަސޭހައިން މީހަކު ފިލައިގެން ދިއުމުން ކަންބޮޑުވުން ފާޅުކުރައްވައިފައެވެ. އޭނާ ވިދާޅުވީ މިކަމުގައި އިދާރާތަކާއި ގައުމީ ސަލާމަތީ ޚިދުމަތްތަކުގެ "އިހުމާލު" ފެންނަން އޮތް ކަމަށެވެ. ބޮންޑެ ވިދާޅުވީ ހައި ޓެކްގެ ސެކިއުރިޓީއެއް ދެވިފައި އޮތް ނަމަ ނަޝީދު ސަލާމަތް ކުރެވުނީސް ކަމަށެވެ. މި ގޮތުން ޖޭމަރު ވެހިކަލެއް ނެތުމުން ވަރަށް ބޮޑަށް ފާޑުވިދާޅުވިއެވެ.\nމީގެ އިތުރުން އެމަނިކުފާނު ދިރިއުޅުއްވާ ގެކޮޅު ކައިރީ ސައިކަލުތައް ޕާކް ނުކުރެވޭ ގޮތަށް ހެދުމަށް އެމްއެންޑީއެފްއިން ޕްލޭނިން މިނިސްޓްރީއާއި ސިޓީ ކައުންސިލްގައި އެދިފައި އޮތީ ވެސް އެމަނިކުފާނަކީ "ހައި ރިސްކް" ބޭފުޅަކަށް ވުމުން ކަމަށް ބޮންޑެ ވިދާޅުވިއެވެ. އެކަން ވެސް ނުކުރެވި ލަސްވެގެން ދިއުމުން ހައުސިން މިނިސްޓްރީއަށް ވެސް ބޮންޑެ ވަރަށް ބޮޑަށް ފާޑުވިދާޅުވިއެވެ.\n"ވަރަށް ބޮޑަށް އިހުމާލުވެފަ މި އޮތީ މި ކަމުގަ، ސެކިއުރިޓީ ދޭން ވާ ވަރަކަށް ނުދެވުން، ސެކިއުރިޓީ އޮވެމެ އެ ތަނުގެ ކައިރިން ފިލައިގެން އެ ދިޔައީ، ވަރަށް ބޮޑަށް އިހުމާލުވެފަ ހުރީ،" ބޮންޑެ ވިދާޅުވިއެވެ.\nބޮންޑެ ވިދާޅުވި ގޮތުގައި އަތަމާ ޕެލަސް ތެރޭގައި ހުރުމަށް ފަހު ފިލަން ވެގެން ދުވެފައި ދިޔައިރު އެ ސަރަހައްދުން އެތައް ބަޔަކަށް އެ މަންޒަރު ފެންނާނެއެވެ. އަދި ފިލަން ދުވި މީހާ ބާ އިންޖީނުގޭގެ ފުރަގަސް މަގުގައި ހުރި ގާ ޕެލެޓެއް ތެރެއަށް އެއްޗެއް އެއްލައިލި ކަމަށާއި އެ ތަނުގައި ރިމޯޓެއް ޒާތުގެ އެއްޗެއް އޮތް ތަން ފުލުހުންނަށް އޭގެ މަުލޫމާތު ދިން ކަމަށް އޭނާ ވިދާޅުވިއެވެ.\nނަޝީދަށް ހަމަލާ ދިން ފަހުން 38 ގަޑިއިރެއްހާއިރު ފާއިތުވެގެން ދިޔައިރު އަދިވެސް މީހަކު ހައްޔަރުކޮށްފައެއް ނުވެއެވެ. މައްސަލައިގެ ތަހުގީގު ހިނގަމުންދާ ދުވެއްޔާއި، ފުލުހުންގެ އިންޓެލިޖެންސަށް މީގެ މައުލޫމާތެއް ލިބިގެން ނުދިއުމާއި، މިހާ ފަސޭހައިން ހަމަލާއެއް ދެވުމާއި، ފަސޭހަ ގޮތަކަށް ފިލައިގެން ދިއުމުން ގިނަ ބަޔެއްގެ ފާޑުކިއުންތައް ވެސް އިދާރާތަކަށް ދަނީ އަމާޒުވަމުންނެވެ.\nބެދޭ މަޅި.... ބޮޑުވާނެ\nވީޑިއޯގެ ސްކްރީންޝޮޓްގައި5މޭ 2021 އިންނާތީ އެ ކިހިނެތްވެފައިން ކަމެއްތޯ ބަލަން ޖެހޭ\nމެއި 8, 2021 12:04\nޖޭމަރެއްލާފައި އިނަސް ބޮންޑޭ ކަލޭމެން ބުނާނެ ރައީސަކަށް ނުގުޅެއޭ. ފާރަލަނީއޭ. އިބޫ ރައީސަށް ގުޅާފާނެތީ އަބަދު ޖޭމަރު ޖައްސާފައޭ ހުންނަނީ. އަނެއްކާ އެވަރަަށް ދުވެ ނަގާނެ. ސެކިއުރިޓީއަކީ އަންނި ބަލާ އެެއްޗެއް ނޫންކަން ބޮންޑޭއަށް ވަރަަށް ރަގަޅަށް އެގޭނެ. އަނދުން މާލިމީ ފްރިޖަށްލާފައި ހުންނަ ކޮންމެ ފުޅިއެއްވެސް ދަމާލަފާނެ\nމެއި 8, 2021 12:14\nހުރިހާ މުއައްސަސާއެއް ވެސް މިއޮތީ ފެއިލްވެފައި. ކައި ހުސްކޮށްފި. ބޮޑުމުސާރަ ނަގައިގެން ކައިގެން ފަލަވާން ތިބެނީ.!!\nމެއި 8, 2021 12:20\nތި ނަޟީދު ޕާމެނެންޓުކޮށް އިންޑިއާޔާ ހަވާލުކުރަން ފެނޭ. މޯދީ ކާރި ބުނަންވީ ނޫ މަލިކުގެ ނަން ދޫނި ރާއްޖެއަށް ބަދަލްކޮށްފަ އެތާ ބޮޑުވަޒީރުކަން ދީފަ ބަހަށްޓާށޭ.\nމެއި 8, 2021 14:13\nގައުމުގެ ހާލާކަކީ ބޮޑުވަގު ރާގޮޑިޜާޖާ މިކަލޭގެ އަވަހައް ޗައިނާ ވެ ރިކަމަށްފޮނުވަންވީ.\nމެއި 8, 2021 14:15\nގައުމަށް ބޮޑު ވަގެއްބޭނުމެއްނޫން .\nމެއި 8, 2021 13:10\nއިތުރު ބަޔަކަށް މިމީހާގެ ސަބަބުން ގެއްލުމެއް ވުމުގެ ކުރިން އަވަހަށް ހިފާ ހައްޔަރުކުރޭ. މިފަދަ ނުބައި މީހުން މި މުޖުތަމައުގައި ދޫވެފައި ތިބެގެން ނުވާނެ.\nމެއި 8, 2021 13:25\nޖޭމަރަށް ތަބާ ނުވާ މީހަކު ކިހިނެއް ގެންގުޅެނީ؛؛' ފެށުނީއްސުރެ ސެކިއުރިޓީ އަށް ވަރަށް ތުރާ ބޮޑު ކޮށް ފެންނަނީ..\nމެއި 8, 2021 13:46\nއޭނާއަކީ ސެކިއުރިޓީ ބޭނުންވާ މީހެއްނޫން، އެއީ ދިވެހިރައްޔިތުންގެ ހިއްތަކުގެ ރަސްގެފާނުކަމަށް ހަދައިގެން ބޮންޑޭމެން އުޅެނީ، ދެން ކޮން ވާހަކައެއް ދައްކާކަށް. މަޤާމެއް ދެއްވީމާ އެމަޤާމުގައި ހުންނަ ފަރާތެއް އުޅެންޖެހޭނެ ވަކިގޮތެއް އޮންނާނެ. އެއީ އަބުއިވުމެއްނޫން. އެހެންތަ އެ އުޅެނީ.


HRCM ge massala obbaalaifi\nއެޗްއާރުސީއެމްގެ ފަސް މެންބަރުންނާއި ސެކްރެޓަރީ ޖެނަރަލް ޔާމީން (ކ)ގައި. މެމްބަރުންގެ މައްސަލަތައް މަޖިލީހުން ބަލައިނުގަތް -- ފޮޓޯ: މަޖިލިސް\nއެޗްއާރްސީއެމްގެ އިސްވެރިންގެ ބޮޑެތި މައްސަލަތަކެއް ފެންމަތިވިތާ އެތައް މަހެއްވެ އެ މައްސަލަ އޮބިފައި ވަނިކޮށް އެ މައްސަލަ ރައްޔިތުންގެ މަޖިލީހަށް ހުށަހެޅުމުން ވެސް އެ މައްސަލަ ބަލައި ނުގަނެ ބޭރު ކޮށްލައިފި އެވެ.\nއެޗްއާރުސީއެމްގެ މަސައްކަތްތައް ބޮއްސުންލައި ކޮމިޝަންގެ އިދާރާގެ މާހައުލުގައި ފުރައްސާރުން އިންތިހާއަށް ގޮސްފައިވާ ކަމަށް ބުނެ އެ ކޮމިޝަންގެ ގިނަ މުވައްޒަފުންތަކެއް ހިމެނޭ ގޮތަށް ރައީސް އިބްރާހިމް މުހައްމަދު ސޯލިހާއި ރައްޔިތުންގެ މަޖިލީހަށާއި އޭސީސީއަށް ޝަކުވާގެ ސިޓީއެއް މިއަހަރުގެ ފެބްރުއަރީ މަހު އޮތީ ފޮނުވައިފަ އެވެ. އެ މައްސަލަ މަޖިލީހާއި މިދިޔަ އޭޕްރީލް މަހު ރައީސް އޮފީހަށް ފޮނުވި ކަމަށް ބުނި ނަމަވެސް އެ މައްސަލަ މަޖިލީހުގައި ބަލާފައެއް ނުވެއެވެ.\nއެޗްއާރުސީއެމްގެ އިސްވެރިންގެ މައްސަލަ މަޖިލީހަށް އަލުން ހުށަހެޅުއްވީ މަޑުއްވަރީ ދާއިރާގެ މެމްބަރު އާދަމް ޝަރީފެވެ. ނަމަވެސް އެ މައްސަލަ ބަލައިގަންނަން މަޖިލީހުގައި މިއަދު ފާހެއް ނުވި އެވެ. އެ މައްސަލަ ބަލައިގަންނަން ވޯޓު ދެއްވީ ހަަތަރު މެމްބަރުން ނެވެ. ނުފެންނަކަމަށް 36 މެމްބަރުން ވޯޓު ދެއްވި އެވެ.\nއެ މައްސަލަ ހުށަހަޅުއްވަމުން އާދަމް ޝަރީފު ވިދާޅުވީ އެޗްއާރުސީއެމްގެ ބައެއް މެން ބަރުންނާއި ބައެއް އިސްވެރިން އެ މުއްސަސާގައި މަސައްކަތްކުރާ ބައެއް މުވައްޒަފުން ވަޒީފާއިން ކަނޑާލާނެކަމުގެ ބިރުދައްކައި މަސައްކަތުގެ މާހައުލު ބިރުވެރިކަމުގެ ތެރެއަށް ވެއްޓާލައިފައިވާ ކަމަށެވެ.\nއެގޮތުން މުވައްޒަފުންނަށް ކުރިމަތުވަމުންދާ 84 މައްސަލައެއް ފާހަގަ ކުރެވި މިކަންކަމުގެ ހިތްހަމަނުޖެހުން މުވައްޒަފުން\nފާޅުކުރަން ފެށުމުން މުވައްޒަފުންނަށް ކުރިއަށްވުރެ ވެސް ބޮޑަށް އިހާނެތިކޮށް ހިތުމާއި ބްލީ ކުރުމާއި ފުރައްސާރަ ކުރުން\nއިތުރުވުމުން އެތައް މުވައްޒަފުންނެއް ކެނޑިގެން ގޮސްފައިވާ ކަމަށެވެ.\nއެޗްއާރްސީއެމް ރައްޔިތުންގެ މަޖިލިސް އާދަމް ޝަރީފު އުމަރު


Aamir Khan Aai Alia Ekugai Masaikaiy Kuranee\nއާމިރް ހާނާއި އާލިއާ ބަޓް--\n25 ޖޫން 20180ކޮމެންޓް\nއާމިރުހާނާއި އާލިއާ އެކުގައި މަސައްކަތް ކުރަނީ\nބޮލީވުޑްގެ ކާމިޔާބު އެކްޓަރު އާމިރުހާނާއި އެކު ފުރަތަމަ ފަހަރަށް އާލިއާ ބަޓް މަސައްކަތް ކުރަން އުޅޭކަމުގެ ހަބަރުތައް ފެތުރެން ފަށައިފިއެވެ.\nބޮލީވުޑްގައި ވިދަމުން އަންނަ ޒުވާން އެކްޓަރު އާލިއާ އާ އާމިރް އެކުގައި މަސައްކަތް ކުރަން ހަމަޖެހިފައިވަނީ ޑައިރެކްޓަރު ޝަކުން ބާޓްރާގެ ކުރިއަށް އޮތް ފިލްމުގައި ކަމަށްވެއެވެ. ކަޕޫރް އެންޑް ސަން ޑައިރެކްޓުކޮށްފައިވާ ޝަކުން އާއެކު އާލިއާ ވަނީ އެފިލްމުގައި ވެސް މަސައްކަތްކޮށްފައެވެ.\nއިންޑިއާގެ ދީނީ ލީޑަރެއްކަމަށްވާ އޮޝޯގެ ނަމުން މަޝްހޫރުވި އަޗާޔާ ރަޖްނީޝްގެ ދިރިއުޅުމުގެ މައްޗަށް ނެރޭ ފިލްމުގައި އޯޝޯގެ ރޯލު ކުޅުމަށް އާމިރުއަށް މިހާރު ހުށަހަޅާފައިވާއިރު އޭނާގެ ޕާސަނަލް ސެކްރެޓަރީގެ ގޮތުގައި މަސައްކަތް ކުރި މާ އަނަންދު ޝީލާގެ ރޯލު ހުށަހަޅާފައިވަނީ އާލިއާއަށް ކަމަށް ރިޕޯޓުތައް ބުނެއެވެ.\nއިންޑިއާގެ ހަބަރުތައް ބުނާގޮތުގައި އާމިރަށް ރޯލުކަމުގޮސްފައިވާއިރު ދެންއޮތީ ރަސްމީކޮށް އެކަން އިއުލާނު ކުރުމެވެ. މީގެއިތުރުން އާލިއާއަކީ ވެސް ތަފާތު ރޯލުތަކުން ފެންނަމުން އަންނަ ފަރާތަކަށްވާއިރު އެފަދަ ރޯލެއް ކުޅުމަށް އާލިއާވެސް އެއްބަސްވެ، އާމިރާއެކު ފިލްމެއްގައި މަސައްކަތް ކުރުމަށް ލިބުނު އެފުރުސަތު ދޫކޮށްލާނެކަމަކަށް ނުބެލެވެއެވެ.\nކަރަން ޖޯހަރު ދަރްމާ ޕްރޮޑަކްޝަންއިން ނެރުމަށް ހަމަޖެހިފައިވާ އެފިލްމުގެ މަސައްކަތް ފަށާނެ ދުވަހެއް އަދި ނޭނގެއެވެ.\nމީގެކުރިން ވެސް އާލިއާ އާ އާމިރް އެކުގައި ތަގްސް އޮފް ހިންދުސްތާނުން ފެންނަން އުޅޭކަމުގެ އަޑުތައް ފެތުރުނު ނަމަވެސް އެފިލްމަށް ނަގާފައިވަނީ ކެޓްރީނާ ކައިފެވެ. ތަގްސް އޮފް ހިންދުސްތާނުގެ މަސައްކަތް މިހާރު އާމިރު ކުރަމުން އަންނައިރު އާލިއާ ވެސް އޭނާގެ ޝޫޓިންތަކުގައި މިދުވަސްކޮޅު އުޅެމުން އަންނަނީ ވަރަށް އަވަދިނެތިއެވެ. އެގޮތުން ޒާޔާ އަކްތަރުގެ ކުރިއަށް އޮތް ފިލްމު ގުލީ ބޯއީ އާއި އަޔާން މުކަރްޖީގެ "ބްރައްމަސުތްރަ" އިން އޭނާ ފެނިގެންދާނެއެވެ.\nއާމިރް ހާން އެންމެ ފަހުން ފެނިފައިވަނީ ސީކްރެޓް ސުޕަސްޓާ އިންނެވެ. އެގޮތުން އިންޑިއާގެ އިތުރުން ޗައިނާއިން ވެސް އެފިލްމަށް ބޮޑު ތަރުހީބެއް ލިބިފައިވެއެވެ.\nއާމިރު ހާން އާލިއާ ބަޓް


ކޮމެޓީއަކަށް އިސްލާހެއް ހުށައަޅާފައި ނުވާނޭކަމަށް މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ – DhiDaily\nކޮމެޓީއަކަށް އިސްލާހެއް ހުށައަޅާފައި ނުވާނޭކަމަށް މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެ\nމަޖިލީހުގެ ރައީސް މުހައްމަދު ނަޝީދު މަޖިލީހުގެ ތަޅުމަށް ހުށައެޅި ރެސިޑެންސީ އާއި ބެހޭ ގާނުނަށް ގެންނަން ބޭނުންފުޅުވި އިސްލާހަށް ސަރުކާރުން ތާއިދުނުކުރެއްވުމުން އެކަމާއި ގުޅިގެން ރައީސް ނަޝީދު ވިދާޅުވީ އެމަނިކުފާނު ކޮމިޓީއަކަށް އިސްލާހެއް ހުށަނައަޅުއްވާކަމަށެވެ.\nއަޅުގަނޑު ކޮމެޓީއަށް އިސްލާހެއް ހުށަހެޅި ކަމަށް ވިދާޅުވީ ކީއްވެކަމަށް އެމަނިކުފާނަކަށް ނުވިސްނޭކަމަށާއި އެމަނިކުފާނު ހިތްޕުޅުން ކޮމެޓީގެ މުގައްރިރު އެގޮތަށް އެ މައުލޫމާތު ދެއްވީކަމަށް ވަރަށް ސާފުކޮށް ހުރިހާ އިއްޒަތްތެރި މެމްބަރުންނަށް ދަންނަވާކަމަށާއި އަދި އެމަނިކުފާނުގެ އިދާރީ މޭޒުން ވެސް އެހެނިގެން ގޮތްގޮތުން ބެލީމާވެސް ވަރަށް ބޮޑަށް ސާފުކޮށް މިކަން އެނގިލައްވާނެކަމަށް ވެސް ރައީސް ނަޝީދު ވަނީ މިއަދުގެ ގައުމީ ސަލާމަތާއި ބެހޭ ކޮމިޓީގައި ވިދާޅުވެފައެވެ.\nރައީސް މުހައްމަދު ނަޝީދުގެ ހުށަހެޅުއްވީ، އިމިގްރޭޝަންގެ ގާނޫނުގެ 16 ވަނަ މާއްދާގައި ބުނާ ބިދޭސީންނަށް ރެޒިޑެންސް ވިސާ ދެވޭ ހާލަތްތަކަށް އިސްލާހު ގެނައުމަށެވެ. އެގޮތުން އެއްލައްކައަށް ވުރެ މަތިން ހޭދަކުރާ ފަރާތްތަކަށާއި ދިގު މުއްދަތަށް ގެ ކުއްޔަށް ނަގާ ފަރާތްތަކަށް ރާއްޖޭގެ ރައްވެހިކަމުގެ ލިޔުން ލިބޭނެ އިންތިޒާމެއް ހަމަޖައްސަން ރައީސް ނަޝީދު ވަނީ ރައްޔިތުންގެ މަޖިލީހަށް ހުށައަޅުއްވާފައެވެ.\nނަމަވެސް މިކަމާއި ގުޅިގެން މިއަދު ބޭއްވި ކޮމިޓީ ބައްދަލުވުމުގައި ސަރުކާރު ރަމްޒުކޮށްދޭ ފަރާތްތަކުން މިކަމަށް ތާއީދު ނުކުރެއްވުމުން ރައީސް ނަޝީދު ވަނީ މިއީ އެމަނިކުފާނު ހުށައެޅުއްވި އިސްލާހެއްނޫންކަމަށް ވިދާޅުވެ އެކަމަށް އިންކާރުކުރައްވާފައެވެ.


Giyasuddhin School gai bodu dhuvaheh: Dharivarun javvee station aa gulhifai | Mihaaru\nޣިޔާސުއްދީންގައި ބޮޑު ދުވަހެއް: ދަރިވަރުން ޖައްވީ ސްޓޭޝަނާ ގުޅިފައި\nޣިޔާސުއްދީންގެ ދަރިވަރުން އައިއެއެސް މެދުވެރިކޮށް ފޮޓޯ ނެގުމުގެ ހަރަކާތުގައި: މިއަދު ވަނީ ދުނިޔޭގެ އެކި ހިސާބުތަކުގެ 200 ފޮޓޯ ނަގާފައި -- ފޮޓޯ: ޣިޔާސުއްދީން ސްކޫން\nޣިޔާސުއްދީން ސްކޫލްގެ ހޯލުގައި 84 ދަރިވަރުން މިއަދު ތިބީ، އެކުދިން މިހާތަނަށް ކުރި ތަޖުރިބާތަކަށް ބަލާއިރު، އާދައިގެ ކަމެއް ކުރާކަށެއް ނޫނެވެ. ޖައްވުން ދުނިޔޭގެ އެކި ހިސާބުތަކުގެ ފޮޓޯ ނަގަން ކޮމާންޑް ކުރަމުން ދިޔައީ އިންޓަނޭޝަނަލް ސްޕޭސް ސްޓޭޝަންގެ ކެމެރާއަށެވެ.\nމިއީ ދުނިޔެއާ 400 ކިލޯމީޓަރުގެ މަތީގައި އޮތް އައިއެސްއެސްގެ ކެމެރާ ބޭނުންކޮށްގެން، ނުވަތަ އެ ސްޓޭޝަނާ އެއްވެސް ކަހަލަ ގުޅުމެއް ރާއްޖޭގައި ތިބެގެން ދިވެހި ދަރިވަރުން ގާއިމްކުރި ފުރަތަމަ ފަހަރެވެ.\nޣިޔާސުއްދީނުގގެ 62 ދަރިވަރުންނާއި އެހެން ސްކޫލްތަކުން ހޮވާލި 22 ދަރިވަރުންނާ އެކު ޖުމްލަ 84 ކުދިން، އެކި ގްރޫޕްތަކަށް ބަހާލައިގެން އައިއެސްއެސްގެ ކެމެރާއަށް ކޮމާންޑްކުރަމުން ދިޔައީ ދުނިޔޭގެ އެކި ގައުމުތަކުގެ ފޮޓޯ، ޖައްވު ތެރެއިން ނެގުމަށެވެ. މިއީ ނާސާ އިން ދަރިވަރުންނަށް ފަހިކޮށްދޭ ފުރުސަތުތަކުގެ ތެރެއިން އެއް ފުރުސަތެވެ.\nހޯލްގެ އެކި ހިސާބުތަކުގައި ބަހައްޓާފައި ހުރި މޭޒުތައް މަތީގައި ލެޕްޓޮޕްތައް ހުއްޓެވެ. އެމެރިކާގެ ޖައްވީ އިދާރާ، ނާސާގެ ވެބްސައިޓަށް ލޮގިންވެ، ހާއްސަ ކޯޑުތަކެއް ބޭނުންކޮށްގެން އައިއެސްއެސްއަށް ކޮމާންޑް ކުރަމުން ދިޔައީ ރާއްޖެ ހިމެނޭ ގޮތަށް ދުނިޔޭގެ އެކި ހިސާބުތަކުން 200 ފޮޓޯ ނެގުމަށެވެ.\nޔުނިވާސިޓީ އޮފް ކެލިފޯނިއާ އާއި ނާސާގެ ޖޯންސަން ސްޕޭސް ސެންޓަރު ގުޅިގެން ކުރިއަށްގެންދާ ސްޕޭސް އެޑިއުކޭޝަން ޕްރޮގްރާމް ޣިޔާސުއްދީން ސްކޫލުގައި ހިންގަނީ ރާއްޖޭގެ އަމިއްލަ ޖަމިއްޔާއެއް ކަމަށް ވާ އިންސްޓިޓިއުޓް ފޯ ގްލޯބަލް ސަކްސަސް (އައިޖީއެސް)އާ ގުޅިގެންނެވެ.\nއައިއެސްއެސްގެ ކެމެރާ ބޭނުންކޮށްގެން ފޮޓޯ ނަގަން ދަރިވަރުންތަކެއް ކޮމާންޑް ކުރަނީ - ފޮޓޯ: ޣިޔާސުއްދީން ސްކޫލް\nޣިޔާސުއްދީނުން ބައިވެރިވީ ގްރޭޑް 6-9 ގެ ދަރިވަރުންނެވެ. އެހެން ސްކޫލްތަކުން އެހެން ގްރޭޑްތަކުގެ ދަރިވަރުން ވެސް ޕްރޮގްރާމްގައި ބައިވެރިވި އެވެ.\nއެ ހުރިހާ ކުދިން ވެސް ތިބީ އުފަލުންނެވެ. ދުނިޔޭގެ އެންމެ ބޮޑު ޖައްވީ އިދާރާއާ ގުޅިގެން ބޭއްވި ހަރަކާތެއްގައި ބައިވެރިވެވުމަކީ، ކުޑަ ފުރުސަތެއް ނޫން ކަމަށް، ބައެއް ދަރިވަރުން ސިފަކުރި އެވެ.\nޣިޔާސުއްދީން ސްކޫލްގެ ސައިންސް ކުލަބް ލީޑަރު، މުހައްމަދު ޝައްމާން ބުނީ މިއަދު ލިބުނު ފުރުސަތަކީ ވަރަށް ބޮޑު އުފަލަކާއި ތަޖުރިބާއެއް ކަމަށެވެ. ނާސާއާ ގުޅިގެން ރާއްޖެއަށް ސްޕޭސް ސައިންސް ތައާރަފް ކުރެވޭނެ ދުވަހަކަށް ވަރަށް ބޮޑު އުއްމީދެއް ކުރި ކަމަށް ވެސް ބުންޏެވެ.\n"ދިވެހި ރާއްޖެއަށް މުޅިން އާ ކަމެއް ސްޕޭސް ސައިންސަކީ. ހާއްސަކޮށް ޣިޔާސުއްދީން ސްކޫލް ކުއްޖަކަށް ހުރެ އަޅުގަނޑު ފަހުރުވެރިވަން މިފަދަ ފުރުސަތެއް ސްކޫލުން އަޅުގަނޑުމެންނަށް ފޯރުކޮށްދޭތީ،" ޝައްމާން ބުންޏެވެ.\nމީގެ ކުރިން އެ ދަރިވަރުންނަށް ޖައްވުގެ ތެރެއިން ދުނިޔެ ބަލައިލުމުގެ ފުރުސަތު ލިބެނީ ގޫގުލް މެޕް ބޭނުންކޮށްގެންނެވެ. އެއާ ހިލާފަށް އަދި ގޫގުލް މެޕްގެ ސެޓެލައިޓްތަކަށް ވުރެ ވެސް މާ މަތީގައި ދައުރުވަމުން ދާ އައިއެސްއެސްގެ ކެމެރާތައް މެދުވެރިކޮށް ނަގާ ފޮޓޯތައް ސާފުވެފައި މާ ރީއްޗެވެ.\n"މިއަދު ދަސްވެގެން ދިޔަ ދުނިޔޭގެ އެކި ކަންކޮޅުތައް ހުންނަ ތަފާތު ގޮތްތައް. އަޅުގަނޑުމެންނަށް ދުނިޔެ ފެންނަ ގޮތަކަށް ނޫން ބޭރުން [މަތިން] ފެންނަނީއެއް،" ތާޖުއްދީން ސްކޫލްގެ ކެޕްޓަން އާލާ އާދިލް ބުންޏެވެ.\n"ވަރަށް ބޮޑަށް ސަޕްރައިޒް، ވަރަށް ރީތި ދުނިޔެ ފެނުނު ގޮތް."\nމިއަދުގެ ހަރަކާތާ އެކު ޖައްވީ ކަންކަމަށް ގިނަ ދަރިވަރުންގެ ޝައުގުވެރިކަން ކުރިއަށް ވުރެ މިހާރު ބޮޑުވެއްޖެ އެވެ. ޖައްވީ ދިރާސާތަކާއި އޭގެ އިލްމާ ބެހޭ މައުލޫމާތު އިތުރަށް ހޯދުމުގެ ނިޔަތް ވެސް ބައެއް ކުދިންގެ ހިތުގައި ބިންވަޅު ނެގުނެވެ.\n"ދުވަހަކު ވެސް ދެން ނުލިބޭނެ މިކަހަލަ ފުރުސަތެއް. އަސްލު ވަރަށް އިންޓަރެސްޓިން ކަމެއް މިއީ،" އިސްކަންދަރު ސްކޫލްގެ ދަރިވަރަކު ބުންޏެވެ.\nސްޕޭސް ސައިންސް ޕޮރޮގްރާމްގައި ބައިވެރިވި ދަރިވަރުން ފޮޓޯއަކަށް ހުއްޓިގެން - ފޮޓޯ: ޣިޔާސުއްދީން\nއެހެން ދަރިވަރަކު ބުނި ގޮތުގައި ޖައްވީ ދިރާސާތަކަށް ތައްޔާރުކޮށްފައި ހުންނަ އެއްޗެހީގެ މޮޅުކަމާއި އެ އިލްމު ކުރިއަަރާފައިވާ ވަރު ވެސް މިއަދު ވަޒަންކޮށްލެވުނެވެ. އެހެންކަމުން މިއީ ރާއްޖެ ކަހަލަ ކުޑަ ގައުމެއްގައި ތިއްބަސް، ޝައުގުވެރިކަމާ އެކު ހާއްސަވެވިދާނެ ދާއިރާއެއް ކަމަށް ވެސް ބައެއް ކުދިން ދެކެ އެވެ.\nދަރިވަރުންގެ ކޮމާންޑަށް ނެގި 200 ފޮޓޯ ކުރިއަށް އޮތް 24 ގަޑިއިރުގެ ތެރޭގައި ލިބޭނެ އެވެ. އެއާ އެކު އެ ފޮޓޯތައް އެކި ގޮތްގޮތަށް ބޭނުން ކުރުމަށް ޣިޔާސުއްދީން ސްކޫލުން ވަނީ ނިންމާފަ އެވެ.\n"އެ ފޮޓޯތައް ނާސާއިން އާކައިވް ކުރެވުނީމަ ފޮޓޯތައް ފެންނަން ހުންނާނެ. ކޮންމެ ފޮޓޯއަކީ ވެސް އެކުދިން ވަކި ކީ ވޯޑެއް ޖަހައިގެން ނަގާ ފޮޓޯއެއް. އެހެންވީމަ އެކުދިން އައިޑެންޓިފައި ކުރާނެ އެ ފޮޓޯއަކުން،" ޣިޔާސުއްދީންގެ އާ ޕްރިންސިޕަލް އަލީ މުސްތަފާ ވިދާޅުވި އެވެ.\nއޭނާ ވިދާޅުވީ އެ ހަރަކާތުގައި ބައިވެރިވި ކުދިންގެ ފޮޓޯތައް ނާސާއަށް ފޮނުވާނެ ކަމަށެވެ.\nކުރިއަށް ދެން އޮތީ މިއަށް ވުރެ ވެސް ބޮޑު ހަރަކާތެކެވެ. އެއީ އައިއެސްއެސްގައި ހުރި އެސްޓްރޮނޯޓަކާ ވަގުތުން ވާހަކަ ދެއްކުމުގެ ފުރުސަތެވެ.\nމުސްތަފާ ވިދާޅުވީ އެ ހަރަކާތްތައް ކުރިއަށް ދާނެ ދުވަސް އަދި ނުނިންމާ ކަމަށެވެ. ނަމަވެސް އެއީ ދަރިވަރުންނަށް ލިބޭނެ ވަރަށް ބޮޑު އުފަލަކަށް ވާނެ ކަމަށް އޭނާ ވިދާޅުވި އެވެ.\nތައުލީމް ޣިޔާސުއްދީން އިންޓަނޭޝަނަލް ސްކޫލް\n13 ކޮމެންޓް, 47 ރިއެކްޝަންސް\nއަމިއްލައަށް މި ކާއިނާތު އުފެދޭނެތަ؟ ކޮންމެސް ފަރާތަކުންދޯ މިފަދަ ފުރިހަމަ ނިޒާމެއް އުފައްދާނީ. ތި ކުދިން ވިސްނަންވީ މިކަމަށް. އުފެެއްދި ފަރާތުން ދެން ވާންވީ ގޮތް ވެސް ބުނެދީފައި އޮންނާނެ. އެ ގޮތަށް އަމަލުތައް ބެހެއްޓީމާ ކާމިޔާބުވީ. އަބަދަށް. ފަސް ނަމާދު ގަޑިއަށް ކުރުން، މަންމަ މެންނަށް ހެޔޮކޮށް ހިތުން، ދީލަތިވުން. ދުނިޔެ ހޯދާ ބަލައި ވިސްނައި ފިކުރުކޮށް އިލްމު ހޯދައި ކުރިއެރުން.\nމީދެން އެވަރުގެ ކަމެއްތަ؟ ގޫގުލްވެސް ތިޔަ ކަހަލަ ކަންކަން ކޮށްލެވޭނެ. މިއަށްވުރެ މާ މުހިއްމު ކުދިންނަށް އަދަބު ދަސްކޮށްދިނުން. މިޖީލުގެ ގިނަ ކުދިންނަަށް އެހެން މީހުންނަށް އިހްތިރާމް ކުރުމާއި އާއްމުގެ ތެރޭގައި ގެންގުޅެންވާ އަދަބުތައް ދަސްބެފައި ހުންނަތަން ފެންނަނީ ވަރަށް މަދުން.\nބައިވެރިވި ދަރިވަރުންނަށް އަދި އެހެންދަރިވަރުންނަށްވެސް ލިބިގެންދިޔަ ރަނގަޅު ފުރުސަތެއް، ތިޔަފަދަ ހަރަކާތްތަކުގެ ސަބަބުން ދަރިވަރުން ކަންކަމަށް ލޯހުޅުވިގެންދާނެ، ހާއްސަކޮށް އިންސާނުން ޓެކްނޮލޮޖީގެ ދާއިރާއިން ކުރިއަރާފައިވާ މިންވަރު ކުރިޔަށްވުރެން ބޮޑަށް ދަރިވަރުންނަށް ތަސައްވަރުވެގެންދާނެ، މިފަދަ އިތުރު ކަންކަން އެހެންސުކޫލުތަކުންވެސް ދަރިވަރުންނަށް ފަހިކޮށްދިނުން މުހިންމު..\nމިފަދަ ފުރުޞަތު ދަރިންނަށް ހޯދައިދޭން ބޭނުންވާ މައިން ބަފައިންނަށް ރަށުގައި ތިބެގެން ދަރިންނަށް ކިޔަވައި ދޭން ބޭނުންވާ މީހުން މާލެ އައިސް އެބިކަ ތެޅެނީ.\nބޭކާރު ކަންތައް ނުކޮށް ކިޔަވާ ދިނުމުގެ ފެންވަރު ރަނގަޅު ކޮށްބަލަ\nކޮބާ ކިޔަވާ ދިނުމަކީ، ނޫނީ އިލްމަކީ ކޮބާ؟ ހިޔާލީ ވާހަކަތަކާއި މާކުރިން މީހަކު ބުންޏޭ ބުންޏޭ ކިޔާފަ ލިޔަފައި ހުންނަ ސާބިތު ނުވާ ވާހަކަ ތަކަކީ ގިނަ ދިވެހިން ގަބޫލު ކުރާ ގޮތުން އިލްމު. ކީކޭ ބުނާނީ\nއެއްފަހަރު ހަނދަށް ދިޔަ ބަޔަކަށް މިހާރު މިއުޅެނީ ކީއްވެ ނުދެވިގެން , ޖައްވޭ ކިޔައިގެން ލާރި ކަނީ.\nގަބޫލުނުކުރާ މީހުންނަށް ލޮލަށް ފެނު މުންވެސް ގަބޫލެއްނުކުރާނެ\nކަލޭ ކޮލެޖެ ލެވެލް ފިސިކްސް ކިޔެވިނަމަ އެގޭނެ ހަނދަށް ދިޔަކަމާއި، އެކަމަށް އެފެއްދި ތިއެރީ ތަކާއި.\nކޮންތާކު ކޮލެޖަކުން ކިޔެވުނީމަތަ ގަބޫލު ކުރެވެނީ ހަދަށް ދެވުނުކަން. ފިޒިކްސް ކިޔެވުމާއި މީހުން ދެކޭގޮތް ( ތިޔަރީ) ތަކަކީ ކަމެއް ހިނގުމާއި ނުހިނގުން ސާބިތުވާނެ ކަމެއް ނޫން.\nއަހަރެންވެސް ތަޖްރިބާކުރަން ބޭނުން އިންޓަރނޭޝަނަލް ސްޕޭސް ސްޓޭޝަނުން ދުނިޔޭގެ ރީތި ވިދަމުންދާ އަލިތަކުން މިބިންފެންނަގޮތް. އެވާނީ ވަރަށް ހިތްގައިމު މަންޒަރަކަށް.\nކަލޭ ތިއުޅެނީ 15 ވަނަ ގަރުނުގަތަ، ގޫގްލްއަށްވަދެ ޖަހާލަބަލަ ތިބޭނުންވާ އެއްޗެއް.\nތައުލީމީ ދާއިރާއިން މެގަ ޕްރޮޖެކްޓެއް


Emme fahun Abdulraheem ves Raees Yameen aa idhikolhah!?\nރިޕޯޓު - ޕީޕީއެމް - ޕީއެންސީ\nއެންމެފަހުން ޢަބްދުއްރަޙީމް ވެސް ރައީސް ޔާމީނާ އިދިކޮޅަށް!؟\nމައްސަލަ ހޫނުވީ ޢަބްދުއްރަޙީމްގެ ދަރިފުޅަށް ޕީޕީއެމްގެ ނައިބުރައީސްކަން ނުދިނުމުން ކަމަށް ގާތް ފަރާތްތަކުން ބުނޭ\nކ. މާލެ 23 އޭޕުރިލް 2019 | އަންގާރަ 10:04 59,640\nޕީއެންސީގެ ވަގުތީ ރައީސް ޢަބްދުއްރަޙީމް: ރައީސް ޔާމީނާއި ބޮޑެތި މައްސަލަތަކެއް ޖެހިފައިވާ ކަމަށް ގާތް ފަރާތްތަކުން ބުނޭ - މުހައްމަދު ޝަރުހާން\nދިވެހިރާއްޖޭގައި މިވަގުތު އިދިކޮޅު ސިޔާސީ ޕާޓީއަކަށް ކިޔާވަރުގެ ޕާޓީއެއް ނެތްކަމީ ބަހުސަކަށް ދާންޖެހޭ ވަރުގެ ކަމެއް ވެސް ނޫނެވެ. އިދިކޮޅު ޕާޓީތަކުގައި މަސައްކަތް ކުރަން އޮތް ޕީޕީއެމްއާއި ޕީއެންސީ، އެތެރޭގެ ކޯޅުންތަކުން ސަލާމަތް ނުވެގެން އުޅޭއިރު، މުޅި އިދިކޮޅު އެކުގައިހެން ފެންނަނީ އިދިކޮޅު ލީޑަރުކަމުގައި 'ބެލެވޭ' ކުރީގެ ރައީސް ޔާމީނަށް ދޯކާދޭ މަންޒަރެވެ.\nޚާއްސަކޮށް، ޕީޕީއެމް ގެއްލިދާނެ ކަމުގެ ބިރަށް ކަމަށް ބުނެ އުފެއްދި ޕީއެންސީ ފަހަކަށް އައިސް ޕީޕީއެމާއި، އަދި ޚާއްސަކޮށް ރައީސް ޔާމީނާއި ފެޔަށް ޖެހެމުންދާ މަންޒަރު ދަނީ ފެންނަމުންނެވެ. ޕީޕީއެމްގެ ވަރުގަދަ ކައްޕި ކަމުގައި ދައުވާ ކުރައްވާ ރައީސް ޔާމީންގެ އަމާޒު ހާވިޔާވެ، ޕީޕީއެމް ފަރަށް އަރަން މިސްރާބު ޖަހާފައިވާއިރު، ޕީޕީއެމްގެ ތެރެއިން ކުރިފެޅުވި ޕީއެންސީ މިހާރު ފެންނަނީ ޕީޕީއެމް ފައްތާލަން މަސައްކަތްކުރާ ޖަމާޢަތެއްގެ ގޮތުގައެވެ.\nޕީއެންސީއަކީ އެޕާޓީގެ ރޫހާނީ ލީޑަރަކީ ރައީސް ޔާމީން ކަމަށް ދެކިގެން އުފެއްދި ޕާޓީއެއް ނަމަވެސް، ޕާޓީ އުފެދުމާއިއެކު، ރައީސް ޔާމީންގެ ސަރުކާރުގައި އެމަނިކުފާނާއިއެކު ސާބިތުވެ ތިބިކަމަށް ދައުވާ ކުރި ގިނަ ފަރާތްތައް ޕީއެންސީ ފަޅިއަށް ޖެހުނެވެ. ރައީސް ޔާމީންގެ ދިފާއުގައި ސައުވީސް ގަޑިއިރުހެން ޓީވީގައި ސާބިތުކަން ދެއްކެވި ޢަބްދުއްރަޙީމްއާއި، ރައީސް ޔާމީނަކީ ފިނިފެންމަލެއް ފަދައިން ސިފަކުރެއްވި ކުރީގެ އިކޮނޮމިކް މިނިސްޓަރ މުޙައްމަދު ސައީދުމެން ފަދަ ފަރާތްތައް މިހާރު ރައީސް ޔާމީންގެ ދިފާއުގައި އެއްޗެއް ބުނާތަނެއް ނުފެނެއެވެ. ސާބިތުކަމަށް ވީގޮތެއް ނޭނގެއެވެ.\nޚާއްސަކޮށް ތަބަކަކަށް ލާފައި ރައީސް ޔާމީން ދެއްވި ޕާޓީ ރައީސް ކަމުގެ ޓެގު އަޅުވައިގެން ހުންނެވި ޕީއެންސީގެ ވަގުތީ ރައީސް، ޢަބްދުއްރަޙީމް ރައީސް ޔާމީންގެ ދިފާޢުގައި އެއްޗެއް ބުނާތަނެއް ނުފެނެއެވެ. ބަދަލުގައި މިހާރު ފެންނަނީ ޕީޕީއެމް ބައިބައި ކޮށްގެން ޕާޓީއަށް މެންބަރުން ހަމަކުރި ފަދައިން، ރައީސް ޔާމީން ކައިރީގައި، ޕީޕީއެމްގައި ބާކީ ތިބި މަދު މީސްކޮޅު ވެސް ޕީއެންސީއަށް 'ކަހާލަން' މަސައްކަތް ކުރާތަނެވެ.\nރައީސް ޔާމީންގެ ދިފާއުގައި އެންމެ ކުރިއަށް ނުކުތް އެކަކު ކަމުގައިވާ ޕީޕީއެމްގެ ކުރީގެ ޕީޖީ ލީޑަރު އަޙުމަދު ނިހާން މިހާރު އެވަނީ އިންތިޚާބުގެ ބައްޔޭ، ލީޑަރޝިޕް ފެއިލްވިއްޔޭ، އެމެއް ނެތޭ، މަހެއް ނުބޭނެޔޭ، ފަޅޮލޭ ވިދާޅުވެ، ފަތިފުށުން ގަމީސްލާ ފަދައިން ޕީއެންސީ އާއި ގުޅިފައެވެ. މިހާރު އިވޭ އަޑަކީ ވަޑި ފަލާޙާއި އަސްލު އައްސަދާއި ހަސަނާ މުފީދު ވެސް ރައީސް ޔާމީނުގެ އޮޑިން ބާލުވައިގެން ޕީއެންސީއަށް ގެންދަން އުޅޭ ވާހަކައެވެ.\nޕީޕީއެމާއި ޕީއެންސީގެ ފަރުދާގެ ފުރަގަސް އެނގޭ ފަރާތްތަކުން ބުނާ ގޮތުގައި ޕީއެންސީގެ ވަގުތީ ރައީސް، ޢަބްދުއްރަޙީމް މި ދުވަސްވަރު އުޅެނީ ރައީސް ޔާމީންދެކެ ނިކަން ރުޅި އައިސްގެންނެވެ. ރައީސް ޔާމީނު ބައްދަލުކުރަން އެދުމުން، ޢަބްދުއްރަޙީމް އެމަނިކުފާނާއި ބައްދަލުކުރަން ވެސް ދެކޮޅު ހެދިކަމަށް ދެޕާޓީ ހިންގާ އޮފީސް ތެރޭން ލީކުވާ ވާހަކަތަކުގައި ވެއެވެ.\nރައީސް ޔާމީނު ކައިރީގައި ހުރެގެން ޢަބްދުއްރަޙީމަށް ގިނަ ފައިދާތަކެއް ވެފައިވާ ކަމަށް ރަށުތެރޭގައި ކިޔައިއުޅެއެވެ. ރެހެނދި ފްލެޓްބަރިން2ފްލެޓާއި، މެލޭޝިއާއިން ގެއަކާއި، އޮޑިދޯނިފަހަރާއި، ގަލްފް ކްރާފްޓް އުޅަނދުތަކާއި ކާރާއި މިފަދަ އެތައް އެތައް މުދަލެކެވެ. އެތެރެ އެނގޭ ފަރާތްތަކުން ބުނާ ގޮތުގައި މި ހުރިހާ ފައިދާއެއް ވުމުން ވެސް ޢަބްދުއްރަޙީމް، ރައީސް ޔާމީނު ދެކެ ރުޅި އައިސްގެން އުޅެނީ ޕީޕީއެމްގެ ލީޑަރޝިޕަށް ގެންނަ ބަދަލަކީ އަބްދުއްރަޙީމް ބޭނުންވާ ގޮތާއި ތަފާތުކޮށް ގެންނަ ބަދަލުތަކަކަށް ވާތީއެވެ. ޚާއްސަކޮށް މަޖިލިސް އިންތިޚާބުގައި ވާދަކޮށް ޢަބްދުއްރަޙީމް ފަދައިން ފެއިލްވި އޭނާގެ ދަރިފުޅަށް ޕީއެންސީގެ ވަގުތީ ނައިބުރައީސްކަން ނުދީގެންނެވެ.\nމި ރުޅިގަނޑުގައި ޕީއެންސީއަކީ ފުރިހަމަ ޤާނޫނީ ޝަޚުސެކޭ، ޕީޕީއެމްގެ ލީޑަރު ބުނާހާގޮތެއް ހަދާކަށް ނުޖެހޭނޭ ބުނި ކަމަށް ވެސް ދެދޮރުދޭތެރޭން ލީކުވާ ވާހަކަތަކުގައި ވެއެވެ.\nޕީޕީއެމް އަކީ އެތައް ބައެއްގެ ބުރަ މަސައްކަތުން އުފެއްދި ޕާޓީއަކަށް ވާއިރު، ޕާޓީގެ އަސްލު ޒައީމު ޕާޓީއިން ނެރެ އެއްލާލިފަހުން އިންތިޚާބަކުން ކާމިޔާބެއް ނުލިބުނުތާ އިދިކޮޅު ޕާޓީއެއްގެ ގޮތުގައިވެސް ކުރިއެރުމެއް ލިބޭނެ ކަމަކަށް ނުބެލެވެއެވެ. އަނެއްކޮޅުން ސާބިތު ކަމާއި އެކު ތިބި މީހުން ކޮޅު ބަދަލުކުރި ނަމަވެސް، ފިލާ ތިބެގެން ވަގަށް ރައީސް ޔާމީނަށް އެތިވަރު ނުގޮވައި ގޮވާ އެއްޗެއް ނިކަން ފާޅުގައި ގޮވައި، އިދިކޮޅު ހަރަކާތެއް ރުކުރުވާލަންޏާ ރުކުރުވާލަ ބަލާށެވެ. ޢަބްދުއްރަޙީމަކަސް، ގައިގައި ހުރި ސިފަޔަކަސް، ސިއްރުން އުޅުމަކީ ހަޑިކަމެކެވެ.


ޔަހޫދީންގެ ލަނޑުދަނޑިތައް – DhiSalafiyyah\nޔަހޫދީންގެ ލަނޑުދަނޑިތައް ވަރަށް ގިނައެވެ. މިބައިމީހުންގެ އެންމެ ބޮޑު ލަނޑުދަނޑިޔަކީ، މުޅި ދުނިޔޭގެ ވެރިކަން، ފަލަސްޠީނުގެ ބިމުގައި މިބައިމީހުން އުފައްދާފައިވާ ‘އިޒްރޭލު’ ގެ ބާރުގެ ދަށަށްގެނައުމެވެ. މިބައިމީހުން ދަޢުވާކުރާގޮތުގައި އިޒްރޭލުގެ ބޮޑުމިނަކީ އިރުމަތިން ޢިރާޤުން ފެށިގެން ހުޅަނގުން މިޞްރާހަމައަށެވެ. އެބަހީ ފުރާތުކޯރުން ފެށިގެން ނީލަކޯރަށެވެ. އަދި އުތުރުން ޝާމްކަރައިން ދެކުނަށް މަދީނާއާހަމައަށެވެ.\nމިބައިމީހުންގެ މުހިއްމު ލަނޑުދަނޑިތަކަކީ:\nއިޒްރޭލުގެ ވެރިކަން ފުޅާކުރުން: މިބައިގެތެރޭގައި އިޒްރޭލުގެ މައިމަރުކަޒުކަމުގައި ‘އަވްރު ޝަލީމް’ (ބައިތުލް މަޤްދިސް) ހެދުން ހިމެނެއެވެ.\nދުނިޔޭގެ އެކިޤައުމުތަކުގެ ބާރު އިޒްރޭލުގެ ބާރުގެ ދަށަށް ގެނައުން: މިބައިމީހުން ޤަބޫލުކުރާގޮތުގައި މިބައިމީހުންނަކީ ﷲ ޚިޔާރުކުރައްވާފައިވާ ބައެކެވެ. އެހެންމީހުން ޖެހޭނީ މިބައިމީހުންނަށް ޚިދުމަތްކޮށްދޭށެވެ. މިބައިމީހުން މިދެކޭ ހުވަފެން ޙަޤީޤަތަކަށްވާނެކަމަކީ އެހެން ޤައުމުތަކުގެ ބާރު މިބައިމީހުންގެ ބާރުގެ ދަށަށް ގެނައުމެވެ.\nމުސްލިމުން ނައްތައިލުން: މިބައިމީހުންގެ އެންމެ ބޮޑު ދުޝްމަނަކީ މުސްލިމުންކަން މިބައިމީހުން ދަނެއެވެ. މުސްލިމުން ނައްތާލައިގެން މެނުވީ މިބައިމީހުން ހިތްހަމަނުޖެހޭނެއެވެ. ﷲ ސުބުޙާނަހޫ ވަތަޢާލާ ވަޙީ ކުރައްވާފައިވެއެވެ. [ وَلا يَزَالُونَ يُقَاتِلُونَكُمْ حَتَّى يَرُدُّوكُمْ عَنْ دِينِكُمْ إِنْ اسْتَطَاعُوا]  މާނައީ: “އަދި އެބައިމީހުންނަށް ކުޅަދާނަވެގެން ވަނީނަމަ، ތިޔަބައިމީހުންގެ ދީނުން ތިޔަބައިމީހުން ބޭރުކޮށް ކާފަރުކަމަށް ތިޔަބައިމީހުން ރައްދުކޮށްފުމަށް ދާނދެން ތިޔަބައިމީހުންނާ ހަނގުރާމަ ކުރުމުގައި އެބައިމީހުން ފިލައިނުދާނެއެވެ.”\nދުނިޔޭގެ ޤައުމުތައް ފަސާދަކުރުން: މިކަންކުރުމަށްޓަކައި ރަލާއި، ޒިނޭއާއި، ރިބާއާއި، ޚިޔާނަތް ފަދަ މުޖުތަމަޢުގެ ސުލްޙަމަސަލަސްކަން ގެއްލުވާލާފަދަ ތަފާތު މުންކަރާތްތައް އެޤައުމުތަކުގައި ފަތުރައެވެ.\nމިބައިމީހުންގެ ލަނޑުދަނޑިތަކަށް ވާޞިލުވުމަށްޓަކައި ތަފާތު މަގުތައް ޚިޔާރުކުރެއެވެ. ކަންތައްތައް ވަކި އިންތިޒާމަކުން ފުރިހަމައަށް ރާވައި، ދިރާސާކޮށް ހަދައެވެ. މިގޮތުން މިބައިމީހުން ބޭނުންކުރާ ވަޞީލަތްތަކުގެ ތެރޭގައި:\nދުނިޔޭގެ ޤައުމުތަކުގެ ވެރިކަމުގެ ތެރޭގަޔާއި، އެއްޤައުމު އަނެއް ޤައުމާ ދެމެދު ފިތުނައިގެ އަލިފާން ރޯކުރުން.\nރިޝްވަތާއި، ވަޒީފާއާއި، ބިރުދެއްކުމާއި، އަދި އެހެނިހެން މާލީއެހީ ދީގެން ޤައުމުތަކުގެ ވެރިންނާއި ވަޒީރުން ޔަހޫދީންގެ ބާރުގެ ދަށަށްގެނައުން.\nޤައުމުތަކުގެ އެތެރޭގައި ދާޚިލީ ހަނގުރާމަތައް ހިންގުމާއި، ޓެރެރިޒަމްގެ ޢަމަލުތައް ހިންގުން: މިބައިމީހުން އެކުލަވާލައިފައިވާ ޕްރޮޓޮކޯލްތަކުގައި މިކަންކަމުގެ މުހިއްމުކަން ބަޔާންކޮށްފައިވެއެވެ.\nޤައުމުތަކުގެ އެތެރޭގައި ގަޑުބަޑު އުފެއްދުން: މިކަމުގެ ސަބަބުން ޤައުމުތަކުގެ ވެރިކަމުގެ ދާއިރާގައި ރެނދުލައި، ފަސޭހަކަމާއެކު އެޤައުމެއް މިބައިމީހުންގެ ކިޔަމަންތެރިކަމުގެ ދަށަށްގެނައުމަށް ފަސޭހަވެގެންދާނެއެވެ.\nމުސްލިމުންގެ ތެރޭގައި އޮންނަ ‘އަލްވަލާ ވަލްބަރާ’ ގެ ބައި ނެތިކޮށްލުން: ‘އަލްވަލާ ވަލްބަރާ’ އަކީ އިސްލާމްދީނުގައި އޮންނަ އެކުވެރިވުމާއި ރުޅިވެރިވުމާބެހޭ ޢަޤީދާގެ ބައެކެވެ. މިބައި މުސްލިމުންގެ ހިތްތަކުން ފޮހެލުމަކީ މުސްލިމުންގެ ހިތްތަކަށް، އިންސާނުންގެ ޙައްޤުތަކުގެ ނަމުގައާއި ދީންތައް އެކުވެރިކުރުމުގެ ނަމުގައި ފަސޭހަކަމާއެކު ވަދެގަނެވޭނެކަމެކެވެ.\nޚަބަރުފަތުރާ ވަޞީލަތްތައް މިބައިމީހުންގެ ބާރުގެ ދަށަށް ގެނައުން: މިފަދަ ވަޞީލަތްތަކަކީ އެވަޞީލަތްތަކުގެ ޒަރިއްޔާއިން މިބައިމީހުންގެ ޕްރޮޕެގަންޑާ ފެތުރުމަށް ވަރަށް ބޮޑަށް ވާގިވެރިވެދޭ ތަކެއްޗެވެ. މިފަދަ ވަޞީލަތްތަކުގެ ޒަރިއްޔާއިން ޚަބަރުތަކާއި، ސިޔާސަތާއި، ތަފާތު ފިކުރީ ވާހަކަތައް މިބައިމީހުން ބޭނުންގޮތަކަށް ކޮށާމަށައިގެން ގެނެސްދެވޭނެއެވެ. މިހާރުގެ ޙާލަތަށް ބަލާލިނަމަވެސް މަޝްހޫރު ޚަބަރުފަތުރާ ގިނަ ޗެނަލްތަކުގެ ވެރިންނަކީ މިބައިމީހުންނެވެ.\nދުނިޔޭގެ އިޤްތިޞާދަށް އަތްގަދަކުރުން: މިގޮތުން މިބައިމީހުން ގިނަގުނަ ވިޔަފާރީގެ މުއައްސަސާތަކާއި، ކޮމްޕެނީތަކާއި، ބެންކުތައް އެކި ޤައުމުތަކުގައި ހަދައިއުޅެއެވެ.\nދުނިޔޭގެ ޤައުމުތަކުގެ ސިއްރުތައް ހޯދުމަށްޓަކައި ތަފާތު ޖަސޫސީ އިދާރާތަކާއި، ގުރޫޕްތައް އުފެއްދުން: މިފަދަ މުއައްސަސާތަކާއި ގުރޫޕުތަކުން ޤައުމުތަކުގެ ސިއްރުތައް ހޯދުމަށްޓަކައި ބުރަމަސައްކަތްތަކެއް ކުރެއެވެ. މިގޮތުން އިޒްރޭލުގެ ޖާސޫސީ އިދާރާ ‘މޮސާދު’ އަކީ ދުނިޔޭގައި އެންމެ ކުރިއަރާފައިވާ އެއް ޖާސޫސީ އިދާރާއެވެ.\n سورة البقرة: 217


vnews - Mathee thauleemuge loan schemah hovunu dharivarunnah liyun havaalukohfi\nމަތީ ތައުލީމުގެ ލޯން ސްކީމަށް ހޮވުނު ދަރިވަރުންނަށް ލިޔުން ހަވާލުކޮށްފި\nމަތީ ތައުލީމުގެ ލޯނު ސްކީމަށް ހުށަހެޅި ދަރިވަރުންގެ ތެރެއިން އެ ސްކީމަށް ހޮވުނު ދަރިވަރުންނަށް ލިޔުން ހަވާލުކުރުމަށް ބޭއްވި ރަސްމިއްޔާތުގެ ތެރެއިން--\nމަތީ ތައުލީމުގެ ލޯނު ސްކީމަށް ހުށަހެޅި ދަރިވަރުންގެ ތެރެއިން އެ ސްކީމަށް ހޮވުނު 438 ދަރިވަރަކަށް ލޯން ލިބުނު ކަމުގެ ލިޔުން ހަވާލުކޮށްފި އެވެ.\nލޯން ލިބުނު ކަމުގެ ލިޔުން ހަވާލުކޮށްފައި ވަނީ މިރޭ މިކަމަށްޓަކައި ގިޔާސުއްދީން އިންޓަނޭޝަނަލް ސްކޫލްގައި ބޭއްވި ހާއްސަ ރަސްމިއްޔާތެއްގަ އެވެ.\nމާލީ ދަތިކަމާ ހެދި މަތީތައުލީމް ހާސިލް ކުރަން ނުދެވިފަ ތިބި ދަރިވަރުންނަށް ސަރުކާރުން ދެމުންދާ މަތީ ތައުލީމް ލޯން ސްކީމުގެ ދަށުން ރޭ ލިޔުން ހަވާލުކޮށްފައިވާ ދަރިވަރުންނަކީ ރާއްޖެއާއި ރާއްޖެއިން ބޭރުން ކިޔެވުމަށް މިދިޔަ އޮކްޓޫބަރު މަހުގެ ތެރޭގައި ހުޅުވާލި 900 ފުރުސަތަށް އެދި ހުށަހެޅި 542 ދަރިވަރުންގެ ތެރެއިން ހޮވުނު 438 ދަރިވަރުންނެވެ. ލޯން ލިބުނު ދަރިވަރުންނަށް ހުރިހާ ހަރަދެއް ހިމެނޭ ގޮތަށް ޑިޕްލޮމާއިން ފެށިގެން މާސްޓާސް ފެންވަރަށް ކިޔެވުމުގެ ފުރުސަތު ލިބޭނެ އެވެ.\nލިޔުން ހަވާލުކުރި ދަރިވަރުންގެ ތެރޭގައި ރާއްޖޭގެ ހުރެގެން ޑިޕްލޮމާ ފެންވަރަށް ކިޔެވުމަށް 21 ފުރުސަތު ދީފައިވާއިރު ރާއްޖެއިން ބޭރުން ޑިޕްލޮމާއަށް ކިޔެވުމަށް 44 ފުރުސަތު ވަނީ ދީފަ އެވެ. މި ލޯންތަކުގެ ތެރެއިން އެންމެ ގިނަ ލޯން ޑިގްރީ ފެންވަރަށް ކިޔެވުމަށް ދީފައިވާއިރު ރާއްޖޭގައި ހުރެގެން ޑިގްރީއަށް ކިޔެވުމަށް 104 ފުރުސަތަކާއި ރާއްޖެއިން ބޭރުން ޑިގްރީއަށް ކިޔެވުމަށް 139 ދަރިވަރަކަށް ވަނީ ފުރުސަތު ދީފަ އެވެ. މީގެ އިތުރުން ޑިގްރީއިން އެމްއެމްބީއެސް އަށް ކިޔެވުމަށް 30 ދަރިވަރަކަށް ވަނީ ފުރުސަތު ދީފަ އެވެ.\nމިރޭގެ ރަސްމިއްޔާތުގައި މާސްޓާސް ފެންވަރަށް ކިޔެވުމަށް ޖުމްލަ 89 ލޯން ފުރުސަތެއް ވެސް ވަނީ ދީފަ އެވެ. މީގެ ތެރޭގައި ހިމެނެނީ ރާއްޖޭގައި ކިޔެވުމަށް ދިން 25 ފުރުސަތަކާއި ރާއްޖެއިން ބޭރުގައި ކިޔެވުމަށް 64 ފުރުސަތެކެވެ. މީގެ އިތުރުން ރާއްޖޭގައި ޕައިލްޓް ކަން ކިޔެވުމަށް ހުރިހާ ހަރަދެއްދޭ ގޮތަށް 30 ދަރިވަރަކަށް ލޯން ލިބުނު ކަމުގެ ލިޔުން މިރޭ ހަވާލު ކޮށްފައިވެ އެވެ. މަތީ ތައުލީމް ކަށަވަރުކޮށްދިނުމަށްޓަކާ 2014 ވަނަ އަހަރުން ފެށިގެން ސަރުކާރުން ދެމުން އަންނަ ލޯން ސްކީމުގެ ދަށުން މިހާތަނަށް ނުވަ ފަހަރެއްގެ މަތިން 4300 އަށް ވުރެ ގިނަ ދަރިވަރުންނަށް ލޯންގެ ފުރުސަތު ވަނީ ދީފަ އެވެ.\nމިރަސްމިއްޔާތު ޝަރަފްވެރިކޮށްދެއްވާ ވާހަކަ ދައްކަވަމުން އެޑިޔުކޭޝަން މިނިސްޓަރު ޑރ. އައިޝަތު ޝިހާމް ވިދާޅުވީ ސަރުކާރުން މިދޭ މަތީ ތައުލީމުގެ ފުރުސަތުގެ ބޭނުން ރަނގަޅު ގޮތުގައި ހިފައި ދަރިވަރުން ގައުމު ބިނާކޮށް އާރާސްތު ކުރުމުގެ މަސައްކަތުގައި އަމަލީ ގޮތުން ބައިވެރިވާ ތަން ފެނުމަކީ ލިބޭނެ ވަރަށް ބޮޑު ހިތްހަމަ ޖެހުމެއް ކަމަށެވެ.\nމިނިސްޓަރު ވިދާޅުވީ ވޭތުވެ ދިޔަ ތިން އަހަރު ތެރޭގައި 380 ނަރުހުންނާއި 330 ޓީޗަރުންނާއި 125 ޑޮކްޓަރުންނާއި 178 އެކްއުންޓެންޓުންނާއި 72 އިންޖިނޭރުންާއި 30 ޕައިލެޓުންނާއި އަދި މިނޫންވެސް ދާއިރާތަކުން މަތީތައުލީމު ހާސިލް ކުރުމަށް ލޯން ސްކީމްގެ ދަށުން ފުރުސަތު ދީފައިވާ ކަމަށެވެ.\nމިނިސްޓަރު ވިދާޅުވީ މިފަހަރުގެ ލޯން ސްކީމްގެ ދަށުން އަލަށް ވޮކޭޝަނަލް ދާއިރާއިން ޑިޕްލޮމާގެ ކޯސްތަކަކަށް ރާއްޖެއިން ބޭރުން ފުރުސަތު ހުޅުވާލެވި އެކަމަށް ހޮވުނު ކުދިންނަށްވެސް ލޯން ލިބުނު ކަމުގެ ލިޔުން ހަވާލުކުރެވިފައިވާ ކަމަށެވެ. އެފަދަ ދަރިވަރުން ކިޔަވާ ދާއިރާތަކުގެ ތެރޭގައި އެއާކްރާފްޓް މެއިންޓަނަންސް އިންޖީނިއަރިން، ފުޑް ސައިންސް، ކޮންޓިޓީ ސާވޭ، އިންޓީރިއާ ޑިޒައިން، މެރިން ސައިންސް އަދި ކަލިނަރީ އާޓްސް ފަދަ ދާއިރާތައް ހިމެނޭ ކަމަށް ވިދާޅުވި އެވެ.\nމިނިސްޓަރު އިތުރަށް ވިދާޅުވީ ވަރަށް ގިނަ ބެލެނިވެރިންގެ އެދުމުގެ މަތިން ސާކް ގައުމުތަކަށް އެކަނި ދެމުންދިޔަ ފުރުސަތުގެ ތެރެއަށް އިތުރު ގައުމުތަށް ހިމަނާފައިވާ ކަމަށެވެ. މިގައުމުތަކުގެ ތެރޭގައި މެލޭޝިއާ އާއި ތައިލެންޑް، ފިލިޕިންސް އަދި ޗައިނާ ހިމެނެ އެވެ.


Zone2ge kuni manage kuraa facility gaaimkuran fashaifi - vNews.mv\nއެންވައިރަމެންޓް މިނިސްޓަރ ޑރ. ހުސެއިން ރަޝީދު\nޒޯން 2ގެ ކުނި މެނޭޖްކުރާ ސަރަހައްދީ ފެސިލިޓީ ގާއިމްކުރަން ފަށައިިފި\nރިފާޢަތު Male' | 05 March 2021, 16:08\nޒޯން ދޭއްގެ ކުނި މެނޭޖްކުރާ ސަރަހައްދީ ފެސިލިޓީ ގާއިމްކުރުމުގެ މަސައްކަތް އެންވަޔަރަންމަންޓް މިނިސްޓްރީން މިހާރު ވަނީ ފަށާފައި ކަމަށް މިނިސްޓަރ ޑރ. ހުސެއިން ރަޝީދު ހަސަން ވިދާޅުވެއްޖެއެވެ.\nކުނި މެނޭޖްކުރުމަށްޓަކައި އެންވަޔަރަންމަންޓް މިނިސްޓްރީންމިހާރު ކުރަމުންދާ މަސައްކަތްތަކުގެ ތަފްސީލް ހިއްސާކުރައްވާ މިނިސްޓަރ ވިދާޅުވީ ތިލަފުށީގެ ފަޅުން ކުރިން ހިންކާފައޮތް 15 ހެކްޓަރުގެ ބިމާއެކު ޖުމްލަ 25 ހެކްޓަރުގެ ބިމުގަ ޒޯން ދޭއްގެ ކުނި މެނޭޖްކުރާ ސަރަހައްދީ ފެސިލިޓީ ގާއިމްކުރުމުގެ މަސައްކަތް މިނިސްޓްރީން މިހާރު ވަނީ ފަށާފައި ކަމަށެވެ.\n"ގްރޭޓާ މާލޭ އެންވައިރަމެންޓަލް އިމްޕްރޫވްމެންޓް އެންޑް ވޭސްޓްމެނޭޖްމަންޓް ޕްރޮޖެކްޓް" ގެ ނަމުގައި ދެ ފިޔަވައްސަށް ބަހައިގެން ކުރިއަށްގެންދާ މި މަޝްރޫޢުގެ ފުރަތަމަ ފިޔަވަހީގައި ހިމެނެނީ ތިލަފުށީގައި މެހި އާލާވެ ދުން އަރަމުންދާ ގޮނޑުން ދުންއެރުވުން ހުއްޓުވުމުގެ އިތުރަށް އެތަން ރަނގަޅު ގޮތުގައި މެނޭޖްކުރެވޭނެ އިންތިޒާމުތައް ހަމަޖެއްސުން ކަމަށްވެސް މިނިސްޓަރ ވިދާޅުވިއެވެ.\nއޭގެ އިތުރުން ތިލަފުށީގައި ކުނި ރިސީވް ކުރެވޭނެ ޒަމާނީ ފެންވަރުގެ ފެސިލިޓީ ގާއިމްކުރުމާއި ތިލަފުށީގައި ކޮންސްޓްރަކްޝަން އެންޑް ޑިމޮލިޝަން ވޭސްޓް ޕްރޮސެސް ކުރެވޭނެ ޕްލާންޓް ގާއިމްކުރުމާއި މާލެއާއި ވިލިމާލޭގައި ޒަމާނީ ފެންވަރުގެ ވޭސްޓް ޓްރާންސްފަރ ސްޓޭޝަންތަކެއް ގާއިމްކުރުމުގެ އިތުރަށް ބާވެ އުކާޅާ އެއްގަމު އުޅަނދުތައް ޑިސްމެންޓަލް ކުރާނެ ފެސިލިޓީއެއް އަދި ރީސައިކަލްކުރާނެ ފެސިލިޓީއެއް ކުރުން. އަދި މިއާއެކު ރީސައިކަލް ކުރެވޭނެ ބާވަތުގެ ކުނި ވަކިކޮށް އެ ބާވަތްތައް ރީސައިކަލް ކުރެވޭނެ ފެސިލިޓީއަކަށް ގެންދެވެންދެން ވަކި ތަރުތީބަކުން ބެހެއްޓޭނެ ނިޒާމެއްވެސް މި ފިޔަވަހީގައި ހިމެނިފައިވޭ."\nއެންވައިރަމެންޓް މިނިސްޓަރ ޑރ. ހުސެއިން ރަޝީދު ހަސަން\nމީގެ އިތުރަށް ތިލަފުށްޓަަށް ކޮންމެ ދުވަހަކު މި ސަރަހައްދުގެ އެކި ރަށްތަކުން ގެންދާ ކުނި ދުވަހުން ދުވަހަށް ޕްރޮސެސްކޮށް ބަންޑަލްކުރެވޭ އިންތިޒާމު ހަމަޖެއްސުންވެސް މި ފިޔަވަހީގައި ހިމެނޭ ކަން ފާހަގަކުރައްވާ މިނިސްޓަރ ވިދާޅުވީ މި ފިޔަވަހި ނިމޭއިރު މި މަޝްރުޢޫގެ ދަށުން ގްރޭޓާ މަލޭގެ އިތުރަށް އއ. އަތޮޅާއި އދ. އަތޮޅާއި ވ.އަތޮޅުގެ މީހުން ދިރިއުޅޭ ހުރިހާ ރަށެއްގެ ކުނި މެނޭޖްކުރެވޭނެ ފުރިހަމަ ނިޒާމުތަކެއް ގާއިމް ކުރެވޭނެ ކަމަށެވެ.\nއަދި ރަށްރަށުން ބޭރުކުރަންޖެހޭ ކުނި ކޮންޓެއިނަރުތަކުގައި ބޭރުކުރޭވެ ނިޒާމުވެސް ގާއިމްކުރެވޭނެ ކަމަށާއި ތިލަފުށީގެ ކުނި ގޮނޑު މެނޭޖްކުރުމަށްޓަކައި އެކަމަށް ބޭނުންވާ މެޝިނަރީ ގެނައުމަށް 2020 ވަނަ އަހަރުގެ ޖުލައި މަހުގެ ތެރޭގައި މިނިސްޓްރީން ވަނީ ބޭރުގެ އެކި ފަރާތްތަކާއެކު ކޮންޓްރެކްޓް ކުރެވުނު ކަމަށް މިނިސްޓަރ ވިދާޅުވިއެވެ.\nމި މަސައްކަތައް ބޭނުންވާ ހުރިހާ މެޝިނަރީތައް ގެނެސް ނިމޭނެ ކަމަށް ކޮންޓްރެކްޓަރުން މިހާރު ބުނެފައިވަނީ މިއަހަރުގެ މެއި މަހުގެ ނިޔަލަށް ކަމަށާއި އެހެންކަމުން މިހުރިހާ މެޝިނަރީތައް ރާއްޖެ ގެނެވި ތިލަފުށީ ކުނި ގޮނޑުން ދުން އެރުމުގެ މައްސަލައަށް މިއަހަރު ނިމުމުގެ ކުރިން ހައްލުލިބޭނެ ކަމަށްވެސް މިނިސްޓަރ ޑރ. ހުސެއިން ވިދާޅުވިއެވެ.\nޑރ.ހުސައިން ރަޝީދު ހަސަން ތިމާވެށި ރާއްޖެ ތިލަފުށި


ސަމާ· 8 ފެބުރުވަރީ 2021\nމި ޚިޔާލުތައް ސިކުނޑީގައި އެނބުރޭން ފެށުމާއެކު، ރަޝްފާގެ ބޮލުގައި ހަމަ ގަދައަށް ރިހެން ފަށައިފިއެވެ. އޭނާގެ ދެ ލޯ ވަނީ ރަތްވެފައެވެ. އާދަޔާޚިލާފު ގޮތަކަށް މޭތެޅެމުންދެއެވެ.\n“އަދިވެސް ނުތެދުވަމުތަ؟ ދެން އަވަހަށް ތެދުވޭ! ނަޒީފުގެ އަޑުގައި ހުރީ ލޯތްބާއި އޯގާވެރިކަމެވެ.\n“ވަރަށް ބޮޑަށް ބޮލުގައި ރިއްސާތީ މި އޮންނަނީ.” ރަޝްފާގެ އަޑުން އޭނާއަށް ލިބެލުން ދާ ވޭން ފެންނަވަރުވެއެވެ.\n“އެހެންތަ؟ އެހެންވިއްޔާ ކުޑަކޮށް ލުއިވެލީމާ ތެދުވާތި! އަހަރެން އަންނާނަން މިސްކިތަށް އަރާލާފައި.” ނަޒީފު ހިނގައްޖެއެވެ.\nބިންމަތި އަލިވެލުމުން ރަޝްފާ ތެދުވެއްޖެއެވެ. އޭރު ވެސް އޭނާގެ ބޮލަކަށް ލުޔެއް ނުވެއެވެ. އޭނާއަށް ފުރަތަމަ ވެސް ބަލައިލެވުނީ ނާޖީގެ މޫނަށެވެ. އެ ކުއްޖާ އޭރު ވެސް އޮތީ ނިދާފައެވެ.\nކިހާ ލޯބި ހެއްޔެވެ؟ އެ ފަދަ ހުތުރު ސިފައެއް އެ ކުއްޖާގެ ނިވަލުގައި ފޮރުވިފައި އޮންނާނެކަމަށް ހީކުރާނީ ވެސް ކާކު ހެއްޔެވެ؟ އެކަމަކު…… ކޮން ފަދަ ނުރައްކާތެރިކަމެއް ހެއްޔެވެ؟ ބިރުވެރިކަމެއް ހެއްޔެވެ؟\nރަޝްފާ މަޑުމަޑުން ހިނގާލާފައި ގޮސް ވަނީ ގިފިއްޔަށެވެ. ހަމައެއާއެކު މޫސަބޭގެ ހަނދާންތައް އޭނާގެ ހިތަށް ވެރިވެގެންފިއެވެ. ރަޝްފާގެ ހިތަށް ލޮޅުންއެރިއެވެ. ނަޒީފު އަނެއްކާ އެހައި ލަސްވަނީ މޫސަބޭގެ ގާތަށް ދިޔައީބާވައެވެ؟\nދަތްއުނގުޅައި މޫނުދޮވެލައި ހަދާލައިގެން ނިކުމެ، މޫނުފުހެ، ފުނާއަޅައި ނިމުނުތަނާ، ނަޒީފު އައިސް ވަދެއްޖެއެވެ. ނަޒީފު ފެނުމާއެކު ރަޝްފާ ދިޔައީ ސިއްސައިގެންނެވެ. ރަޝްފާއަށް ހީވީ ނަޒީފު ރުޅިއައިސް ރަތްވެފައި ހުރިހެންނެވެ.\n“ރަޝްފާ!” ނަޒީފު ގޮވާލުމާއެކު ރަޝްފާގެ ހިތް ތެޅިގަތެވެ\n“އުނ!” ނަޒީފުގެ މޫނަށް ރަޝްފާއަށް ބަލައިލެވުނެވެ.\n“ރޭގައި މި ގެއަށް އައެއްނު މޫސަބެއެއް! ދަންނަންތަ އޭނަ؟” މޫސަބޭގެ ވާހަކަ ފެށުމާއެކު ރަޝްފާގެ ހިތްވަރު މުޅިން އެލިއްޖެއެވެ. ހަމަ ޔަގީނެވެ. ނަޒީފު އެ އައީ މޫސަބޭ ގާތަށް ގޮސްފައެވެ. އޭނާ އެ އުޅެނީ އެ ވާހަކަ ފަށާށެވެ. ހަދާނީ ކިހިނެއް ބާވައެވެ؟\n“އަ……. އާނ……. އާނ! ކިހިނެއްވީ؟” ރަޝްފާއަށް ވާހަކަ ދައްކާކަށް ފަސޭހައެއް ނުވިއެވެ.\n“އޭނާ ރޭ މި ގެއަށް އައިސްފައި ދަމުން މިއަދު ބައްދަލުކޮށްލައްޗޭ ބުނެގެން މި ދިޔައީ.”\n“ކީކޭ ބުނީ ދިޔައީމާ؟ މަށަކަށް ހިޔެއްނުވޭ އެއީ މާ ރަނގަޅު މީހެއް ހެނެއް!”\n“ތި ކަހަލަ އެއްޗެހި ދެން ނުކިޔާ! ރޭ މި ގެއަށް އައިއިރު ކިހާ ރަނގަޅަކަށް އޭނާ ހުރީ. އެކަމަކު މިހާރު …. ” ނަޒީފުގެ މޫނުމަތީގައި ހުރި ހިތާމަވެރި ކުލަވަރު ވެސް ރަޝްފާއަށް ފާހަގަކުރެވުނީ ދެނެވެ.\n“ކިހިނެއްވީ މިހާރު؟” އެހެން އެއްޗެއް ރަޝްފާއަށް މިހާރު ހީވާން ފަށައިފިއެވެ.\n“އަހަރެން އެގެޔަށް ދިޔައިރު އޭނާ މަރުވެގެން އުޅެނީ!”\n“މަރުވީޔޭ؟” ރަޝްފާގެ ހިތަށް ކޮންމެވެސް ވަރެއްގެ އުފަލެއް ވެސް ލިބުނުހެން ހީވިއެވެ.\n“އާނ! ފަތިހު ނުތެދުވެގެން ގޮވިއިރު އޮތީ މަރުވެފަޔޯ! އެ ގޭދޮށުގައި އުޅެފައި އަހަރެން ވެސް މި އައީ. އޭނާ އަހަރެންގާތު ކޮންމެވެސް ވާހަކައެއް ބުނަން ވެސް އުޅުނު. ނޭނގޭ ކޮންވާހަކައެއް ކަމެއް. ކޮންމެވެސް ކަހަލަ ވަސިއްޔަތަކަށް ވެސް ވެދާނެދޯ!” ގޮނޑީގައި އިށީންނަމުން ރަޝްފާއަށް ނަޒީފު ދޯ ދިނެވެ.\nވީ ގޮތް ދެނެގަންނާކަށް ގިނަ ވަގުތެއް ރަޝްފާއަކަށް ބޭނުމެއްނުވިއެވެ. މޫސަބޭ ނިމިގެން އެ ދިޔައީ ނާޖީ ބައްޕަގެ އަނިޔާވެރި ހަމަލާއަކުންކަން ހަމަ އެ ވަގުތު ރަޝްފާގެ ހިތް ބުނެފިއެވެ. އެހެންނަމަވެސް ނަޒީފަށް އެ ވާހަކަ ކިޔައިދޭނީ ކިހިނެއް ހެއްޔެވެ.\n“ވަރަށް ބަލި މީހެއްތަ އެއީ؟ ” ރަޝްފާ އަހާލިއެވެ.\n“ނޫނޭ! ހަމަ ރަނގަޅު ސިއްހަތެއްގައި ހުރި ގަދަ ފަދަ މީހެއް.”\n“އެއްވެސް ކަހަލަ ގެއްލުމެއް ލިބިފައި ހުރިތަ؟” ރަޝްފާއަށް އަހައިލެވުނެވެ. އެކަން ޔަގީންކުރަން އަދިވެސް އޭނާ މަސައްކަތް ކުރާކަހަލައެވެ.\n“ތި ބުނީ …..؟ ކޮން ކަހަލަ ގެއްލުމެއް؟” ރަޝްފާގެ މޫނަށް ނަޒީފަށް ބަލައިލެވުނެވެ.\n“މި ބުނީ އޭނާގެ ހަށިގަނޑަށް……..”\n“ހަށިގަނޑަށޭ؟ ތިބުނީ ކީކޭ؟ މި ރަށަކު ނޫޅޭނެ މޫސަބެއަށް ކަމެއްކުރާނޭ މީހަކު. އެންމެން ވެސް ނުލާހިކު ގަދަރުކުރާ މީހެކޭ އެއީ. “\nރަޝްފާއަށް މި ކިޔޭ އެއްޗެއް ޚުދު އޭނާއަށް ވެސް އެނގުނީ ދެނެވެ. އޭނާއަށް ލިބުނު ކުއްލި ސިހުމާއެކު އަވަސް އަވަހަށް މަސައްކަތް ކުރީ މައުޟޫއު ބަދަލުކޮށްލާށެވެ.\n“ދެން އެކަމާ ނުވިސްނާ! މިހާރު އެ އޮތް ހަތްގަޑި ބައި ވަނީ. ތިހެން އިންދާ ގަޑިޖެހިދާނެ!”\n“އާނ! ފެންވަރަން ވެސް ދާންވީ. މޫސަބޭ ވެސް އެ ދިޔައީ. މަރަކީ އެހެން ހުންނަ ކަމެއްވިއްޔަ.” ކަންނެއް ގޮތަކަށް ގޮނޑިން ތެދުވަމުން ނަޒީފު ބުނެލިއެވެ. “އަދި މިއަދު ޖެހޭނެ މި އިނގިލީގައި ބޭސްއަޅަން ވެސް. ދިހަ ބާރަ ދުވަސްވީއިރު ވެސް ރަނގަޅެއް ނުވިވިއްޔަ.” އިނގިއްޔަށް ބަލައިލަމުން ނަޒީފު ބުންޏެވެ.\nނަޒީފުގެ މި ޖުމުލަ ކަންފަތުގައި ޖެހުމާއެކު، ރަޝްފާގެ ޚިޔާލީ ލޮލަށް ސިފަވެގެން ދިޔައީ ނަޒީފުގެ އިނގިލިން ނާޖީ ލޭ ބޮމުން ގެންދިޔަ މަންޒަރެވެ. ރަޝްފާގެ ހިތް ތެޅިގަތެވެ. އޭނާގެ ހިއްސުތަކަށް ހުއްޓުން އެރިއެވެ.\n“ތުވާލި ނެރެދީބަލަ!” ރަޝްފާއާ ދިމާއަށް ބަލައިލަމުން ނަޒީފު ބުންޏެވެ. އެހެންނަމަވެސް އެ އަޑު ރަޝްފާއަށް އިވުނުހެނެއް ހިއެއްނުވެއެވެ.\n“އޭތް! ރަޝްފާ….! ތަންކޮޅެއް ބާރަށް ނަޒީފު ގޮވައިލިއެވެ.\n“އު…. އުނ! ރަޝްފާ ސިހުނެވެ.\n“ކޮންކަމަކަށް ގެއްލިފައި؟ ތުވާލި ގެނެސްދީބަލަ!”\nރަޝްފާ އަވަސް އަވަހަށް ކޮޓަރިއަށް ވަދެ، ތުވާއްޔާއި ސައިބޯނިދަޅު ގެނެސް ނަޒީފު އަތަށް ދީފިއެވެ.\n“އަދިވެސް ނާޖީ ނުހޭލަނީ؟”\nއާއެކޭ ބުނުމުގެ ގޮތުން ރަޝްފާ ބޯޖަހައިލިއެވެ. ނާޖީއޭ ބުންޏަސް މިހާރު ރަޝްފާގެ ހިތަށް ލިބެނީ ޒާތެއްގެ ނުތަނަވަސް ކަމެކެވެ. ބިރުވެރި ކަމެކެވެ. އިންސާނެއްގެ ސިފައިގައި އޮތަސް، އެއީ އިންސާނެއް ނޫނަކަން އެނގެނީ އޭނާއަށެވެ. އެއީ އޭނާ ބަނޑުއަޅައި ވިހޭ ޖިންނި އެކެވެ.


SBI in dhivehi viyafaari thakah 16 million dollar ge loan dhookoffi - One Online\nސްޓޭޓް ބޭންކް އޮފް އިންޑިއާ (އެސްބީއައި) --- ފޮޓޯ/ އެސްބީއައި\nއެސްބީއައި އިން ދިވެހި ވިޔަފާރިތަކަށް 16 މިލިއަން ޑޮލަރުގެ ލޯނު ދޫކޮށްފި\nކޮވިޑާ ގުޅިގެން ކުރިމަތިވެފައިވާ މާލީ ދަތިތަކަށް ލުޔެއް ދިނުމުގެ ގޮތުން ސަރުކާރުން އަޅާފައިވާ ފިޔަވަޅުތަކަށް އެހީތެރިވުމުގެ ގޮތުން ސްޓޭޓް ބޭންކް އޮފް އިންޑިއާ (އެސްބީއާއި) އިން ދިވެހި ވިޔަފާރިތަކަށް 16.20 މިލިއަން ޑޮލަރުގެ ލޯނު ދޫކޮށްފިއެވެ.\nއެސްބީއައި އަކީ އިންޑިއާގެ އެންމެ ބޮޑު ކޮމާޝަލް ބޭންކެވެ. އެސްބީއައިގެ ބްރާންޗުތައް މާލެ ސަރަހައްދާއި އައްޑޫ ސިޓީގައި ހިންގައެވެ.\nރާއްޖޭގައި ހުންނަ އިންޑިއާ ހައިކޮމިޝަނުން މިއަދު ކުރި ޓުވީޓެއްގައި ބުނީ ކޮވިޑުގެ ސަބަބުން މާލީ ދަތިތަކަށް ލުއި ދިނުމުގެ ގޮތުން ސަރުކާރުން އަޅާފައިވާ ފިޔަވަޅުތަކަށް ސްޕޯޓް ދިނުމުގެ ގޮތުން 16.20 މިލިއަން ޑޮލަރުގެ ލޯނު ދިވެހި ކުންފުނިތަކަށް ދޫކޮށްފައިވާ ކަމަށެވެ. އަދި އެސްބީއައި އިން ލޯނު ނަގާފައިވާ 200 ރީޓެއިލް އެކައުންޓެއްގެ ލޯނު ދެއްކުން ވެސް ފަސްކޮށްދީފައިވާ ކަމަށް ބުނެފައިވެއެވެ.\nއެސްބީއައި އިން ލޯންތައް ފަސްކޮށްދީފައިވާ އިރު، ބީއެމްއެލް އާއި އެމްއައިބީގެ އިތުރުން އެސްޑީއެފްސީ ވެސް ވަނީ އެތަންތަނުން ނަގާފައިވާ ލޯނުތައް ފަސްކޮށްދީފައެވެ. މީގެ އިތުރުން ވިޔަފާރިތަކަށް އެހީވުމުގެ ގޮތުން ލޯން ދޫކޮށްފައިވެއެވެ.\nކޮވިޑާ ގުޅިގެން އިންޑިއާއިން އަންނަނީ ރާއްޖެއަށް ވަރަށް ގިނަ އެހީތައް ފޯރުކޮށްދެމުންނެވެ. އެގޮތުން ކޮވިޑުގެ ސަބަބުން އިިގުތިސޯދަށް ލިބިފައިވާ ގެއްލުމުގެ އަރައިގަތުމަށް ވަރަށް އަވަހަށް އާ މާލީ ޕެކޭޖެއް ރާއްޖެއަށް ދޭނެ ކަމަށް އިންޑިއާއިން ވަނީ އިއުލާންކޮށްފައެވެ.\nގުޅޭ ޓެގު އިންޑިއާ ސްޓޭޓް ބޭންކް އޮފް އިންޑިއާ ބޭންކިންގ ލޯނު އެއްބަސްވުން ކޮވިޑް 19 ކޮވިޑް ރިލީފް ލޯނު


Alifusheegai Airport eh elhumah MTCC aai havaalu koffi\nއަލިފުށީގައި އެއާޕޯޓެއް އެޅުމަށް އެމްޓީސީސީއާއި ހަވާލުކޮށްފި\nއަލިފުށީ އެއާޕޯޓް ހެދުމަށް އެމްޓީސީސީ އާއި އެކު ޕްލޭނިން މިނިސްޓްރީން އެއްބަސވުމުގައި ސޮއި ކުރަނީ --ފޮޓޯ: އަވަސް\nރ. އަލިފުށީގައި އެއާޕޯޓެއް އެޅުމަށް އެމްޓީސީސީ އާއި މިއަދު ހަވާލުކޮށްފި އެވެ.\nޕްލޭނިން މިނިސްޓްރީގައި މިއަދު އޮތް ރަސްމިއްޔާތެއްގައި ސަރުކާރުގެ ފަރާތުން އެއްބަސްވުމުގައި ސޮއި ކުރެއްވީ ޕްލޭނިން މިނިސްޓްރީގެ ޑިރެކްޓާ ޖެނެރަލް ފާތިމަތު ޝާނާ ފާރޫގެވެ. އެމްޓިސީސީގެ ފަރާތުން އެއްބަސްވުމުގައި ސޮއި ކުރެއްވީ ސީއީއޯ އާދަމް އާޒިމް އެވެ.\nއަލިފުށީގައި އެއާޕޯޓް އެޅުމުގެ މަސައްކަތް ސަރުކާރުން އެމްޓީސީސީ އާއި ހަވާލުކުރީ 750 ދުވަހުގެ ތެރޭގައި އެ މަސައްކަތް ނިންމާ ގޮތަށެވެ. މި މަޝްރޫއަށް އެރަށު ބިން ހިއްކުން ވެސް ހިމެނެ އެވެ. ސަރުކާރުން އެމްޓީސީސީ އާއި ހަވާލުކުރި މި މަސައްކަތަށް 451،615،528.48 ރުފިޔާ ހަރަދުވާނެ އެވެ.\nއެމްޓީސީސީގެ ސީއީއޯ އާޒިމް ވިދާޅުވީ ސަރުކާރުން ދީފައިވާ މުއްދަތުގެ ތެރޭގައި މި މަޝްރޫއު ނިންމާލެވޭނެ ކަމަށެވެ. އަދި އަވަސް ތަރައްގީއެއް ގެނައުމަށްޓަކައި ސަރުކާރުން ކުރަމުންދާ މަސައްކަތަށް އެކުންފުނީގެ ފަރާތުން ފުރިހަމައަށް އެއްބާރުލުން ދޭނެ ކަމަށެވެ.\nއަލިފުށީގެ އިތުރުން މ. މުލި، ބ. ތުޅާދޫ އަދި ފ. ބިލެއްފަހީގައި އެއާޕޯޓެއް ހެދުމަށް ވެސް ސަރުކާރުން ވަނީ ނިންމާފަ އެވެ. އަދި ކުރިއަށް އޮތް އަހަރުގެ ތެރޭގައި މި މަޝްރޫއުތައް ވެސް ކުރިއަށް ގެންގޮސް ނިންމުމަށް ސަރުކާރުން ވަނީ ނިންމާފަ އެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހްގެ ސަރުކާރަށް ދެ އަހަރު ފުރުމާއި ދިމާކޮށް ސަރުކާރުގެ މީޑިއާއިން ގެނެސްދިން ޕްރަގްރާމެއްގައި ވާހަކަ ދައްކަވަމުން މިނިސްޓަރު އައިޝަތު ނަހުލާ ވިދާޅުވީ ކުރިއަށް އޮތް އަހަރު ށ. ބިލެތްފަހި އަދި މ. މުލީގައި އެއާޕޯޓް އެޅިގެންދާނެ ކަމަށެވެ. އަދި ބ. ތުޅާދޫގައި އެއާޕޯޓެއް އެޅުމުގެ ޕްލޭން ކުރެވިފައިވާ ކަމަށެވެ.\nއެމްޓީސީސީ އަލިފުށި މިނިސްޓްރީ އޮފް ނެޝަނަލް ޕްލޭނިން\nއަލިފުށި އެއާޕޯޓަށް ބިން ހިއްކަން ތައްޔާރުވަނީ\n234 މީހަކު އަންގާރަ ދުވަހު ގައުމީ ފެރީ ނިޒާމު ބޭނުންކުރި


ޝިއާ ލެބަފް ފުލުހުންގެ ބެލުމުގެ ދަށަށް ގެންގޮސްފި - AO News\nޝިއާ ލެބަފް ފުލުހުންގެ ބެލުމުގެ ދަށަށް ގެންގޮސްފި\tޖުލާ 10, 2017 | މޫސާ މަތުލޫބް\tHomeޝިއާ ލެބަފް ފުލުހުންގެ ބެލުމުގެ ދަށަށް ގެންގޮސްފި ހޮލީވުޑްގެ މަޝްހޫރު ތަރި ޝިއާ ލެބަފް ފުލުހުންގެ ބެލުމުގެ ދަށަށް ގެންގޮސްފިއެވެ. އޭނާ ފުލުހުންގެ ބެލުމުގެ ދަށަށް ގެންދެވީ މަސްތުގެ ހާލަތުގައި ހުރެގެން އާންމު މަސްލަހަތަށް އުނދަގޫވާގޮތަށް އަމަލުތައް ބެހެއްޓުމުގެ ސަބަބުންނެވެ. އެމެރިކާގެ ސްޓޭޓެއް ކަމަށްވާ ޖޯޖިއާގެ ސަވާނާގައި އެނާ ހައްޔަރުކުރީ ހޮނިހިރު ދުވަހުގެ ރޭ ފަތިހުގެ ވަގުތެއްގައެވެ. ސަވާނާ ޕޮލިސް ޑިޕާޓްމެންޓުން އޭނާ ހައްޔަރު ކޮށްފައިވަނީ އާންމު ތަނެއްގައި މަސްތުގެ ހާލުގައި ހުރެ އަދި އާންމު މަސްލަހަތު ނަގާލަން އުޅުމުގެ ތުހުމަތުގައެވެ.\nމިޑިއާ ރިޕޯޓްތައް ބުނާގޮތުން މިހާދިސާ ހިނގީ އެނާ ގާތަށް އާންމު މީހަކާ އަދި ފުލުހެއް އައިސް ވާހަކަ ދަށްކަން ފެށުމުން އެނާ ރުޅިގަދަވެ އަންހެނުން އަދި ކުޑަކުދިން ކައިރީގައި ތިއްބާ ހަޑިހުތުރު ބަހުން މުއާމަލާތް ކުރަން ފެށުމުންނެވެ. އަދި އެތަން ދޫކޮށް ދިއުމަށް އޭނާއަށް އެންގުމުން އެނާ އެގޮތަކަށް އަމަލް ނުކުރިއެވެ. އަދި ފުލުސް މީހާ އެނާ ހައްޔަރު ކުރަން މަސައްކަތް ކުރުމުން ވަނީ ކައިރި ހޮޓަލަކަށް ވަދެ ފިލައިފައެވެ.\nމިއީ ޝިއާ ގާނޫނާ ހިލާފްވެ ފުލުހުންގެ ބެލުމުގެ ދަށަށް ގެންނަން ޖެހުނު ފުރަތަމަ ފަހަރެއް ނޫނެވެ. މީގެ ކުރިންވެސް އެނާ ވަނީ މިފަދަ މައްސަލައެއްގައި ހައްޔަރު ކޮށްފައެވެ. މިމައްސަލައިގައި އެނާވަނީ ކޯޓަށް 7000 ޑޮލަރު ދިނުމަށް ފަހު މިނިވަން ވެފައެވެ.\nPREVIOUS POST Previous post: ޑރ ބިލާލް ފިލިޕްސްގެ ހާއްސަ ދަރުސެއް ފުވައްމުލަކުގައިNEXT POST Next post: އައްސާމުގައި ފެންބޮޑުވެ 22 މީހުން މަރުވެއްޖެ


MRM siyaasee party akah badhalu kuranee | Mihaaru\nމައުމޫން މީޑިއާއާ މިއަދު ވާހަކަފުޅު ދައްކަވަނީ.---ފޮޓޯ: ހުސައިން ވަހީދު/މިހާރު\nޕީޕީއެމް ލިބޭނެ ކަމުގެ އުންމީދު ގެއްލި މައުމޫން އާ ސިޔާސީ ޕާޓީއަކާ ދިމާއަށް\n31 ޖެނުއަރީ 2019 - 17:10 47 comments\nކުރީގެ ރައީސް މައުމޫން އަބްދުލްގައްޔޫމް، ޕީޕީއެމް ހޯއްދެވުމުގެ ވިސްނުންފުޅު ދޫކުރައްވައި، އެމަނިކުފާނަށް ނިސްބަތްވާ މައުމޫން ރިފޯމް މޫވްމަންޓް (އެމްއާރުއެމް) ސިޔާސީ ޕާޓީ އަކަށް ބަދަލުކުރައްވަން ނިންމަވައިފި އެވެ.\nމައުމޫން މިއަދު ބޭއްވެވި ނިއުސް ބްރީފިންގައި ވިދާޅުވީ، އެމްއާރުއެމްގެ ނަމުގައި ސިޔާސީ ޕާޓީއެއް އުފެއްދުމުގެ މަސައްކަތް މިހާރު ފައްޓަވާފައިވާ ކަމަށެވެ. އެގޮތުން ޕާޓީ ރަޖިސްޓަރީ ކުރުމަށް ބޭނުންވާ ފޯމު ވެސް މިހާރު ނަންގަވާފައިވާ ކަމަށް އެމަނިކުފާނު ވިދާޅުވި އެވެ.\n"އިރާދަކުރެއްވިޔާ، އެ ގާނޫނުގައި ބުނާ އަދަދަށް މީހުން ހަމަކޮށް، އިލެކްޝަންސް ކޮމިޝަނަށް ހުށަހަޅައި އަދި ގަވާއިދު ތަންދޭ ގޮތެއް މަތިން ވަރަށް އަވަހަށް ޕާޓީ ރަޖިސްޓަރީ ކޮށް ނިމޭނެ،" ސޯލްޓް ރެސްޓޯރަންޓް ހިންގާ އިމާރާތުގައި ބޭއްވި ނިއުސް ކޮންފަރެންސްގައި މައުމޫން ވިދާޅުވި އެވެ.\nއެމްއާރުއެމްގެ މިހާރުގެ ދިގު ނަމަކީ 'މައުމޫން ރިފޯމް މޫވްމަންޓް" ކަމަށް ވިޔަސް ސިޔާސީ ޕާޓީއެއްގެ ގޮތުގައި އެމްއާރުއެމް ރަޖިސްޓަރީ ކުރަން އިލެކްޝަންސް ކޮމިޝަން (އީސީ) އަށް ހުށަހަޅުއްވާނީ މައުމޫން ވިދާޅުވި ގޮތުގައި، 'މޯލްޑިވްސް ރިފޯމް މޫވަމަންޓް' ގެ ނަމުގަ އެވެ.\nކުރީގެ ރައީސް އަބްދުﷲ ޔާމީންގެ ލީޑަޝިޕްގެ ދަށުން މިހާރު ހިންގާ ޕީޕީއެމްގެ ފައުންޑަރު މައުމޫން، އެމްއާރުއެމްގެ ނަމުގައި ސިޔާސީ ޕާޓީއެއް އުފައްދަވަން ނިންމެވީ، ޕީޕީއެމްގެ ލީޑަޝިޕް އެމަނިކުފާނަށް ލިބޭނެ ކަމުގެ އުންމީދު ފަނޑުވެފައި ވަނިކޮށެވެ. ސަބަބަކީ، މިދިޔަ އަހަރުގެ ސެޕްޓެމްބަރު މަހު ބޭއްވި ޕީޕީއެމްގެ ޚާއްސަ ކޮންގްރެސް ސައްހަ ކަމަށް ސުޕްރީމް ކޯޓުން ނިންމުމެވެ.\nޕީޕީއެމްގެ ރައީސްގެ މަގާމަށް، ޔާމީން އިންތިޚާބު ކުރި ކޮންގްރެސް ބަލައިނުގަތުމަށް އިލެކްޝަންސް ކޮމިޝަނުން ނިންމި ނިންމުން ބާތިލް ކަމަށް ހައި ކޯޓުން ކުރި ހުކުމަށް ސުޕްރީމް ކޯޓުން އިއްޔެ ވަނީ ތާއީދު ކޮށްފަ އެވެ. އެ ހުކުމާ ގުޅިގެން، ދައުލަތުގެ މިދިޔަ އަހަރުގެ ބަޖެޓުން ޕީޕީއެމަށް ކަނޑައަޅާފައިވާ ފައިސާގެ ތެރެއިން އީސީން ހިފެހެއްޓި އަށް މިލިއަން ރުފިޔާ އެ ޕާޓީ އަށް ދިނުމަށް ވެސް އެ ކޮމިޝަނުން ވަނީ ނިންމައިފަ އެވެ.\nމައުމޫން މިއަދު ބޭއްވެވި ނިއުސް ބްރީފިންގެ ތެރެއިން.\nސުޕްރީމް ކޯޓުގެ އެ ނިންމުމަށް އިޝާރާތް ކުރައްވައި މައުމޫން މިއަދު ވިދާޅުވީ، "އިއްޔެ އަޅުގަނޑުމެން ވަނީ ވަރަށް ބޮޑު ހިތާމައަކާ ކުރިމަތިލާން ޖެހިފައި" ކަމަށެވެ. އެކަމަކު، އެމްއާރުއެމްގެ ކޯ ގުރޫޕުން ބޭނުންވީ ހިތްވަރާއި އަޒުމާ އެކު އަދިވެސް މަސައްކަތް ކުރުމަށް ކަމަށާއި އެ ޖަމާއަތް ސިޔާސީ ޕާޓީ އަކަށް ބަދަލު ކުރުމަށް ކަމަށެވެ.\nއެމްއާރުއެމްގެ ނަމުގައި ސިޔާސީ ޕާޓީ އުފައްދަވަނީ ޕީޕީއެމް ލިބޭނެ ކަމުގެ ޔަގީންކަން މިހާރު ނެތުމުން ތޯ ނޫސްވެރިއަކު ދެންނެވުމުން މައުމޫން ވިދާޅުވީ، ޕީޕީއެމްގެ ކޮންގްރެސްގެ މައްސަލައިގައި ސުޕްރީމް ކޯޓުން ވަކި ގޮތަކަށް ނިންމާފައި އޮތުމުން، ދެން އެކަމާ ގުޅުން ހުރި އެހެން މައްސަލައެއް އެ ކޯޓުން ކުރިއަށް ނުގެންދާނެ ކަމުގެ ގާނޫނީ ލަފާ ލިބިވަޑައިގެންފައިވާ ކަމަށެވެ. އަދި، ޕީޕީއެމް އަނބުރާ ހޯދުމަށްޓަކައި ހުށަހަޅާފައިވާ މައްސަލާގައި ވުން ގާތީ އެ ގޮތް ކަމަށް އެމަނިކުފާނު ވިދާޅުވި އެވެ.\nމައުމޫން އެ ވިދާޅުވަނީ ޕީޕީއެމްގެ ހިންގުން މައުމޫންއާ ހަވާލުކުރަން އާންމު ދެ މެމްބަރަކު ސިވިލް ކޯޓަށް ހުށަހެޅި މައްސަލައާ ގުޅޭ ގޮތުން ސުޕްރީމް ކޯޓުގައި މިހާރު އޮތް މައްސަލަ އަށެވެ. އެ މައްސަލަ ސިވިލް ކޯޓަށް ނުބެލޭނެ ކަމަށް ބުނެ ޕީޕީއެމްގެ ފަރާތުން ސުޕްރީމް ކޯޓަށް ޝަކުވާ ހުށަހެޅުމުން އެ ކޯޓުން މިހާރު ނިންމާފައި އޮތީ އެ މައްސަލަ ސިވިލް ކޯޓަށް ބެލޭނެތޯ ނުވަތަ ނޫންތޯ ގޮތެއް ނިންމުމަށެވެ.\nނޫސްވެރިންގެ ސުވާލުތަކަށް މައުމޫން މިއަދު ޖަވާބު ދެއްވަނީ.---ފޮޓޯ: ހުސައިން ވަހީދު/މިހާރު\nއަންނަ އޭޕްރީލް ހަ ވަނަ ދުވަހު ބާއްވާ ރައްޔިތުންގެ މަޖިލިހުގެ އިންތިޚާބަށް އެމްއާރުއެމްގެ ޓިކެޓު ހޯދުމަށް ހުށަހަޅާފައިވާ މީހުން އެ އިންތިޚާބަށް ކުރިމަތިލާނީ މައުމޫން ވިދާޅުވި ގޮތުގައި، އަމިއްލަ ގޮތުންނެެވެ. އެކަމަކު އެ މީހުން އިންތިޚާބަށް ނުކުންނަވާނީ އެމަނިކުފާނުގެ ތާއީދާ އެކު ކަމަށް މައުމޫން ވިދާޅުވި އެވެ.\nޕީޕީއެމްގެ މައްސަލަ ސުޕްރީމް ކޯޓުގައި އޮތުމުން، އެ ޕާޓީ ޔާމީނަށް ނުލިބިދާނެތީ އެމަނިކުފާނު އުފައްދަވަން މަސައްކަޕުޅު ފައްޓަވާފައިވާ ޕީޕަލްސް ނެޝަނަލް ކޮންގްރެސް (ޕީއެންސީ) ގެ މައްސަލަ ބެލި ވަގުތީ ކޮމިޓީގެ ނިންމުން ވެސް އިއްޔެ އައިސްފައި ވަނީ ޔާމީނާ އެއްކޮޅަށެވެ.\nއިލެކްޝަންސް ކޮމިޝަނުން އެކުލަވައިލި ވަގުތީ ކޮމިޓީން އެ ކޮމިޝަނަށް ދިން ލަފާގައި ވަނީ ޕީޕީއެމްގެ މުދަލާއި ވަސީލަތްތައް ބޭނުންކޮށްގެން ކޮންގްރެސް ޕާޓީ އުފެއްދުމުގެ މަސައްކަތް ކޮށްފައިވާ ކަމަށާއި ނަމަވެސް އެ ޕާޓީ އުފެއްދުމުގެ ހުއްދަ ބާތިލްކުރެވެން ނެތް ކަމަށެވެ.\nރާއްޖޭގައި ސިޔާސީ ޕާޓީ ރަޖިސްޓަރީ ކުރުމުގެ ފުރުސަތު 2005 ގައި ގާނޫނުން ލިބުނު ފަހުން މިހާތަނަށް މައުމޫން އިސްވެ ވަނީ ދެ ސިޔާސީ ޕާޓީއެއް އުފައްދަވައިފަ އެވެ. އެއީ އެންމެ ފުރަތަމަ އެމަނިކުފާނު އުފެއްދެވި ޑީއާރުޕީ އަދި ދެވަނަ އަށް އުފެއްދެވި ޕީޕީއެމެވެ. އެ ދެ ޕާޓީ ވެސް އެމަނިކުފާނަށް ގެއްލުނީ، ޕާޓީގެ ހިންގުން ހަވާލުކުރެއްވި ބޭފުޅުންނާ ދެމެދު އުފެދުނު ސިޔާސީ ހިޔާލު ތަފާތުވުންތަކާ ހެދި އެވެ.\nއެހެންވެ، އެމްއާރުއެމް ވާނީ މައުމޫން އުފައްދަވާ ތިންވަނަ ސިޔާސީ ޕާޓީ އަށެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ޕީޕީއެމް މައުމޫން ރިފޯމް މޫވްމެންޓް (އެމްއާރުއެމް) ޕީޕަލްސް ނެޝަނަލް ކޮންގްރެސް ޕީޕީއެމްގެ ކޯޅުން\nޕީޕީއެމަށް އަލުން ސޮއިކޮށް، އެސްޖީ ކަމަށް މަތީން


Inthikhaabugai amilla gothun vaadha kuraa MDP ge memberun party in vaki kohfi - AO News\nއަންނަ އޭޕްރީލް މަހު ބާއްވަން ހަމަޖެހިފައިވާ ލޯކަލް ކައުންސިލްތަކުގެ އިންތިޚާބުގައި އަމިއްލަ ގޮތުން ވާދަކުރާ އެމްޑީޕީގެ ކެންޑިޑޭޓުން އެ ޕާޓީން ވަކިކުރުމަށް ނިންމައިފި އެވެ.\nއެމްޑީޕީން މިރޭ ނެރުނު ބަޔާނެއްގައި ބުނެފައި ވަނީ ލޯކަލް ކައުންސިލްތަކުގެ އިންތިޚާބުގެ އެމްޑީޕީގެ ޕްރައިމަރީން ނާކާމިޔާބުވި ފަރާތްތަކުގެ ތެރެއިން ކައުންސިލް އިންތިޚާބުގައި އަމިއްލައަށް ވާދަކުރާ ކޮންމެ ފަރާތަކާއި، އަދި އެމްޑީޕީގެ މެންބަރެއްގެ ގޮތުގައިހުރެ އެއިންތިޚާބުގައި އަމިއްލައަށް ވާދަކުރާ ކޮންމެ ފަރާތެއް އެ ޕާޓީގެ މެންބަރުކަމުން ވަކިކުރުމަށް އެ ޕާޓީގެ ފިޔަވަޅުއަޅާ ކޮމިޓީން މިއަދު ނިންމާފައިވާ ކަމަށެވެ.\nއެމްޑީޕީން ބުނީ އެގޮތަށް ފިޔަވަޅުއަޅާ ކޮމިޓީން ނިންމާފައިވަނީ އެމްޑީޕީގެ މެންބަރުންގެ ގޮތުގައި ތިބެ އެ ޕާޓީގެ އަސާސީ ޤަވާއިދާއި ޚިލާފަށް ބައެއް ފަރާތްތަކުން އެފަދައިން ޢަމަލުކުރަމުން ދާކަމުގެ ޝަކުވާގެ މައްސަލަ، ފިޔަވަޅުއަޅާ ކޮމިޓީން ބެލުމަށްފަހުގައި ކަމަށެވެ.\nމީގެ އިތުރުން އަންހެނުންގެ ތަރައްޤީއަށް މަސައްކަތްކުރާ ކޮމިޓީ (ޑަބްލިއުޑީސީ)ގެ ކެންޑިޑޭޓުންގެ ތެރެއިން އެގޮތަށް އަމަލުކޮށްފައިވާ ފަރާތްތައްވެސް ޕާޓީން ވަކިކުރުމަށް އެމްޑީޕީގެ ފިޔަވަޅުއަޅާ ކޮމިޓީން ވަނީ ނިންމައިފަ އެވެ.\nއަންހެނުންގެ ތަރައްޤީއަށް މަސައްކަތްކުރާ ކޮމިޓީ އިންތިޚާބުއެމްޑީޕީލޯކަލް ކައުންސިލް އިންތިޚާބު 2020


Mauloomaathakee "aanmun ge mudhaleh" kann kashavaru kuran jehay! | ThePress\nމައުލޫމާތަކީ "އާންމުންގެ މުދަލެއް" ކަން ކަށަވަރު ކުރަންޖެހޭ!\nވޯލްޑް ޕްރެސް ފްރީޑަމް ޑޭ 2021 އާ ގުޅިގެން ޔުނެސްކޯއިން އާންމު ކުރި ޕޯސްޓަރެއް / ފޮޓޯ: ޔުނެސްކޯ\nމައުލޫމާތަކީ "އާންމުންގެ މުދަލެއް" ކަން ކަށަވަރުކޮށް، ހިޔާލުފާޅު ކުރުމުގެ މިނިވަން ކަމަށް ލިބިދީފައި އޮތް އަސާސީ ހައްގު ހިމާޔަތް ކޮށް، މީޑިއާގެ ދާއިރާގައި މަސައްކަތް ކުރާ ފަރާތްތައް ދިފާއު ކުރުމަށް އެއްބާރުލުން ދިނުމަށް، ތައުލީމާ، ސައެންސް އަދި ސަގާފަތާ ބެހޭ އދގެ އިދާރާ (ޔުނެސްކޯ)ގެ ޑައިރެކްޓާ ޖެނެރަލް އޯޑްރޭ އަޒޫލޭ ގޮވާލައްވައިފިއެވެ.\nބައިނަލްއަގުވާމީ ފެންވަރުގައި މިއަދު ފާހަގަ ކުރަމުން އަންނަ ނޫސްވެރިކަމުގެ މިނިވަންކަމުގެ ދުވަހާ ގުޅުވައިގެން ދެއްވި ހާއްސަ މެސެޖުގައި އަޒޫލޭ ވަނީ، މީގެ 30 އަހަރު ކުރިން، އެފްރިކާގެ ނޫސްވެރިންނާއި އެޑިޓަރުން އަދި ޝާއިއުން ޖަމާވެގެން، މިނިވަން މީޑިއާއެއް ގާއިމު ކުރުމުގެ އުއްމީދުގައި އެކުލަވާލި "ޑެކްލަރޭޝަން އޮފް ވިންޑްހޯކް" ގައި ބަޔާންވެގެންވާ ކަންކަން ކަށަވަރު ކުރުމަށް މަސައްކަތް ކުރުމަށް ގޮވާލައްވާފައެވެ.\nލެ ސޫގު ކެފޭއިން ޗެނަލް 13ގެ ނޫސްވެރިޔާ ނެރެނީ\nނޫސްވެރިކަމުގެ މިނިވަންކަމުގެ ދުވަހުގެ މިއަހަރުގެ ޝިއާރެއް ކަމުގައި ކަނޑައަޅާފައި ވަނީ "އިންފޮމޭޝަން އޭޒް އަ ޕަބްލިކް ގުޑް" ނުވަތަ "މައުލޫމާތު، އާންމުންގެ މުދަލެއްގެ ގޮތުގައި" މި ޝިއާރެވެ. އިގުތިސޯދީ ނަޒަރިއްޔާގައި ޕަބްލިކް ގުޑް ނުވަތަ އާންމުންގެ މުދަލެއް ކަމަށް ބުނެވެނީ، އެ މުދަލެއްގެ މަންފާ ހާސިލު ކުރުމުން އެއްވެސް މީހަކު ވަކި ނުކުރެވޭ މުދަލަށެވެ. އެ މުދަލެއް ބޭނުން ކުރުމަށް އުޖޫރައެއް ނުދެއްކުނު ކަމުގައި ވީ ނަމަވެސްމެއެވެ. އަދި މި ފަދަ މުދަލަކީ، އެކަކު ބޭނުން ކުރުމުގެ ސަބަބުން އަނެކާއަށް ބައެއް އުނިވާ މުދަލެއްވެސް ނޫނެވެ.\nމުޅި ދުނިޔެ އިނދަޖައްސާލި ކޮރޯނާވައިރަސް ޑިޒީޒް (ކޮވިޑް-19)ގެ ބަލިމަޑުކަމާއެކު، އޮންލައިން ޕްލެޓްފޯމްތައް ހަލަބޮލިވެފައި ވާއިރު، ސައްހަ ނޫން މައުލޫމާތުގެ ތޫފާންތައް އަރާ، ފޫނުބެދޭ ވަރުގެ ގެއްލުންތަކާ ކުރިމަތިވަމުން އަންނަ ކަން، ޔުނެސްކޯގެ ޑައިރެކްޓާ ޖެނެރަލް ވަނީ ފާހަގަ ކުރައްވާފައެވެ. ކަންމިހެން އޮތްއިރު، ހަގީގަތް އޮޅޭ ފަދަ ގޮތް ގޮތަށް ބައްޓަން ކުރެވޭ ދޮގު މައުލޫމާތުން އެއްކިބާވެ، ސައްހަ މައުލޫމާތު ފޯރުކޮށްދިނުމުގައި މިނިވަން ނޫސްވެރިންގެ ދައުރުގެ މުހިންމު ކަން ބަޔާންވެގެންދާ ކަމަށް އަޒޫލޭ ވިދާޅުވިއެވެ.\nޚޫރުޝީދު ޓީވީ ނިއުސް ސްޓޭޝަންގެ 15 މުވައްޒަފަކު ގޮވައިގެން ދަތުރު ކުރަމުންދިޔަ ބަހަށް އައިސިސްއިން ހަމަލާދީފަ/ފޮޓޯ: އުމަރު ސޮބްހާނީ\nހިޔާލުފާޅު ކުރުމުގެ އެތައް ފުރުސަތެއް ތަނަވަސް ވެފައި ވީ ކަމުގައި ވީ ނަމަވެސް، އދގެ ދުނިޔޭގައި މީޑިއާގެ ތެރެއަށް ވިޔަފާރީގެ މޮޑެލް ވަނުމާ، އަމިއްލަ މަދު ކުންފުނިތަކަކުން މީޑިއާތައް ކޮންޓްރޯލް ކުރުމުގެ މައްސަލަ ބޮޑުވެފައި ވާކަންވެސް ޔުނެސްކޯގެ އިސްވެރިޔާ ވަނީ ދުވަހުގެ މެސެޖުގައި ފާހަގަ ކުރައްވާފައެވެ.\nކޮންމެ އަހަރެއްގެވެސް މެއި3ވަނަ ދުވަސް، އދއިން ފާހަގަ ކުރަނީ، ނޫސްވެރިކަމުގެ މިނިވަންކަމަށް ސަރުކާރުތަކުން ކުރަންޖެހޭ އިހުތިރާމް ހަނދާންކޮށްދެނިވި ދުވަހެއްގެ ގޮތުގައެވެ. މި ބީދައިން، ނޫސްވެރިންނާ މީޑިއާގެ އަހުލުވެރިންވެސް ހިފަހައްޓަންޖެހޭ ސުލޫކީ މިންގަނޑުތަކާ އުސޫލުތަކުގެ ހަނދާން އާ ކޮށްދިނުމެއްގެ ގޮތުގައެވެ.\nނޫސްވެރިކަމުގެ މިނިވަން ކަމުގެ ދުވަސް ނޫސްވެރިކަމުގެ މިނިވަންކަން އދ ދުނިޔެ


ޖުމްލަ 72 ގެޒެޓް\nވޮލިއުމް: 45 އަދަދު:9.6އަހަރު ކުރިން\nދިވެހިރާއްޖޭގައި ޤާއިމުކުރާ ސްޕެޝަލް އިކޮނޮމިކް ޒޯނެއްގައި ހިންގިދާނެ އިޤްތިޞާދީ މަސައްކަތްތަކާއި، އެއިން ޒޯނެއްގައި ހިމެނޭ ޖުމްލަ އިންވެސްޓްމަންޓުގެ އެންމެ ކުޑަ މިންގަނޑު ކަނޑައަޅާ ރައީސުލްޖުމްހޫރިއްޔާގެ ޤަރާރު\nތާރީޚު: 25 ޖަނަވަރީ 2016\nވޮލިއުމް: 45 އަދަދު: 8 .6އަހަރު ކުރިން\nޚަޒާނާ މޯލްޑިވްސް ލިމިޓެޑް އުފެއްދުމާބެހޭ ރައީސުލްޖުމްހޫރިއްޔާގެ ޤަރާރު\nވޮލިއުމް: 44 އަދަދު: 291 .6އަހަރު ކުރިން\nކުއްލި ނުރައްކަލުގެ ޙާލަތު އިޢުލާންކުރުމާ ގުޅޭ ރައީސުލްޖުމްހޫރިއްޔާގެ ޤަރާރު\nތާރީޚު: 04 ނޮވެންބަރު 2015\nވޮލިއުމް: 44 އަދަދު: 23 .7އަހަރު ކުރިން\nދިވެހިރާއްޖޭގައި ޤާއިމުކުރާ ސްޕެޝަލް އިކޮނޮމިކް ޒޯނެއްގައި ހިންގިދާނެ އިޤްތިޞާދީ މަސައްކަތްތަކާއި، އެއިން ޒޯނެއްގައި ހިމެނޭ ޖުމްލަ އިންވެސްޓްމަންޓުގެ އެންމެކުޑަ މިންގަނޑު ކަނޑައަޅާ ރައީސުލްޖުމްހޫރިއްޔާގެ ޤަރާރު\nތާރީޚު: 29 ޖަނަވަރީ 2015\nވޮލިއުމް: 43 އަދަދު: 435 .7އަހަރު ކުރިން\nތާރީޚު: 19 އޮކްޓޫބަރު 2014\nވޮލިއުމް: 43 އަދަދު: 237 .7އަހަރު ކުރިން\nޤާނޫނު ނަންބަރު 24/2014 (ސްޕެޝަލް އިކޮނޮމިކް ޒޯނުގެ ޤާނޫނު) ގެ ބައެއް މާއްދާތަކަށް ޢަމަލުކުރަންފަށާ ތާރީޚު ކަނޑައަޅާ ރައީސުލްޖުމްހޫރިއްޔާގެ ޤަރާރު\nތާރީޚު: 01 ސެޕްޓެންބަރު 2014\nވޮލިއުމް: 43 އަދަދު:6. 8 އަހަރު ކުރިން\nރައީސުލްޖުމްހޫރިއްޔާގެ ޤަރާރު ނަންބަރު 15/2010 އިޞްލާޙުކުރުން\nތާރީޚު: 19 ޖަނަވަރީ 2014\nވޮލިއުމް: 42 އަދަދު: 1770 . 8 އަހަރު ކުރިން\nޤަރާރު ނަންބަރު 2013/11 (ރައީސުލްޖުމްހޫރިއްޔާގެ ޤަރާރު ނަންބަރު 2010/15 އިޞްލާޙުކުރުން\nތާރީޚު: 31 ޑިސެންބަރު 2013\nވޮލިއުމް: 42 އަދަދު: 1071 . 8 އަހަރު ކުރިން\nޤަރާރު ނަންބަރު 10/2013 [ޤަރާރު ނަންބަރު 15/2010] އިޞްލާޙުކުރުން\nތާރީޚު: 03 ޑިސެންބަރު 2013\nވޮލިއުމް: 42 އަދަދު: 75 . 8 އަހަރު ކުރިން\nޤާނޫނު ނަންބަރު 7/2013 (ދައުލަތުގެ ޚަރަދަށް ޒިންމާވުމުގެ ޤާނޫނު) ގެ ބައެއް މާއްދާތަކަށް ޢަމަލުކުރުން ފަސްކުރުމަށް ކަނޑައަޅާ ރައީސުލްޖުމްހޫރިއްޔާގެ ޤަރާރު\nތާރީޚު: 07 މޭ 2013


Thimaavesheege masakkathah raees Nasheed jamiyyaa eh ufahdhavaifi\nތިމާވެށީގެ މަސައްކަތަށް ރައީސް ނަޝީދު ޖަމިއްޔާއެއް އުފައްދަވައިފި\nތިމާވެށި ހިމާޔަތް ކުރުމަށް އައްޑޫ ސިޓީގައި ރައީސް މުހައްމަދު ނަޝީދު ހުޅުވި އޮފީހުގައި: ތިމާވެށީގެ މަސައްކަތަށް އެމަނިކުފާނު ޖަމިއްޔާއެއް އުފައްދަވައިފި\nތިމާވެށި ހިމާޔަތް ކުރުމާ ގުޅުން ހުރި މަސައްކަތްތައް ކުރުމަށް ރައްޔިތުންގެ މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ޖަމިއްޔާއެއް އުފައްދަވައިފި އެވެ.\n"މޯލްޑިވްސް ކޮރަލް އިންސްޓިޓިއުޓް" ގެ ނަމުގައި ރައީސް ނަޝީދު އުފެއްދެވި އެ ޖަމިއްޔާ މިއަދު ވަނީ ސްޕޯޓްސް އެންޑް ކޮމިއުނިޓީ އެމްޕަވަމަންޓް މިނިސްޓްރީގެ ޖަމިއްޔާތަކުގެ ދަފުތަރުގައި ރަޖިސްޓްރީކޮށްފަ އެވެ.\nއެ ޖަމިއްޔާގެ އިދާރާގެ ގޮތުގައި ޖަމިއްޔާގެ މަސައްކަތްތައް ކުރާނީ ރައީސް ނަޝީދުގެ ގެކޮޅު ގ. ކެނެރީގަ އެވެ. އަދި ޖަމިއްޔާގެ މުއައްސިސުންގެ ގޮތުގައި ތިއްބެވީ ރައީސް ނަޝީދާއި ގ. އާނޫރާނީ މަރްޔަމް ރާހިލް ނަސީމް އެވެ.\nޖަމިއްޔާގެ މަގްސަދުތަކުގެ ތެރޭގައި ހިމެނެނީ މޫސުމަށް އަންނަ ބަދަލުތަކާ ގުޅިގެންނާއި ދެމެހެއްޓެނިވި ގޮތެއްގައި ގައުމު ތަރައްގީ ކުރާނެ ގޮތްތަކެއް ހޯދުމެވެ. އެ ޖަމިއްޔާއިން ރަށްތައް ތަރައްގީ ކުރުމުގައި ތިމާވެއްޓަށް އެންމެ ގެއްލުން ކުޑަކޮށް މަސައްކަތް ކުރެވޭނެ ގޮތްތައް ހޯދުމަކީ އެ ޖަމިއްޔާާގެ މަގްސަދެކެވެ.\nތިމާވެށި ހިމާޔަތް ކުރުމުގެ މަސައްކަތަށް ރައީސް ނަޝީދު ޖަމިއްޔާއެއް އުފެއްދެވިއިރު، މިދިޔަ އަހަރުގެ ފަހުކޮޅު އެމަނިކުފާނު ވަނީ ތިމާވެށި ހިމާޔަތް ކުރުމުގެ މަސައްކަތް ކުރުމަށް އައްޑޫ ސިޓީ ހިތަދޫގައި އެމަނިކުފާނުގެ އޮފީހެއް ހުޅުއްވައިފަ އެވެ.\nރައީސް މުހައްމަދު ނަޝީދު ތިމާވެށި\nޓީޝާޓެއް ގަތުމުން ރުކެއް އިންދައިދެނީ


Azimge rahdhu shaikh Ilyaas ah: rahyithunge majileehun jinaaee thahugeegeh nuhingaa!\nއާޒިމުގެ ރައްދު ޝޭހް އިލްޔާސް އަށް: ރައްޔިތުންގެ މަޖިލީހުން ޖިނާއީ ތަހުގީގެއް ނުހިންގާ!\n04 ޖުލައި 2020 - 15:16:30\nރައްޔިތުންގެ މަޖިލީހުން ޖިނާއީ ތަހުގީގު ނުހިންގާކަމަށް މެދު ހެންވޭރު ދާއިރާގެ މެމްބަރު އަދި އެމްޑީޕީގެ ޕީޖީ ލީޑަރު އަލީ އާޒިމް ވިދާޅުވެއްޖެ އެވެ.\nރައްޔިތުންގެ މަޖިލީހުން ޖިނާއީ ތަހުގީގު ހިންގައި ސަރުކާރުގެ ވުޒާރާތައް ހިންގުމަށް އަމުރުކުރާ ހިސާބަށް ދިއުމަކީ ހައްދު ފަހަނަ އެޅުން ކަމަށާއި އެކަން ހުއްޓުވަން ޖެހޭކަމަށް ރާއްޖޭގެ މަޝްހޫރު ދީނީ އިލްމުވެރިޔާ އިލްޔާސް ހުސެއިން މިއަދު ކުރެއްވި ޓްވިޓާކާ ގުޅިގެން އާޒިމް ވިދާޅުވީ ގާނޫނީ އިމުގެ ތެރެއިން ކަންކަން ކުރޭތޯ މަޖިލީހުގެ ތެރެއިން ބަލަމުން އަންނާނެކަމަށެވެ. އަދި މަޖިލިހަކީ ޖިނާއީ ތަހުގީގު ހިންގާ ތަނެއް ނޫންކަމަށް ވެސް އާޒިމް ވިދާޅުވި އެވެ\n" މަޖިލީހުން ޖިނާއީ ތަހުގީގެއް ނުހިންގާ. ނަމަވެސް ގާނޫނުގައިވާ ގޮތަށް ކަންކަން ނުކުރާނަމަ އަދި އެކަމަށް އެއްވެސް ފަރާތަކުން މަޖިލީހަށް ހުށަހަޅައިފި ނަމަ އެކަމެއް މަޖިލީހުން ބެލޭނެ" އާޒިމް ވިދާޅުވި އެވެ.\nމަޖިލީހުން ޖިނާއީ ތަހުގީގު ނުހިންގާނެ ކަމަށް އާޒިމް ވިދާޅުވެފައިވާއިރު ޝޭހް އިލްޔާސް މިއަދު ކުރެއްވި ޓްވީޓްގައި ބުނެފައިވަނީ ރާއްޖޭގެ ވެރިކަން ކުރާ ނިޒާމަކީ ތިން ބާރު ވަކިކުރެވިފައިވާ ނިޒާމެއްކަމަށްވާއިރު ކޮންމެ ބާރަކަށް ވެސް އަމަލުކުރާނެ މިންތަކާއި އިންތަކެއް ކަނޑައެޅިފައިވާކަމަށެވެ.\nބާރުތައް ކަނޑައެޅިފައި ވަނިކޮން ރައްޔިތުންގެ މަޖިލީހުގެ ތެރެއިން މައްސަލަ ބަލައި އެހެން ބާރުތަކަށް ނުފޫޒު ފޯރުވުމަކީ ސިޔާސީ ގޮތުން ހައްދު ފަހަނަ އެޅުންކަމަށް ޝޭހް އިލްޔާސްގެ ޓްވީޓްގައި ބުނެ އެވެ. އަދި އެކަން ހުއްޓުވަން ޖެހޭކަމަށް ޝޭހް ވިދާޅުވެފައިވެ އެވެ.\nމެންބަރު އަލީ އާޒިމްޝެއިހް އިލްޔާސް


Mudhaa etherekuraa Bodethi viyafaarithakah haahsa hidhumateh thaarafukuranee\nމުދާ އެތެރެކުރާ ބޮޑެތި ވިޔަފާރިތަކަށް ހާއްސަ ހިދުމަތެއް ތައާރަފުކުރަނީ\nމި ހިދުމަތް ދެނީ ބޮޑެތި އިމްޕޯޓަރުންނަށް\nހިދުމަތުގެ ސަބަބުން މުދާ ނެރުން ހަލުވިވާނެ\nހިދުމަތް ދެނީ 10-20 ކުންފުންޏަށް\nސީޖީ ޖުނައިދު "އަވަސް" އަށް އިންޓަވިއު ދެއްވަނީ.--އަވަސް ފޮޓޯ\nރާއްޖެއަށް މުދާ އެތެރެކުރާ ބޮޑެތި ކުންފުނިތަކަށް އަވަހަށް މުދާ ކްލިއަ ކުރެވޭ "ޕްރީމިއަމް" ނިޒާމެއް ތައާރަފު ކުރަން މަސައްކަތް ކުރަމުން އަންނަ ކަމަށް މޯލްޑިވްސް ކަސްޓަމް ސާވިސަސް އިން ބުނެފި އެވެ.\nކޮމިޝަނާ ޖެނެރަލްގެ އޮފް ކަސްޓަމްސް (ސީޖީ) މުހައްމަދު ޖުނައިދާއި ސީނިޔަ ސުޕްރިންޓެންޑެންޓް އަހުމަދު ނިޔާޒު "އަވަސް" އަށް ދެއްވި އިންޓަވިއުއެއްގައި ވިދާޅުވީ ވިޔަފާރީގައި ފަސޭހަކަމާއެކު ލިބޭ "ޕްރީމިއަމް" ހިދުމަތް ރާއްޖޭގެ ބޮޑެތި 10-20 ވަރަކަށް ކުންފުންޏަށް ދޫކުރާނެ ކަމަށެވެ.\n"މި ހިދުމަތް ތައާރަފު ކުރުމުން ވިޔަފާރިވެރިންނަށް ވަރަށް ފަސޭހަ ވެގެންދާނެ. ނަމަވެސް މި ހިދުމަތް ދޭނީ ރާއްޖޭގެ ގާނޫނާއި ގަވާއިދުތަކުގެ ތެރެއިން. ހިދުމަތުގެ ބޭނުމަކީ މުދާ އެތެރެކުރާ ފަރާތްތަކަށް ފަސޭހައިން މުދާ ކްލިއަ ކުރެވޭނެ ގޮތް ހެދުން،" ޖުނައިދު ވިދާޅުވި އެވެ.\nއޭނާ ވިދާޅުވީ މި ނިޒާމުގެ ސަބަބުން ޑިއުޓީ ދެއްކުމާއި މި ނޫން ވެސް ހިދުމަތްތައް ހޯދުމުގައި ރާއްޖޭގެ އެންމެ ބޮޑެތި ވިޔަފާރިތަކަށް ހާއްސަ ގޮތްތަކެއް ލިބިގެންދާނެ ކަމަށެވެ.\nސުޕްރިންޓެންޑެންޓް ނިޔާޒު "އަވަސް" އަށް އިންޓަވިއު ދެއްވަނީ.--އަވަސް ފޮޓޯ\nކަސްޓަމްސްގެ ސުޕްރިންޓެންޑެންޓް އަހުމަދު ނިޔާޒު ވިދާޅުވީ ބޮޑެތި ވިޔަފާރިތަކަށް ދޭން ފަށާ ހާއްސަ ހިދުމަތްތައް ތަފާތު ވާނެ ކަމަށެވެ.\n"މި ހިދުމަތް މި ދެނީ އެންމެ ބޮޑެތި އިމްޕޯޓަރުންނަށް. މިސާލަކަށް ފަސް އަހަރު ނޫނީ އެއް އަހަރު ތެރޭގައި 250 މިލިއަނަށް ވުރެ ގިނައިން މުދާ އެތެރެކޮށްފައި ހުރި ވިޔަފާރިތައް. ނުވަތަ އޮފީސްތަކުގައި ރަނގަޅަށް އެކައުންޓިން ނިޒާމެއް ގާއިމް ކުރެވިފައި ހުރި ކުންފުނިތަކަށް،" ނިޔާޒު ވިދާޅުވި އެވެ.\nކަސްޓަމުން އާއްމުކޮށް މުދާ ދޫކުރުމުގައި އަމަލުކުރާ ގޮތަކީ ޑޮކިއުމެންޓްތައް ޕްރޮސެސްކޮށް، އިތުރު މައުލޫމާތު ހޯދައި ޑިއުޓީ ދެއްކުމުގެ ކަންކަން ނިންމުމަށްފަހު މުދާ ދޫކުރުމެވެ.\n"މީގެ ތަފާތުވާނެ ކަމަކީ އެ ބޭފުޅުން އަމިއްލައަށް ޑޮމިއުމެންޓްތަކުގެ މަސައްކަތްކުރާނީ. ޑޮކިއުމެންޓްތަކުގެ ހިސާބު ހަދާނީ ވެސް އަމިއްލަ އަށް. އެ ޑޮކިއުމެންޓްތައް ކަސްޓަމުން ފަހުން ނުބަލާނެ. ބޭނުމަކީ ވީ އެންމެ އަވަހަކަށް މުދާ ދޫކޮށްލުން،" ނިޔާޒު ވިދާޅުވި އެވެ.\nއޭނާ ވިދާޅުވީ "ޕްރިމިއަމް" ކުންފުނިތަައް ކަނޑައެޅި ނަމަވެސް މި ހިދުމަތް ހޯދާ ވިޔަފާރިއަކުން މަކަރު ހަދައިފިނަމަ ހިދުމަތް ކެނޑިގެންދާނެ ކަމަށެވެ.\n"މީގެ ސަބަބުން ހިދުމަތް އެތައް ގުނައެއް ހަލުވި ވެގެންދާނެ،" ނިޔާޒު ވިދާޅުވި އެވެ.


ބޭ އިންސާފުން މީހުންގެ ހައްގުތަކަށް އަރައިގަނޭ\nރާއްޖޭގައި އިންސާނީ ހައްގުތަކެއް ނެތް\n19 ޑިސެންބަރ 2017 | އަންގާރަ 21:30\nބޭ އިންސާފުން މީހުންގެ ހައްގުތަކަށް އަރައިގަނޭ. މީހުން ހައްޔަރު ކުރުމުގައި ހަމަ ހަމަކަމެއް ނެތް. ގާނޫނީ ވަކީލު މަހްފޫޒު ސައީދަށް ހަމަލާދިން ކަމުގެ ތުހްމަތުގައި ހައްޔަރުކުރި އެންމެން ދޫކޮށްލިއިރު ފާރިސް ހައްޔަރުކޮށްފައި ހުރުމުން އިންސާފެއް ނެތްވަރު އެނގޭ. ގާނޫނު ހަދަން ޖެހޭނީ އާންމު ވިސްނުމާ އެއްގޮތައް. އާންމު ވިސްނުންތަކާ ހިލާފަށް ކޯޓުތަކުން އަމަލު ކުރަމުންދަނީ.\n19 ޑިސެންބަރ 2017 | އަންގާރަ 22:14\nދުއާ ކުރަމުންދަނިކޮށް މީހުން ހައްޔަރުކުރަމުންދިއުމުން ރާއްޖޭގައި އިންސާނީ ހައްގުތައް އޮތް މިންވަރު އިނގޭ. އިންސާނީ ހައްގުތަކުގެ ދުވަހު ހިއުމަންރައިޓްސް ކޮމިޝަނުން ނެރުއްވި ބަޔާނުގައި އިންސާނީ ހައްގުތަކަށް މަސައްކަތްކުރާ މީހުނަށް ޝުކުރު އަދާކޮށްފައި ނުވޭ. ރާއްޖޭގައި ގެއްލިފައިވާ އިންސާނީ ހައްގުތަކުގެ ވާހަކަ އެ ބަޔާނުގައި ނެތް. ހަމަ އެކަނި ރައީސް އަބްދުﷲ ޔާމިންގެ ދެ ކަނބަލުންނަށް ޝުކުރު އަދާކުރައްވާފައި މީޑިޔާތަކަށް ހަމަލާދީފައި ބަޔާން އޮތީ ނިންމާލާފައި. ގާނޫނު ތަންފީޒުކުރަން ތިބި މީހުންނާއި ކޮމިޝަންތަކުގައި ތިބި މެމްބަރުން ތިބީ މަގާމު ގެއްލިދާނެތީ ބިރުން.\n19 ޑިސެންބަރ 2017 | އަންގާރަ 22:12\nކުރީގެ އިލެކްޝަންސް ސުމޯޓޯ ދަށުން މައްސަލައެއް ނުބެލޭނެ. ކުރީގެ އިލެކްޝަންސް ކޮމިޝަނުގެ ރައީސް ފުއާދު ތައުފީގުގެ މައްޗަށް ހުކުމްކުރީ ލިބިދީފައިނުވާ ބާރެއްގެ ބޭނުން ކޮށްގެން. މިހާރު ސުޕްރީމް ކޯޓުން ޒިންމާ ނުއުފުލުމުގެ ސަބަބުން ރައްޔިތުންގެ ހައްގުތައް ވަނީ ގެއްލިފައި. ރައްޔިތުންގެ މަޖިލީހުގެ މެމްބަރުންގެ މައްސަލާގައި ނިންމާފައިވާ ނިންމުމުގެ ސަބަބުން ގާނޫނީ އަސާސީވަނީ ވެއްޔާ މޮޑެވިފައި.\n19 ޑިސެންބަރ 2017 | އަންގާރަ 21:37


Dho?! Gai ungulhaa ethi share nukuraathi\nގައި އުނގުޅާ އެތި ޝެއާ ނުކުރާތި\nފެންފުޅި އާއި ތުވާއްޔާއި ފާހާނަ ސީޓު އަދި ގަނޑު ސައިބޯނި ޝެއާކުރުމަަކީ އާއިލާގެ މީހުންގެ ތެރޭގައި އާންމު ކަމެކެވެ. އެހެންވެ ފެންވަރާއިރު ގައި އުނގުޅަން ގެންގުޅޭ ލޫފާ ނުވަތަ ޝަވަ ޕަފް ޝެއާކުރުން އެއީ މާބޮޑު ކަމެއްގެ ގޮތުގައި ވެސް ނުބަލަފާނެ އެވެ.\nނަމަވެސް މިއީ އެއްގޮތަކަށް ވެސް ކުރަން ހެޔޮވާ ވަރުގެ ކަމެއް ނޫނެވެ. އެއީ ގައި އުނގުޅަން މި ގެންގުޅޭ ސްޕޮންޖުގަނޑަކީ ބެކްޓީރިއާގެ ހާއްޔަކަށް ވާތީ އެވެ. ޑޮކްޓަރުން ބުނަނީ ގައި އުނގުޅާ އެ ސްޕޮންޖުގަނޑުގައި އުފެދި ހަރުލާ ބެކްޓީރިއާތަކުގެ ތެރޭގައި ޖަނަވާރުންގެ ތެރޭގައި ބަލި ފަތުރާ "ސުޑޮމޯނަސް އެރޮގިނޯސާ" ވެސް ހިމެނޭ ކަމަށެވެ.\nފެންވަރާ ނިންމުމަށް ފަހު ހިކޭ ފަދަ ގޮތަކަށް މި ގައި އުނގުޅާ އެތި ނުބަހައްޓާ ނަމަ އޭގައި އުފެދިފައި ހުންނަ ބެކްޓީރިއާތައް އިތުރުކޮށްލާނެ އެވެ. މި އެތި އެހެން މީހަކު ބޭނުންކުރުމުން ދެން ނުކުންނާނެ ނަތީޖާ އަމިއްލަ އަށް ވިސްނާލީމާ ވެސް އެނގޭނެ އެވެ. ގައި އުނގުޅާ އެތި ބޭނުންކުރުމުން ގައިގައި ހުންނަ ޑެޑް ސެލްތައް ވަކިވެ އެ ލޯވަޅުތަކުން ބެކްޓީރިއާތައް ހަންގަނޑު ތެރެއަށް ވަދެ ހަމުގެ ބަލިތައް ޖައްސާނެ އެވެ.\nއަދި އެކަކު ބޭނުންކޮށްފައި އޮންނަ ގައި ސްޕޮންޖު އެހެން މީހަކު ބޭނުން ކުރުމުން އެ މީހާގެ ހަށިގަނޑުން ވަކިވި ޑެޑް ސެލްތައް އަނެއް މީހާގެ ގަޔަށް ވާސިލްވުމުގެ ފުރުސަތު ވެސް ހުޅުވޭނެ އެވެ.\nގައި އުނގުޅާއެތި ބޭނުންކުރުމުގައި ސަމާލުވާންވީ ކަންކަން:\n- އެހެން މީހަކު ބޭނުންކުރާ އެއްޗެއް ބޭނުން ނުކުރާތި\n- ޕްލާސްޓިކް އެއްޗެއް ބޭނުންކުރާ ނަމަ އެންމެ މަދުވެގެން ކޮންމެ ދެ މަހަކުން އާ ކުރުން\n- ފެންވަރާ ނިމުމަށް ފަހު އަވަހަށް ހިކޭނެ ފަދަ ތަނެއްގައި ބޭއްވުން


ޕަބްލިޝްކުރި ތާރީޚް: 14 ސެޕްޓެންބަރު 2015\nސުންގަޑި: 30 ސެޕްޓެންބަރު 2015 1400\nވަޒީފާ އަދާކުރަންޖެހޭ ތަނާއި ރަށް\nފ.މަގޫދޫ ސްކޫލް/ ފ.މަގޫދޫ\nއިތުރުގަޑީގައި މަސައްކަތްކުރާނަމަ ހަމަޖެހިފައިވާ އުސޫލުން އިތުރުގަޑީގެ ފައިސާ ލިބޭނެއެވެ.\nލައިބްރަރީއާއި ގުޅޭދާއިރާއަކުން ނުވަތަ ކިޔަވައިދިނުމުގެ ދާއިރާއިން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް4ގެ ސަނަދެއް ހާސިލުކޮށްފައިވުން. ނުވަތަ،\nމަތީޘާނަވީ އިމްތިޙާނަކުން2މާއްދާއިން ދައްވެގެން "އީ" ގްރޭޑް ލިބިފައިވުމާއެކު، އޭގެ އިތުރުން، ހަޔަރ ސެކަންޑްރީ އިމްތިޙާނުގައި "ދިވެހި" މިމާއްދާއިން ދައްވެގެން "ސީ" ގްރޭޑް ލިބިފައިވުން. ނުވަތަ،\nޘާނަވީ އިމްތިޙާނަކުން2މާއްދާއިން ދައްވެގެން "ޑީ" ގްރޭޑް ލިބިފައިވުމާއެކު އޭގެ އިތުރުން، ސެކަންޑްރީ ސްކޫލް ސެޓްފިކެޓް އިމްތިޙާނުގައި "ދިވެހި" މިމާއްދާއިން ދައްވެގެން "ސީ" ގްރޭޑް ލިބިފައިވުމާއެކު، މަޤާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތު ތަޖުރިބާ ލިބިފައިވުން.\nކޮންމެ އަހަރެއް ނިމުމުން ލައިބްރަރީ އިންވެންޓްރީ އަޕްޑޭޓްކޮށް ބެލެހެއްޓުން\nނައްތައިލެވޭ ފޮތްތަކުގެ ރެކޯޑާއި، ހަލާކުވާފޮތްތަކުގެ ބަދަލްހޯދުމުގެ ކަންތައްތައް ހަމަޖެއްސުން\nފޮތްތަކުގެ އެކްސެޝަން ނަންބަރު ޖެހުން\nދަރިވަރުންނާއި މުދައްރިސުންނަށް ފޮތްތައް ބޭނުންކުރެވޭނެ އިންތިޒާމް ހަމަޖެއްސުން\nޑިއުކާޑު ހަރުކުރުމާއި، ތަތްގަނޑުޖެހުމާއި، ޗެކްކުރި ކާޑްޖެހުން\nލައިބްރަރީގައިވާ ފޮތްތައް ސާފުކޮށް ބެލެހެއްޓުން\nލައިބްރަރީއަށް ދަރިވަރުން ޝައުޤުވެރިކުރުމަށް ތަން އިންތިޒާމްކުރުން\nފޮތްތެރިކަމަށް ހިތްޖެހޭނެ ގޮތްތަކުގެ މަތިން ކަމުގެ ހޭލުންތެރިކަމުގެ ޕްރޮގްރާމްތައްރާވައި، މުދައްރިސުންނާއި ސުޕަވައިޒަރުންގެ އެހީގައި ކުރިޔަށް ގެންދިޔުން.\nލައިބްރަރީ ހުޅުވުމުގެ އިންތިޒާމްތައް ހަމަޖެއްސުމާއި އެކަން ބެލެހެއްޓުން\nކިޔަވައިދިނުމާއި ގުޅުންހުރި ކަންތައްތަކުގައި އެހީތެރިވެ ދިނުން.\nހާސިލުކޮށްފައިވާ ތަޢުލީމާއި ތަމްރީން\nޤާބިލުކަން ކަށަވަރުކުރުމަށް އިންޓަވިއުކޮށްގެން\nސިވިލް ސަރވިސް ވަޒީފާއަށް އެދޭ ފޯމު (ސިވިލް ސަރވިސް ވަޒީފާއަށް އެދޭ ފޯމު، ސިވިލް ސަރވިސްގެ ވެބްސައިޓުން ޑައުންލޯޑްކުރެވެން ހުންނާނެއެވެ. އަދި މި ފޯމް، މިސްކޫލް އޮފީހުންވެސް ލިބެން ހުންނާނެއެވެ.)\nސިވިލްސާވިސް އަށް/ ސަރުކާރަށް ޚިދުމަތްކުރުމުގެ އެއްބަސްވުމެއް އޮތް މުވައްޒަފުން، ކުރިމަތިލާ މަޤާމަށް ހޮވިއްޖެނަމަ، އަދާކުރަމުންދާ ވަޒީފާއިން ވީއްލުމާމެދު އިއުތިރާޒެއް ނުކުރާކަމަށް، އެ މުވައްޒަފަކު ވަޒީފާ އަދާކުރާ އޮފީހެއްގެ ލިއުން.\nލިބިފައިވާ ތަޢުލީމާއި ތަމްރީން ދެނެގަތުމަށް ބޭނުންވާ ލިޔުންތައް (މޯލްޑިވްސް ކޮލިފިކޭޝަންސް އޮތޯރިޓީން ފެންވަރުބަލައި، ތަތްގަނޑު ޖަހާފައިވާ ލިޔުމުގެ ކޮޕީ)\nވަޒީފާއަށް އެދޭފަރާތުގެ ދިވެހިރައްޔިތެއްކަން އަންގައިދޭ ކާޑުގެ ދެފުށުގައިވާ ލިޔުންތައް ފެންނަ، ލިޔެފައިވާ ލިޔުންތައް ކިޔަންއެނގޭފަދަ ސާފުކޮޕީއެއް.\nވަޒީފާއަށް ކުރިމަތިލާފައިވާ ފަރާތުގެ ވަނަވަރު/ ސީވީ (ގުޅޭނެ ފޯންނަންބަރާއެކު)\nތަކެތި ހުށަހަޅަންޖެހޭ އޮފީހާއި ސުންގަޑި\nމި ވަޒީފާއަށްއެދި ހުށަހަޅަންޖެހޭ ތަކެތި ހުށަހަޅާނީ މިސްކޫލްގެ އޮފީހަށެވެ.\nފޯމާއި ތަކެތި ހުށަހެޅުމުގެ ސުންގަޑިއަކީ، 2015 ސެޕްޓެންބަރު 30 ވާ ބުދަ ދުވަހުގެ 14:00 އެވެ.\nމިމަޤާމަށް މީހުން ހޮވުމަށް ބޭއްވޭ އިންޓަވިއު އޮންނާނީ 05 ސެޕްޓެންބަރު 2015 ވަނަ ދުވަހު މިސްކޫލްގައެވެ.\nމިވަޒީފާއަށް އެދިފައިވާ ޝަރުޠުހަމަވާ ފަރާތްތަކުގެ ޢަދަދު 10 އަށްވުރެ ގިނަނަމަ، ވަޒީފާއަށް ކުރިމަތިލާފައިވާ ފަރާތްތަކުގެ ތަޢުލީމީ ފެންވަރަށާއި ތަޖުރިބާއަށާއި މަސައްކަތަށް ބޭނުންވާ ހުނަރުބެލުމަށްފަހު، ސޯޓްލިސްޓް ކުރެވޭނެއެވެ.\nއިންޓަވިއު ކުރެވޭނީ ސޯޓްލިސްޓް ކުރާއިރު ހޮވޭ ފަރާތްތަކާއެވެ.\nމި އިޢުލާނާ ގުޅިގެން މިމަޤާމަށް ކުރިމަތިލާ ފަރާތްތަކުގެ ތެރެއިން ޝަރުޠުހަމަވާ ފަރާތްތަކާއި އިންޓަވިއު ކުރުމަށްފަހު، އޭގެތެރެއިން އެންމެ މަތީ މާކްސް ލިބޭ، އަދި އެންމެ ޤާބިލުކަމަށް ފެންނަ ފަރާތަކަށް މިވަޒީފާ ހަމަޖައްސައި ދެވޭނެއެވެ.\nމި އިޢުލާނާ ގުޅިގެން އިތުރުމަޢުލޫމާތު ސާފުކުރަން ބޭނުންވާ ފަރާތްތަކުނ، މިސްކޫލްގެ 7952912 ނަންބަރު ފޯނާ ގުޅުން އެދެމެވެ.


CSC ge naibu vaki kurumu ge massala committee ah\nސީއެސްސީގެ ނައިބު ވަކި ކުރުމުގެ މައްސަލަ ކޮމިޓީއަށް\nސިވިލް ސާވިސް ކޮމިޝަން (ސީއެސްސީ) ގެ މެންބަރު ކަމުން އެ ކޮމިޝަންގެ ނައިބު ރައީސް ޝަހީދު މުހައްމަދު ވަކި ކުރުމުގެ މައްސަލަ ރައްޔިތުންގެ މަޖިލީހުގެ މިނިވަން މުއައްސަސާތަކުގެ ކޮމިޓީއަށް ފޮނުވައިފި އެވެ.\nމަޖިލީހުގެ މިއަދުގެ ޖަލްސާގައި މަޖިލީހުގެ ރައީސް، ކުރީގެ ރައީސް މުހައްމަދު ނަޝީދު ވިދާޅުވީ ސީއެސްސީން ޝަހީދު ވަކި ކުރުމުގެ މަސައްކަތް ކުރުމަށް މިނިވަން މުއައްސަސާތަކުގެ ކޮމިޓީން ކުރަން ބޭނުންވާތީ މަޖިލީހުގެ ރިޔާސަތުގެ ސަމާލު ކަމަށް އެ ކަން ގެނެސްފައިވާ ކަމަށެވެ. އަދި ވިދާޅުވީ އެ މައްސަލަ އެ ކޮމިޓީއަށް ފޮނުވާފައިވާ ކަމަށެވެ.\nމަޖިލީހުގެ ގަވާއިދު މިހާރު އޮންނަ ގޮތުން، ކޮމިޓީއަކުން އެއްވެސް މުއައްސަސާއެއްގެ އިސް ބޭފުޅެއްގެ މައްސަލައެއް ބަލަން ބޭނުންވާނަމަ، ސިޓީއެއް މެދުވެރިކޮށް އެ ކަން މަޖިލީހުގެ ރައީސަށް އަންގަން ޖެހެ އެވެ. އަދި ވަކި ކުރުމުގެ މައްސަލަ ކޮމިޓީއަށް ފޮނުވުމުގެ ކުރިން މަޖިލީހުގެ ޖަލްސާއެއްގައި ރިޔާސަތުން އެ ކަން އިއުލާން ކުރަން ޖެހެ އެވެ.\nއެނގިފައިވާ ގޮތުގައި ސީއެސްސީގެ މެންބަރު ކަމުން ޝަހީދު ވަކި ކުރުމަށް މިނިވަން މުއައްސަސާތަކުގެ ކޮމިޓީއަށް ހުށަހެޅީ ސިވިލް ސާވިސްގެ ބައެއް މުވައްޒަފުންގެ ހައްގަށް އޭނާ އަރައިގެންފައިވާ ކަމަށް ތުހުމަތުކޮށެވެ. މީގެ ކުރިން ވެސް އެ ތުހުމަތުގައި އޭނާ ވަކި ކުރުމަށް އެދި ބާރަށު ދާއިރާގެ މެންބަރު އަހުމަދު އަބްދުﷲ އެ ކޮމިޓީއަށް ހުށަހެޅުއްވި އެވެ.\nސީއެސްސީގެ މެންބަރު ކަމުން ޝަހީދު އައްޔަން ކުރެއްވީ ކުރީގެ ރައީސް އަބްދުﷲ ޔާމީންގެ ސަރުކާރުގައި 2015 ވަނަ އަހަރު އެވެ. އަދި އެ ކޮމިޝަންގެ ނައިބު ރައީސް ކަމަށް އޭނާ އައްޔަން ކުރެއްވީ 2017 ވަނަ އަހަރުގަ އެވެ. ސީއެސްސީގެ މެންބަރު ކަމަށް އައްޔަން ކުރެއްވުމުގެ ކުރިން އޭނާ ހުންނެވީ ހެލްތް މިނިސްޓްރީގެ ޑިރެކްޓަ ޖެނެރަލްގެ މަގާމެއްގަ އެވެ.


Rahyyithunge majileehun zuvaanunnah furusathu dheyn jehey : Raees...\nރައްޔިތުންގެ މަޖިލީހުން ޒުވާނުންނަށް ފުރުސަތު ދޭންޖެހޭ: ރައީސް ސޯލިހު\nއެމްޑީޕީ ވެރިކަމަށް އައިއިރު މުޅިގައުމު އޮތީ ބިރުވެރިކާމާއި ނާމާން ކަމުގެ ހާލަތުގައި\n19 ވަނަ ރައްޔިތުންގެ މަޖިލީހަކީ ތަފާތު މަޖިލީހަކަށް ވާނެ\nކ. މާލެ 14 މާރޗް 2019 | ބުރާސްފަތި 16:39 2,282\nރައީސުލްޖުމުހުރިއްޔާ އިބްރާހިމް މުޙައްމަދު ސޯލިހު - އާކައިވް\nރައްޔިތުންގެ މަޖިލީހުން ޒުވާނުންނަށް ފުރުޝަތު ދޭން ނިންމީ އެމަޖިލީހަށް ބަދަލުތަކެއް ގެންނަން ބޭނުންވާތީ ކަމަށް ރައީސުލް ޖުމުހުރިއްޔާ އިބްރާހިމް މުހައްމަދު ސޯލިހު ވިދާޅުވެއްޖެ އެވެ.\nއެމްޑީޕީ ޓިކެޓްގައި ފެލިދޫ ދާއިރާއަށް ކުރިމަތި ލައްވާފައިވާ މުހައްމަދު މަބްރޫކުގެ ކެމްޕެއިން ލޯންޗް ކުރުމަށް އެރަށުގައި ބުރާސްފަތި ދުވަހު ބޭއްވި ޖަލްސާގައި ވާހަކަ ދައްކަވަމުން ރައީސް ސޯލިހު ވިދާޅުވީ އެމަނިކުފާނު ވެސް ރައްޔިތުންގެ މަޖިލީހުގައި 25 އަހަރު ހޭދަކުރެއްވި ކަމަށާއި އަދި މިހާރުގެ ފޮރިން މިނިސްޓަރ އަބްދުﷲ ޝާހިދަކީވެސް މަޖިލީހުގެ ރައީސްކަން ވެސް ކުރައްވާ އަދި އެ މަޖިލީހުގެ މެންބަރުކަން ގިނަދުވަސްތަކެއްގައި ކުރައްވާފައިވާ ބޭފުޅެއް ކަމަށެވެ.\n"ޒުވާނުންނަށް އެމަޖީލިހުން ޖާގަ ދޭން ނިންމީ މަޖިލީހަށް ބަދަލުތަކެއް ގެންނަން ބޭނުންވާތީ. މަޖިލީހަށް ޒުވާން ލޭގެ ޖޯޝާއި އެކު އާ ފިކުރު ތަކަކާއި ޒަމާނީ ވިސްނުން ތަކެއް އެ މަޖިލީހުގެ ތަޅުމަށް ގެންނައުމުގެ މަގުސަދުގައި. 19 ވަނަ ރައްޔިތުންގެ މިޖިލީހަށް ފެލިދޫ ދާއިރާ އަށް އެމްޑިޕީގެ ޓިކެޓްގައި ވާދަކުރައްވާ މުހައްމަދު މަބްރޫކަކީ އެބަދަލްތައް މަޖިލީހަށް ގެންނާނެ އަދި ގެނޭވޭނެފަދަ ގާބިލްކަމާއި އެ ހިއްވަރާއި ފަންވަރު ހުރި ބޭފުޅެއް" ރައީސް ވިދާޅުވިއެވެ.\nމީގެއިތުރުން ވެސް އެމްޑީޕީގެ ސަރުކާރު ވެރިކަމަށް އައިއިރު ގައުމުގެ ޙާލަތު އޮތްގޮތުގެ މައްޗައް އަލި އަޅުވާލައްވާ މިޖަލްސާގައި ވާހަކަފުޅު ދައްކަވަމުން ރައީސް ވިދާޅުވި މުޅިގައުމު އޮތީ ބިރުވެރިކާމާއި ނާމާން ކަމުގެ ހާލަތުގައި ކަމަށެވެ. އެގޮތުން ޚިޔާލު ފާޅުކުރުމުގެ މިނިވަންކަމާއި ބަސްބުނުމުގެ ޖާގަވެސް ނެތް ކަމަށް އެމަނިކުފާނު ވިދާޅުވިއެވެ.\nކަރޮޕްޝަނާއި ފަސާދަ އޮތް މިންވަރު ހާމަކުރައްވާ ރައީސް ސޯލިހު ވިދާޅުވީ މިފަދަ ނޭދެވޭ އެންމެހާ ކަންތައްތައް ހަމައަކަށް އަޅުވަން ޖެހޭކަމަށެވެ.\nއަދި އެމަގުން ރަނގަޅަށް ކަންކަން ހިންގުމަށްޓަކައި ގާނޫނުތައް ހަދަން ޖެހޭކަމަށާއި މަޖިލީސް 19 އަކީ ތަފާތު މަޖިލީހަކަށް ވާނެކަމަށް އެމަނިކުފާނު ވިދާޅުވިއެވެ.\nމީގެ އިތުރންވެސް ސަރުކާރުން 100 ދުވަހުގެ ތެރޭގައި ފުއްދަވައި ދެއްވާނެ ކަމަށް ވެވަޑައިގެންނެވި ވައުދު ތަކުގެ މައްޗައް އަލި އަޅުވާލައްވާ މި އިވެންޓްގައި ވާހަކަފުޅު ދައްކަވަމުން ރައިސް ސޯލިހު ވިދާޅުވީ އެވައުދު ތަކުގެ ތެރެއިން ގިނަ ވައުދުތަކެއް ފުއްދިފައި ވާކަމަށެވެ.\n"މަސްވެރިންނަށް ފަސޭހަކޮށްދިނުމަށާއި ދަނޑުވެރިންނަށް ލުއިގޮތަކެއް ހޯއްދަވައި ދެއްވުމަށްޓަކައި ތެލުގެ ޑިއުޓީ ކަނޑާލާ އަދި ދަނޑުވެރިކަން ކުރުމަށްޓަކައި ރާއްޖެ އެތެރެކުރާ ތަކެތިން އިމްޕޯރޓް ޑިއުޓީގެ ބޮޑުބައެއް މިހާރު މިވަނީ ކަނޑާލާފަ." ރައީސް ސޯލިހު ވިދާޅުވިއެވެ.\nއެމްޑީޕީގެ ކެމްފެއިން ދަތުރުފުޅެއްގެ ގޮތުގައި ވ. އަތޮޅަށް ރައީސް ސޯލިހު ކުރައްވަމުންގެންދަވާ މި ދަތުރުފުޅުގައި އެމަނިކުފާނު ވަނީ ކެޔޮދޫގެ ކައުންސިލާއި، ސުކޫލާއި، ސިއްހީ މަރުކަޒުގެ އިތުރުން އެ ރަށުގައި ހުރި ސަރުކާރުގެ އެހެނިހެން މުއައްސަސާތަކުގެ އިސް ބޭފުޅުންނާއި ބައްދަލު ކުރައްވާފައެވެ.\nރައީސް ވ. އަތޮޅަށް ކުރެއްވި ދަތުރުފުޅު ނިންމަވާލެއްވުމަށް ފަހު މާލެ ވަޑައިގެންފައިވަނީ ބުރާސްފަތި ދުވަހުގެ ހަވީރުއެވެ.


Rajje midhanee India ge alhuvethi kmaa dhimaa ah: Umar\nއަމިއްލަވަންތަކަން ގެއްލި، އިންޑިއާގެ އަޅުވެތިކަމާ ދިމާއަށް ދިވެހިރާއްޖެ ދަތުރުކުރަމުންދާ ކަމަށް ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެ އެވެ.\nއުމަރު ނަސީރު އޭނާގެ ފޭސްބުކް ޕޭޖް މެދުވެރިކޮށް މިއަދު ހިއްސާ ކުރެއްވި ވީޑިއޯއެއްގައި ވިދާޅުވީ އެމްޑީޕީގެ ސަރުކާރެއް އުފެދޭ ކޮންމެ ފަހަރަކު އިންޑިއާގެ ކުންފުނިތަކަށް ގައުމުގެ ބިންތަކާއި މުދާތަކާއި ދައުލަތުގެ މަސައްކަތްތައް ހަވާލުކުރާ ކަމަށެވެ. ދިވެހި ކުންފުނިތަކަށް މި މަސައްކަތްތައް ހަވާލު ކުރުމުގެ ބަދަލުގައި އިންޑިއާގެ ކުންފުނިތަކަށް ހަވާލުކުރާ މަގުސަދާ މެދު އޭނާ ސުވާލު އުފެއްދެވި އެވެ.\nދެހާސް އަށް ވަނަ އަހަރު އުފެދުނު އެމްޑީޕީގެ ސަރުކާރުގައި ގިނަ މަޝްރޫއުތަކެއް ހިންގަން އިންޑިއާގެ ކުންފުނިތަކާ ހަވާލުކުރި އެވެ. އޭގެ ތެރޭގައި ވެލާނާ އިންޓަނޭޝަނަލް އެއާޕޯޓް ހިންގުން ޖީއެމްއާރަށް ހަވާލުކުރުމާއި މާލޭގައި ބޯހިޔާވަހިކަމުގެ މަޝްރޫއު ހިންގުމަށް ޓާޓާ ކުންފުންޏަށް ހަވާލުކުރުން ހިމެނެ އެވެ. އެމްޑީޕީ ސަރުކާރުގެ މި ނިންމުންތަކާ ގުޅިގެން އެއިރުގެ އިދިކޮޅު ފަރާތްތަކުގެ ފާޑުކިޔުންތައް އަމާޒުވި އެވެ.\nއުމަރު ވަނީ އެ ވާހަކަތައް ތަކުރާރު ކުރައްވާފަ އެވެ. އަދި އެމްޑީޕީ އިސްވެ އޮވެ މިހާރު އޮތް ރައީސް އިބްރާހިމް މުހައްމަދު ސޯލިހްގެ ސަރުކާރުގައި ވެސް ގިނަ މަސައްކަތްތައް ކުރުމުގައި އިންޑިއާއަށް ބާރޯސާވާ ކަމަށް ވިދާޅުވެ އުމަރު ވަނީ އެމްޑީޕީއަށާއި ސަރުކާރަށް ވަރަށް ބޮޑަށް ފާޅުވިދާޅުވެފަ އެވެ. އަދި އެ ވިސްނުން ބަދަލު ކުރުމަށް އޭނާ ގޮވާލެއްވި އެވެ.\n"އަބަދު އިންޑިއާގެ ގޮނޑި ކޮއްކޮއަކަށްވެގެން އެ މީހުން ފައިދަށުގަ އޮތުމުގެ ވިސްނުން އެމްޑީޕީން މި ގެންގުޅެނީ ކީއްވެގެންތޯ. އަޅުގަނޑުމެން އަމިއްލަ ފައިމައްޗަށް ތެދުވެ އަމިއްލަ ގައުމެއްގެ ގޮތުގައި ހިނގުމުގެ ވިސްނުން އެމްޑީޕީން ގެންގުޅެން ވެއްޖެ." އުމަރު ނަސީރު ވިދާޅުވި އެވެ.\nމި ސަރުކާރުގެ ނިންމުންތަކުގެ ސަބަބުން ގައުމުގެ އަމިއްލަތަކާއި މިނިވަންކަން ގެއްލި ދައުލަތުގެ ވިޔަފާރިތައް ފުނޑުފުނޑުވެގެން ގޮސްފައިވާ ކަމަށް އުމަރު ވިދާޅުވި އެވެ. އަދި ވިދާޅުވީ ރާއްޖެ ދަތުރުކުރަމުން މި ދަނީ އިންޑިއާގެ އަޅުވެތިކަމާ ދިމާއަށް ކަމަށެވެ.\nއެމްޑީޕީ އުމަރު ނަސީރު އިންޑިއާ


REPORT: Minimum wage faskuran jehenee keevve?\nމިނިމަމް ވޭޖް ފަސް ކުރަން ޖެހެނީ ކީއްވެ؟\nޓީ ޖެޓީ ސަރަހައްދުގައި މުދާ ބަރު ކުރަނީ: ހަރަދު ކުޑަ ކުރަން ޖެހޭ މި ވަގުތު މިނިމަމް ވޭޖު ތައާރަފު ކުރުން އެންމެ ރަނގަޅު ނޫން ކަމަށް މާހިރުން ދެކޭ -- އަހުމަދު އަޝްހާދު އަބްދުﷲ | އަވަސް\nދުނިޔޭގެ އިގްތިސޯދުގެ ހުރިހާ މިންގަނޑުތަކެއް މިވަގުތު ހުރީ ދަށުގަ އެވެ. އަދި ހުރީ ވެއްޓެން ހިފާފަ އެވެ. ކޮރޯނާ ވައިރަސް ނުވަތަ ކޮވިޑް-19 ފެތުރެން ފެށުމާއެކު ދުނިޔޭގެ ވައިގެ ދަތުރުފަތުރަށް ދަނީ ހެސް ކިޔާފައި ގެއްލުން ވަމުންނެވެ. ވައިގެ ދަތުރުފަތުރުގެ ބޮޑެތި އެއާލައިންތައް އުދުހުން ހުއްޓާލައި ބިންމަތިކޮށްފި އެވެ. މިއާއެކު ދާއިރާއަށް 100 ބިލިއަން ޑޮލަރުގެ ގެއްލުން ވާނެ ކަމަށް އަންދާޒާ ކޮށްފައި ވާއިރު މުޅި ދުނިޔޭގެ ޓޫރިޒަމް ސިނާއަތު އޮތީ ވަރަށް ބޮޑު ވެއްޓުމެއްގެ ތެރޭގަ އެވެ.\nކޮވިޑް-19 ޗައިނާ އިން ނުކުމެ، ދުނިޔެ އާއި ޔޫރަޕުގެ ތެރެެއަށް ފެތުރިގަތުމުގެ ނަތީޖާއަކީ ޓޫރިޒަމް ސިނާއަތަށް ލިބޭ ގެއްލުން ހިޔާލަށް ނުގެނެވޭނެހާ ބޮޑު ވެގެން ދިއުމެވެ. ހާއްސަކޮށް ރާއްޖެއަށް ލިބޭނެ ގެއްލުން މިހާރު ވެސް ވަނީ އަންދާޒާ ކުރެވެން ފަށާފަ އެވެ.\nރާއްޖޭގެ ޓޫރިޒަމްގެ ބޮޑެތި މާކެޓްތައް ކަމަށްވާ ޗައިނާ އާއި އިޓަލީ އިން މީހުން އައުން ވަނީ ހުއްޓުވާފަ އެވެ. އޭގެ ނަތީޖާއަކީ ގައުމުގެ އިގްތިސޯދަށް ފައިސާ ޕަންޕު ކުރާ ޓޫރިޒަމް ސިނާއަތުން ލިބޭނެ އާމްދަނީ ބޮޑުތަން ދަށްވާނެކަން ޔަގީންވެފައި ވުމެވެ.\nރާއްޖެއަށް ޓޫރިޒަމް ސިނާއަތުން ސީދާކޮށް ތިން ބިލިއަން ޑޮލަރުގެ އާމްދަނީއެއް ލިބެ އެވެ. މިހާރު އަަންދާޒާ ކުރެވޭ ގޮތުގައި މި އަދަދުގެ 30 ޕަސެންޓު ވަރު ކުރިއަށް އޮތް ހަތަރު މަސް ތެރޭ ގެއްލިގެންދާނެ އެވެ. މި ހާލަތުގައި ރާއްޖެ އޮތްއިރު ރާއްޖެ މިދަނީ މުހިންމު ދެ ކަމަކަށް ތައްޔާރު ވަމުންނެވެ. އެއީ މަސައްކަތެރިންގެ އުންމީދުތައް ގުޅިފައިވާ މިނިމަމް ވޭޖާއި ރާއްޖޭގެ ލާމަރުކަޒީ ނިޒާމުގައި ހިމެނޭ ބޮޑު ކައުންސިލް އިންތިހާބެވެ.\nމި ވަގުތަކީ ކައުންސިން އިންތިހާބު ބާއްވައި މިނިމަމް ވޭޖް ތައާރަފު ކުރަން ރަނގަޅު ވަގުތެއް ހެއްޔެވެ؟ ކައުންސިލް އިންތިހާބާއި މިނިމަމް ވޭޖް ފަސްކޮށްލަން ޖެހެނީ ކީއްވެގެން ހެއްޔެވެ؟\nމި ވަގުތު މިނިމަމް ވޭޖް: އިގްތިސޯދު ބަލިކޮށްލާނެ\nރާއްޖޭގެ ޓޫރިޒަމް ހީނަރުވުމުގެ އަސަރު މުޅި ރާއްޖެ އަށް މިހާރު ވަނީ ކޮށްފަ އެވެ. ދައުލަތުގެ އާމްދަނީ ދަށްވާން ފަށައިފި އެވެ. މިކަން އެންމެ ރަނގަޅަށް ފެންނަނީ މާލޭގެ ބޮޑު ބާޒާރު ނުވަތަ މަޖީދީ މަގުގެ ވިޔަފާރިއަށް މިހާރު ވަމުންދާ ގޮތުންނެވެ.\nމަޖީދީ މަގުގެ ވިޔަފާރި އެންމެ ޕީކް، ގަލޮޅު ދަނޑު ދަށުގައި ހުންނަ ފިހާރަ ތަކަށް މީގެ ދެ މަހެއްގެ ކުރިން ސޭލްސްގެ ގޮތުގައި ރެއަކަށް 10،000ރ. އަށް ވުރެ މަތިން ލިބެ އެވެ. އެކަމަކު މިހާރު މި ފިހާރަތަކަށް ރެ އަކާއި ދުވާލު ލިބެނީ ގާތްގަނޑަކަށް 2،000ރ. އާއި 7،000ރ. ވަރެވެ. މި އާމްދަނީއަކީ މި ތަންތަނުގެ ކުއްޔާއި ހަރަދު ތަކަށް ބަލާއިރު ބޮޑު ގެއްލުމަކަށް ނޫނީ ނުވާނެ އެވެ.\nމާލެ ފިހާރައެއްގެ އެތެރެ: މި ދުވަސްވަރު ފިހާރަތަކުގެ ވިޔަފާރި ދަށް\nރާއްޖޭގެ ވިޔަފާރިތައް މިހާލަތުގައި އޮއްވާ އެންމެ ކުޑަ އުޖޫރައިގެ ގޮތުގައި ވަކި އަދަދެއް ދޭން މަޖުބޫރުކޮށް، ގާނޫނު ތަންފީޒު ކުރަން ފަށައިފިނަމަ ވިޔަފާރިތައް ހަލާކު ވެގެން ދިއުމުގެ ބިރު ވަރަށް ބޮޑެވެ. ކުދި ވިޔަފާރި ތަކުން އެވްރެޖު ގޮތެއްގައި އެންމެ ކުޑަ އުޖޫރައިގެ ގޮތުގައި 5،600ރ. ވަރު ދެ އެވެ. މާނައަކީ މިނިމަމް ވޭޖް ތައާރަފުކޮށްފިނަމަ އެ ތަންތަނުގެ ހަރަދުތައް މަތި ވެގެން ދިއުމެވެ. ނަތީޖާއަކީ ވިޔަފާރި ދަށް މި ދުވަސްވަރު މިތަންތަން ހުއްޓުމަކަށް ދިއުމުގެ ބިރު އޮތުމެވެ.\nއެގޮތް ހަމަ ޓޫރިޒަމް ސެކްޓާ އަށް ވެސް ވާނެ އެވެ. މުހިންމު މާކެޓު ތަކުން ޓޫރިސްޓުން އައުން ހުއްޓާލާފައި ވަނިކޮށް މިނިމަމް ވޭޖު ތައާރަފު ކޮށްފިނަމަ މި މައްސަލަ ޓޫރިޒަމް ސެކްޓާއަށް ވެސް ކުރާނެ އެވެ. މިހާރު ގިނަ ރިސޯޓުތަކުގެ އެވްރެޖު އޮކިއުޕެންސީ އޮތީ ވަރަށް ދަށުގަ އެވެ. މިހާލަތުގައި ނަތީޖާއަކީ ހަރަދު ކުޑަ ކުރަން ގެންނަ ބަދަލުތަކުގެ ތެރެއިން ވަޒީފާ ތަކެއް ގެއްލުމުގެ ބިރު އޮތުމެވެ.\nރާއްޖެ އަށް މުދާ އެތެރެ ކުރާ ކުންފުންޏެއް ކަމަށްވާ ސެންޗޫރިއަންސް ކުންފުނީގެ ޗެއާމަން ކެޕްޓަން އަހްމަދު މައުމޫން ވިދާޅުވި ގޮތުގައި މި ވަގުތު މިނިމަމް ވޭޖް ތައާރަފުކޮށް، އެ މަޖުބޫރު ކޮށްފިނަމަ އުފެއްދުންތެރި ކިތަންމެ ވިޔަފާރި ތަކެއް ހުއްޓިގެން ދާނެ އެވެ.\n"އަޅުގަނޑު އަބަދު ވެސް ބުނަން ރާއްޖޭގައި މިނިމަމް ވޭޖް ސީދާ އަދަދެއް ކަނޑައެޅުން މިއީ ރަނގަޅު ގޮތެއް ނޫން. އަދި އަމުދުން މި ވަގުތު އެއްގޮތަކަށް ވެސް ރަނގަޅެއް ނޫން ގެނައުން. މީގެން ބޮޑެތި ވިޔަފާރިތަކަށް ގެއްލުން ކުޑަ ވެދާނެ. އެކަމަކު ގެއްލުން ވާނީ ކުދި ތަންތަނަށް. އަޅުގަނޑުމެން ކުންފުނީގެ ކުޑަ އުޖޫރަ 6،000ރ. އަށްވުރެ މަތިވާނެ. އަޅުގަނޑުމެންނަށް މައްސަލައެއް ނެތް ތައާރަފު ކުރިއަސް. އެކަމަކު މީގެ މައްސަލަ ދިމާވާނީ ކުދި ވިޔަފާރިތަކަށް، އުފެއްދުންތެރި ހިޔާލު ތަކަށް،" މާނު ވިދާޅުވި އެވެ.\nފިހާރައެއްގައި ބަޔަކު ވިޔަފާރި ކުރަނީ: ވިޔަފާރި ވަނީ ދަށަށް ގޮސްފައި\nމިނިމަމް ވޭޖް ނަގަން މި ވަގުތު އެންމެ ރަނގަޅު ނޫންކަން ވޭޖް އެޑްވައިޒަރީ ބޯޑުގެ ޗެއާމަން މަރިޔަމް ޚާލިދާ ވެސް ވަނީ ވިދާޅުވެފަ އެވެ.\n"ބޯޯޑުގެ ޑިސިޝަން ނެގިފައި އޮންނާނީ ދުނިޔޭގައި ކޮރޯނާވައިރަސް ފެތުރުމުގެ ކުރިން. ދުނިޔޭގެ ހުރިހާ ގައުމެއްގެ އިގްތިސޯދަށް މިކަމުން އަސަރު ކުރާނެ. މި ގައުމަށް މާބޮޑަށް އަސަރު ކުރާނެ. އަޅުގަނޑު ވަރަށް އެދެން ސަރުކާރުން ވެސް އަދި ރައްޔިތުންގެ މަޖިލީހުން ވެސް މިނިމަމް ވޭޖެއްް އިމްޕްލިމެންޓް ކުރައްވާ އިރު މި ކަންތަކަށް ރިޔާއަތް ކުރެއްވުން،" ހާލިދާ ވިދާޅުވި އެވެ.\nއިންތިހާބަށް ވެސް ބޮޑު ހޭދައެއް\nހަރަދު ކުޑަ ކުރުމުގެ ވާހަކަ ދައްކާއިރު ބޯމަތިވަމުން އަންނަ އިންތިހާބުގެ ވާހަކަ ވެސް ދައްކަން ޖެހެ އެވެ. މި އިންތިހާބު ވެގެންދާނީ ބޮޑު ހޭދައެއް ކުރާނެ އިންތިހާބަކަށެވެ.\nލޯކަލް ކައުންސިލް އިންތިހާބަށް 80 މިލިއަން ރުފިޔާ ހޭދަ ވާނެ ކަމަށް ބެލެވެ އެވެ. މިއީ އާއްމު ރައްޔިތު މީހާއާ ހާއްސަކޮށް އާއިލާތަކާ ގުޅިފައިވާ އިންތިހާބެކެވެ. އިންތިހާބާ ދިމާކޮށް ކެމްޕޭން ކުރަން ކެނޑިޑޭޓުން ވެސް ބޮޑު ހޭދައެއް ދަނީ ކުރަމުންނެވެ. ހަރަދު ކުޑަ ކުރަން ޖެހިފައިވާ މި ހާލަތުގައި އާއްމުންގެ އަތުގައި އޮތް ފައިސާ ފޮތި މި ވަގުތު ހޭދަކޮށްލުން މިއީ އެންމެ ރަނގަޅު ގޮތް ހެއްޔެވެ؟\nރާއްޖެ އަށް ލިބޭ އާމްދަނީ މަދުވަމުންދާ މި ވަގުތެއްގައި ހަރަދު ކުޑަ ކުރަން އެބަ ޖެހެ އެވެ. ސިޔާސީ މަގާމު ތަކަށް މީހުން ނެގުން ހުއްޓާލަން އެބަ ޖެހެ އެވެ. ރާއްޖެ ފަދަ އެންމެ އިގްތިސާދަކަށް ބަރޯސާވެފައިވާ ގައުމަކަށް މި ނޫން "ޗޮއިސް" އެއް ނުފެނެ އެވެ. އެހެންވެ، ކައުންސިލް އިންތިހާބާއި މިނިމަމް ވޭޖު ވެސް މި ވަގުތަށް ފަސްކޮށްލުމަކީ އެންމެ ބުއްދިވެރި ގޮތެވެ.\nމިނިމަމް ވޭޖް ލޯކަލް ކައުންސިލްތަކުގެ އިންތިހާބު ދައުލަތުގެ އާމްދަނީ + އިގްތިސޯދު ޓޫރިޒަމް


މި ސަރުކާރުން އެއް ބިލިޔަން ރުފިޔާ ޚަރަދުކޮށްގެން 42 މަޝްރޫއެއް ނިންމައިފިން: މިނިސްޓަރ އަމީރު | | Sangu News\nމި ސަރުކާރުން އެއް ބިލިޔަން ރުފިޔާ ޚަރަދުކޮށްގެން 42 މަޝްރޫއެއް ނިންމައިފިން: މިނިސްޓަރ އަމީރު\n8 އޮކްޓޯބަރ 2019 - 08:02\nފިނޭންސް މިނިސްޓަރ މަޖިލީހަށް ހާޒިރުކުރުން. ފޮޓޯ: ސަންގު\nމި ސަރުކާރުގެ ވެރިކަމާއި ހަވާލުވި ފަހުން 42 މަޝްރޫއެއް ނިމިފައިވާ ކަމަށް ފިނޭންސް މިނިސްޓަރ އިމްބްރާހިމް އަމީރު ވިދާޅުވެއްޖެއެވެ.\nރައްޔިތުންގެ މަޖިލީހުގެ ކާށިދޫ ދާއިރާގެ މެންބަރު އަބްދުﷲ ޖާބިރުގެ އެދިލެއްވުމަށް ފިނޭންސް މިނިސްޓަރ އަމީރު މަޖިލީހަށް މިއަދު ހާޒިރުކޮށްފައިވާއިރު މިނިސްޓަރ ވިދާޅުވީ މިއަހަރުގެ ސެޕްޓެންބަރު މަހުގެ ނިޔަލަށް މި ސަރުކާރުން 42 މަޝްރޫއެއް ނިންމާފައިވާ ކަމަށާއި މަޝްރޫއުގެ އަގު ޖުމްލަ އެއް ބިލިއަންނަށް އަރާކަމަށެވެ. މިހާތަނަށް މި މާޝްރޫއުތަކަށް 759.8 މިލިއަން ރުފިޔާ ދައުލަތުން ދައްކާފައިވާ ކަމަށް މިނިސްޓަރ ވިދާޅުވިއެވެ. މިނިސްޓަރ ވިދާޅުވީ މިއަހަރުގެ ސެޕްޓެންބަރު މަހުގެ ނިޔަލަށް 171.6 މިލިއަން ރުފިޔާ ދައްކާފައިވާ ކަމަށެވެ.\nމިނިސްޓަރ އަމީރު ވަނީ މިވަގުތު ގިނަ މަޝްރޫއުތަކެއްގެ އީއައިއޭ ހަދަމުންދާކަމަށާއި މަޝްރޫއުތައް ކުރިއަށް ގެންދިއުމަށް ބޭނުންވާ ތަކެތި މޮބަލައިޒް ކުރުމުގެ މަސައްކަތް ކުރިއަށް ދާކަން ފާހަގަކުރައްވާފައެވެ. އެ މަޝްރޫއުތައް ފެށުމުން ރާއްޖޭގެ އިގުތިސާދު ކުރިއަރައިގެން ދާނެކަމަށް މިނިސްޓަރ ވިދާޅުވިއެވެ.\nމިހާތަނަށް 136 ނޭޝަނަލް ޓެންޑަރ އުސޫލުން އެވޯޑުކޮށްފައިވާ ކަމަށާއި އޭގެ ޖުމްލަ އަގު 3.8 ބިލިއަން ރުފިޔާއަށް އަރާނެކަމަށް މިނިސްޓަރ ވިދާޅުވިއެވެ. އަދި 43 ރަށެއްގައި ޖުމްލަ 29 ޕްރޮޖެކްޓެއް މިހާރު ކުރިއަށް ދާ ކަމަށްވެސް އަމީރު ވިދާޅުވިއެވެ.\n"މި ޕްރޮޖެކްޓްތަކަށް ފައިނޭންސް ކޮށްފައިވަނީ ޑޮމެސްޓިކް ފައިނޭންސިންް އާއި ފޮރިން ފައިނޭސްއިން. އޭގެ ތެރޭގައި އިންޑިއާ ސަރުކާރުން އެހީގެ ދަށުން ލިބުނު 200 މިލިއަން ޑޮލަރާއި ފޮރިން ފައިނޭންސުން ލިބުނު ގާތްގަނޑަކަށް 300 މިލިއަން ރުފިޔާ ޓީ ބިލް ވިއްކިފައިވާނެ" މިނިސްޓަރ ވިދާޅުވިއެވެ.\nފިނޭންސް މިނިސްޓަރ ވިދާޅުވީ މިއަހަރު ހަތް ބިލިއަން ރުފިޔާގެ މަޝްރޫޢު ކުރިއަށް ގެންދަން ބަޖެޓް ކޮށްފައިވާ ކަމަށާއި އަމާޒަކީ އެފައިސާގެ 80 އިންސައްތަ އާއި 90 އިންސައްތައިގެ އަދަދެއްގެ މަޝްރޫއުތައް އަހަރު ނިމުމުގެ ކުރިން ބަޔަކާއި ހަވާލު ކުރުން ކަމަށެވެ.\nމީގެ އިތުރުން ސަރުކާރުގެ މަސައްކަތުގެ ސްޕީޑު ލަސްކަމަށް ބުނެ ފާޑުކީނަމަވެސް ވެރިކަމުގެ ފުރަތަމަ ދިހަ މަސް ދުވަސް ތެރޭގައި އެންމެ ގިނަ މަޝްރޫއު ފަށާފައި ވަނީ މި ސަރުކާރުން ކަމަށް އަމީރު ފާހަގަކުރެއްވިއެވެ.


Kureege Nootu thakah badhalu libeyne enme fahu thaareeh iulaan koffi\nކުރީގެ ނޫޓުތަކަށް ބަދަލު ލިބޭނެ އެންމެ ފަހު ތާރީހް އިއުލާންކޮށްފި\n15 ޖުލައި 2021 - 19:48:42\nކުރީގެ ނޫޓުތަކަށް ބަދަލު ލިބޭނެ އެންމެ ފަހުގެ ތާރީހަކީ މިމަހުގެ 27 ވާ އަންގާރަ ދުވަސް ކަމަށް މޯލްޑިވްސް މަނިޓަރީ އޮތޯރަޓީ(އެމްއެމްއޭ)އިން ބުނެފި އެވެ.\nއެމްއެމްއޭއިން އެގޮތަށް ނިންމާފައިވަނީ، އަޟުހާ އީދާއި، މިނިވަން ދުވަހާ ގުޅިގެން އަންނަ ބަންދު ދުވަސްތަކުގައި އެމްއެމްއޭ ހުޅުވާފައި ހުންނާނީ މިމަހުގެ 21 ވާ ބުދަ ދުވަހާއި 27 ވާ އަންގާރަ ދުވަހާއި ހަމަޔަށް ކަމަށް ވުމުންނެވެ.\n"އެހެންކަމުން ކުރީގެ ކަރުދާސް ނޫޓަށް ބަދަލުދިނުމަށް ހަމަޖެހިފައިވާ އެންމެ ފަހުގެ ތާރީހަކީ 27 ޖުލައި 2021 ކަމުގައި ދެންނެވީމެވެ." އެމްއެމްއޭއިން ބުނެފައިވެއެވެ.\nއެމްއެމްއޭއިން ބުނީ މި ދުވަސްތަކުގައި އެއޮފީހުން އެޕޮއިންޓްމެންޓް ހެއްދެވުމަކާ ނުލައި ކުރީގެ ފައިސާ ބަދަލުކުރެއްވޭނެ ކަމަށެވެ.\nކުރީގެ ނޫޓުތައް ބަދަލުކުރެވޭނެ އެންމެ ފަހުގެ ތާރީހެއް ކަމަށް ކުރިން ކަނޑައަޅާފައިވަނީ މިމަހުގެ 31 ވަަނަ ދުވަހެވެ. ނަމަވެސް މިފަހުން ސަރުކާރުންވަނީ މުވައްޒަފުންނަށް ލުއި ކޮށްދިނުމަށް ޗުއްޓީ ލިބޭ ދުވަސްތައް އިތުރުކޮށް، މިމަހުގެ 28 ވާ ބުދަ ދުވަހާއި 29 ވާ ބުރާސްފަތި ދުވަހަކީވެސް ސަރުކާރު ބަންދު ދެ ދުވަސްކަމުގައި ކަނޑައަޅާފައެވެ.\nމި ޖުލައި މަހުގެ 28 ވާ ބުދަ ދުވަހާއި 29 ވާ ބުރާސްފަތި ދުވަހަކީ ސަރުކާރު ބަންދު ދެ ދުވަސްކަމުގައި ހަމަޖެއްސެވުމުން، މިމަހުގެ 16 ވާ ހުކުރު ދުވަހުން ފެށިގެން ބަންދު ދުވަސްތަކަށްފަހު ސަރުކާރުގެ އޮފީސްތައް ދެން ހުޅުވޭނީ، އަންނަ އޮގަސްޓު މަހުގެ 1 ވާ އާދީއްތަ ދުވަހު އެވެ.\nމީގެ ކުރިން ސަރުކާރުން ވަނީ މިމަހުގެ 18 ވީ އާދިއްތަ ދުވަސް އަދި 25 ވީ އާދިއްތަ ދުވަހަކީވެސް ބަންދުދުވަސްތައް ކަމަށް ކަނޑައަޅާފައެވެ. އަދި 19 ވާ ހޯމަ ދުވަހަކީ ހައްޖު ދުވަހެވެ. މިއަހަރުގެ ބޮޑު އީދު ދުވަހަކީ މިމަހުގެ 20 ވާ އަންގާރަ ދުވަހެވެ. އެހެންކަމުން އީދު ތިން ދުވަހާއިއެކީ، މިމަހުގެ 16 ވީ ހުކުރު ދުވަހުން ފެށިގެން 31 ގެ ނިޔަލަށް ބޮޑު ޗުއްޓީއެއް މިފަހަރު ސަރުކާރު މުވައްޒަފުންނަށް ލިބިގެންދާނެއެވެ.\nރައީސް އޮފީހުން ބުނީ، އެކަން އެގޮތަށް ހަމަޖައްސަވައިދެއްވާފައި ވަނީ އަޟްޙާ ޢީދާއި، މިނިވަން ދުވަހާ ގުޅިގެން ޗުއްޓީގައްޔާއި އަދި އެނޫން އެހެން ބޭނުންތަކުގައި ރަށުން ބޭރަށް ދާން ބޭނުންވާ މުވައްޒަފުންނަށް ދަތިތަކެއް ކުރިމަތިވެދާނެތީ، އެކަމަށް ލުޔެއް ދެއްވުމުގެ ގޮތުން ކަމަށެވެ.\nއަދި ބަންދު ދުވަސްތަކަށް މެދުކެނޑުމެއް ނައިސް މުވައްޒަފުންނަށް ޗުއްޓީ ލިބޭގޮތަށް ހަމަޖައްސަވައި ދެއްވުންވެސް މަގުސަދުތަކުގެ ތެރޭގައި ހިމެނޭކަމަށް ރައީސް އޮފީހުން ބުނެއެވެ.


YeYe Coffee inn Genesdhin Oagatheri Hithakun aa Eku Mujuthamauah Bodu Message eh\nޑޮކިއުމެންޓްރީގެ މަންޒަރެއް ނަގަނީ--ފޮޓޯ ބީއެޗްއެމް\n27 މެއި 20180ކޮމެންޓް\nމި މުޖުތަމައުގައި ވަރަށް ނިކަމެތި ހާލުގައި ދިރިއުޅެމުން އަންނަ އެތައް ބަޔަކު އުޅެމުންދެއެވެ. ދިރިއުޅެމުންދާ މާހައުލުން ދިމާވާ ކަންކަމުން ނަފްސާނީ އެތައް މައްސަލައެއް ތަހައްމަލު ކުރަމުން އަންނަ އެތައް ބަޔަކު އުޅެމުންދެއެވެ.\nބީއެޗްއެމް ޓްރޭޑާސް އިން ރާއްޖެ އެތެރެކުރަމުން އަންނަ ސިންގަޕޫރުގެ "އައުލް" ބްރޭންޑްގެ ޔޭޔޭ ކޮފީން ފޯރުކޮށްދިން އިޖުތިމާއީ މެސެޖް "އޯގާތެރި ހިތަކުން" އަކީ ހަގީގީ ހާދިސާއެއް ދައްކުވައިދޭ 10 މިނެޓްގެ ޑޮކިއުމެންޓްރީއެކެވެ.\nޑޮކިއުމެންޓްރީގައި ގެނެސްދެނީ އިންސާނީ ހައްގުތަކަށް މިހާރުވެސް މަސައްކަތް ކުރަމުން އަންނަ، އަދި ކުރީގެ ޑިސެބިލިޓީ އެމްބެސެޑަރު އަހުމަދު ހިޝާން ދަރިއެއް ފަދައިން ބަލަހައްޓަމުން އަންނަ ޝިއާޒްގެ ވާހަކައެވެ. ޝިއާޒުގެ ހާލަތާއި ޝިއާޒަށް ދިމާވެފައިވާ ނަފްސާނީ މައްސަލަތަކުން އަރައިގަތުމަށް ކުރަމުންދާ މަސައްކަތެވެ. އެތައް ބައެއްގެ ތައުރީފު ލިބިގެންދިޔަ މި ޑޮކިއުމެންޓްރީ ހަދާފައިވަނީ މޫވީ މޯލްޑިވްސް އިންނެވެ. މި ޑޮކިއުމެންޓްރީ ޑައިރެކްޓްކޮށްފައިވަނީ މުހައްމަދު ޝަރީފް (ބާރު) އެވެ. ކެމެރާ އަދި އެޑިޓިންގެ މަސައްކަތް ކޮށްފައިވަނީ ހުސެއިން އިމްތިޔާޒެވެ. ޑޮކިއުމެންޓްރީގައި ފެނިގެންދާ ޑްރޯން މަންޒަރުތައް ނަގާފައިވަނީ ހަމްދާން ޝަރީފެވެ.\n"ޔޭޔޭ ކޮފީގެ ސަޕްލަޔާ، އައުލް އިންޓަނޭޝަނަލްގެ ބޭފުޅުން ބޭނުންވަނީ ރާއްޖޭގައި ލެގަސީ ޕްރޮގްރާމެއް ހިންގަން. މި ޑޮކިއުމެންޓްރީ އުފެދިގެން އައީ އެކަމުގެ ތެރެއިން. މިފަދަ ޑޮކިއުމެންޓްރީއެއް އުފެއްދުމުގެ ހިޔާލު ދެއްވީ އަޅުގަނޑުމެންގެ އެކައުންޓް މެނޭޖަރެއް ކަމުގައިވާ އެސްކޭ ޓާރން" ޑޮކިއުމެންޓްރީ އާ ގުޅޭ ގޮތުން ވީއެފްޕީއާ ވާހަކަ ދައްކަވަމުން ބީއެޗްއެމް ޓްރޭޑާސްގެ ބިޒްނަސް ޑިވެލޮޕްމަންޓް މެނޭޖަރު އިބްރާހިމް މައުމޫނު ވިދާޅުވިއެވެ.\nޑޮކިއުމެންޓްރީއާ ގުޅޭ ގޮތުން ވާހަކަ ދައްކަވަމުން ޑައިރެކްޓަރު މުހައްމަދު ޝަރީފް (ބާރު) ވިދާޅުވި ގޮތުގައި ޑޮކިއުމެންޓްރީ އަށް ގިނަ ބައެއްގެ ޕޮޒިޓިވް ކޮމެންޓް ލިބިފައިވެއެވެ.\n"ހިޝާން ދެއްކި ވާހަކަތަކެއް އަޅުގަނޑުމެންނަށް ޑޮކިއުމެންޓް ކުރެވިފަ މިވަނީ. އަޅުގަނޑުމެން ކޮށްފަ މިހުރީ ލިންކް ގުޅުވާލަން ކޮށްފަ ހުރި ކަމެއް." މުހައްމަދު ޝަރީފް ވިދާޅުވިއެވެ.\nވީއެފްޕީ އާ ވާހަކަ ދައްކަވަމުން އަހުމަދު ހިޝާން ވިދާޅުވި ގޮތުގައި މުޖުތަމައުއަށް ދެވުނު މި މެސެޖާއެކު ނާއުންމީދުވެފައި ތިބި އެތައް ބަޔަކަށް އުންމީދުތަކެއް ލިބިއްޖެއެވެ. ވަރަށް ގިނަ މީހުންނަށް މިފަދަ ހާލަތްތައް މެދުވެރިވެފައި އެބަހުރި ކަމަށް ވިދާޅުވެ ހިޝާން ވިދާޅުވީ ޑޮކިއުމެންޓްރީއާއެކު ވަރަށް ރަނގަޅު ބަދަލުތަކެއް މުޖުތަމައުއަށް އައިސްފައިވާ ކަމަށެވެ.\n"ބީއެޗްއެމް އާއި އައުލް ކުންފުނިން ކުރި މަސައްކަތުން ދިވެހިންނަށް ވަރަށް ގިނަ ފައިދާތަކެއް ވެގެން ހިނގައްޖެ. މީހުންނަށް އައި ހޭލުންތެރިކަމަކީވެސް ވަރަށް ބޮޑު ކުރި އެރުމެއް. އަޅާލުމާއި ރޫހު އާލާވެއްޖެ." ހިޝާން ވިދާޅުވިއެވެ.\nމިފަދަ ޑޮކިއުމެންޓްރީއެއް ހެދުމުގައި ބީއެޗްއެމް ޓްރޭޑާސް އިން އިސްނަގާފައިވާތީ ހިޝާން ވަނީ ބީއެޗްއެމް ޓްރޭޑާސް އަށް ޝުކުރު އަދާކޮށްފައެވެ.\nޝިއާޒަށް އެހީތެރިވެދިނުމުގައި އެތައް ބައެއްގެ އެހީތެރިކަން ވަނީ ލިބިގެން ގޮސްފައެވެ. އެކަން ހިޝާން ފާހަގަ ކުރަނީ ހިތުގެ އެންމެ ފުންމިނުން ޝުކުވެރިކަމާއެކުގައެވެ.\n"އަޅުގަނޑަށް ވަރަށް ގިނަ ބައެއްގެ އެހީތެރިކަން ލިބުނު. ނޫސްވެރިޔާ ސާއިލްގެ އެހީތެރިކަން ވަރަށް ބޮޑަށް ލިބުނު. އެޗްއާރުސީއެމްގެ ބޭފުޅުންވެސް ވަރަށް ރަނގަޅު އެތަނުގެ މުވައްޒަފުން ޝިއާޒް މެންނާ ބައްދަލުކޮށް އެޗްއާރުސީއެމްގެ ފަރާތުން ކޮށްދެވޭނީ ކޮން ކަމެއްތޯ އެ ބޭފުޅުން ބެއްލެވި. އެންސްޕާގެ ބޭފުޅުންވެސް ވަރަށް ރަނގަޅު އެ ބޭފުޅުންނަށްވެސް ކޮށްދެވޭނީ ކޮން ކަމެއްތޯ ވަނީ ބަލާފަ." ހިޝާން ވިދާޅުވިއެވެ.\nޝިއާޒަށް ދީނީ ނަސޭހަތް ދެވުމުގެ ސަބަބުން އެކަމުގެ ހެޔޮ އަސަރު ވަރަށްބޮޑަށް ކޮށްފައިވާކަން ހިޝާން ވަނީ ފާހަގަކޮށްފައެވެ. އަދި އެކަމަށްޓަކައި އިސްލާމިކް މިނިސްޓްރީއަށް ހިޝާން ވަނީ ޝުކުރު އަދާކޮށްފައެވެ. ހިޝާން ވަނީ ހެލްތު ޕްރޮޓެކްޝަން އެޖެންސީ (އެޗްޕީއޭ) އަށްވެސް ޝުކުރު އަދާކޮށްފައެވެ.\nހިޝާން ވިދާޅުވި ގޮތުގައި ޝިއާޒަށް ހަރަދު ކުރަމުން ދަނީ ހެޔޮ އެދޭ ފަރާތެއް ކަމުގައިވާ ހުސައިން އިރުފާނެވެ. ހިޝާން ވަނީ ނާރުގެ ޑޮކްޓަރު އަހުމަދު ރަޝީދާއި އައިސީޕީ ޑރ. އައިޝަތު އަލީ ނާޒް އާއި މަހިބަދޫން ޝިއާޒް މެންނަށް އެހީތެރިކަން ފޯރުކޮށްދެމުން އަންނަ އަރީފަށް ޝުކުރު އަދާކުރައްވާފައެވެ.\n"އެވިޑް ކޮލެޖްގެ މުޝްތާގް ގެ ދެއްވި ފުރުސަތެއްގައި ޝިއާޒް މިހާރު ކިޔަވަމުން އަންނަނީ އެވިޑް ކޮލެޖްގައި. ޝިއާޒް ބޭނުން ވަރަކަށް ކިޔަވަންވީ." ހިޝާން ވިދާޅުވިއެވެ.\nބީއެޗްއެމް އިން ބުނި ގޮތުގައި މިއީ މުޖުތަމައުއަށް ދިން މެސެޖެކެވެ. އަދި ކުރިއަށް އޮތް ތަނުގައިވެސް ބީއެޗްއެމް އާއި އައުލް އިންޓަނޭޝަނަލް ގުޅިގެން މިފަދަ މެސެޖްތައް ގެނެސްދިނުމަށް މަސައްކަތްކުރާނެ ކަމަށް ބީއެޗްއެމް އިން ބުނެއެވެ.\nބީއެޗްއެމް ބީއެޗްއެމް ޓްރޭޑާސް މޫވީ މޯލްޑިވްސް އޯގާތެރި ހިތަކުން އިޖްތިމާއީ އެވިޑް ކޮލެޖް އަހުމަދު ހިޝާން